Z á p i s n i c a

zo XIV. zasadnutia Miestneho zastupiteľstva mestskej časti Košice-Staré Mesto, konaného dňa 15.12.2016
------------------------------------------------------------------------------------------------------------------------

Prítomní: 	podľa prezenčnej listiny.

Mgr. Grega – starosta MČ: Pred niekoľkými dňami nás opustil dlhoročný predseda Denného centra pán Vladimír Ďuriš. Poprosil by som, aby sme si uctili jeho pamiatku minútou ticha.

Bod č. 1
Otvorenie

p. Grega, starosta MČ: Máte pred sebou program, ktorý ste dostali. Ja by som navrhol, aby sme bod č. 6, a to je „Prejednanie pracovného návrhu Všeobecne záväzného nariadenia mesta Košice o pravidlách času predaja v obchode a času prevádzky služieb na území mesta Košice“ stiahli, lebo je bezpredmetný. Keďže my sme nemali vtedy zastupiteľstvo a nemohli sme sa vyjadriť, prišli sme o túto možnosť a mesto to už schválilo s tým, že mestským častiam odobralo možnosť rozhodovať o týchto všeobecne záväzných nariadeniach. Ďalej vás prosím o doplňujúce alebo pozmeňujúce návrhy. 

p. Süli, poslanec MČ: Posledné dni doniesli také turbulencie, s ktorými sme predtým nerátali. Na internete som sa dočítal, že mestská časť nemá zástupcu starostu. Pán poslanec Trnka sa vzdal funkcie zástupcu starostu. Potom som čítal na internete zaujímavé správy ohľadom komunálneho odpadu, o veľkokapacitných podzemných kontajneroch. Videl som aj nejaké obrázky. Poviem vám pravdu, veľmi sa mi páčia a mám k tomu kladný vzťah, aby sme riešili tento problém. Potom som sa dočítal a dozvedel, že máme pred sebou nejaký súdny spor, kde výsledok súdneho sporu nám nie je známy. Preto navrhujem, aby sme dnes o rozpočte nerokovali, pán starosta, a všetky tie dopady, ktoré sú, aj s tými vysoko kapacitnými kontajnermi, urobili jednu takú zdravú koncepciu v spolupráci s mestom a s KOSIT-om, aby sme to raz a navždy do budúcna vyriešili a nie ad hoc, prosím, tu bude klietka, tam nebude klietka, tu bude vysoko kapacitný kontajner. Zase to nie je koncepčné riešenie. Práve preto navrhujem, aby sme dnes o tomto bode nerokovali a pripravili jeden komplexný návrh, čo sa týka dopadov na tento problém. Viem, že je to horúce, ale nič nebráni tomu, aby sme sa v januári, v druhej alebo tretej dekáde, k tomu vrátili a už tam predložili komplexný návrh. Ja viem, že poviete, že teraz je rýchlo, ale šijeme zase niečo dosť horúcou ihlou a tie dopady, ktoré tu vznikli, nemajú žiadnu koncepciu. Za druhé. Navrhujem ešte dať do programu jednu výzvu všetkým poslancom a obyvateľom mesta z našej strany, aby každý individuálne prispel na obnovu Univerzity Pavla Jozefa Šafárika (ďalej len „UPJŠ“), ústav chemických vied, ktorý zhorel minulý piatok. Bola poistená budova. To je pravda. Aj Krásna Hôrka bola poistená a napriek tomu sa robila zbierka. Ja hovorím o zbierke na vybavenie, nie na budovu. Budova mohla byť vybavená, ale všetky tie pipety, prístroje, ktoré tam boli, zrejme asi poistené neboli alebo nie sú súčasťou poistky. Ja nehovorím, že je to povinné. Ja hovorím, že výzva z každej strany, tá pomoc bude. UPJŠ má na to účet. Kto si myslí, že dá, dá. Kto nie, nie. Osobne ja dávam sto eur. 

p. Grega, starosta MČ: Ja toľko k tomu rozpočtu, ak budete schvaľovať, tak naozaj sa dopad nemôže nejako naplánovať, ale neviem. Tie argumenty nepovažujem za nejaké relevantné, pretože ten rozpočet sme práve na váš popud, poslancov, aj na komisii to tak bolo deklarované a všetci ste to schválili, dali na december. Robíme to aj kvôli úveru na plaváreň, lebo všetko sa od všetkého odvíja. A ten súd, ako bude pokračovať, to my absolútne nevieme a pochybujem, že to bude v tomto roku alebo v budúcom. Čiže tam sa naozaj nedá na to pripraviť, pretože my nevieme aká to bude čiastka, či vôbec to budú akceptovať. Keď toto má byť nejaký bod, tak naozaj neviem. Čo sa týka kontajnerov, o tom vás budem informovať. My v tej veci konáme aktívne a tie veci, ktoré bude treba dať do rozpočtu, to sa potom bude riešiť tak isto v súvislosti s mestom. Mestský rozpočet schválený bol a momentálne asi viete, dostali sme tie podielové dane, neviem teraz presne, ale je to asi o šesť tisíc viac ako v minulom období. Na ten šport je 10 000 eur, 200 000 sme dostali na plaváreň, na Múzeum Vojtecha Löfflera. 30 000 na nejaké projekty, ktoré budeme chcieť. Ďalej, je prísľub, na rade starostov sme dostali od vedenia mesta, že v prípade, ja už neviem, či toho prevodu tých akcií KOSIT-u dostanú tak isto mestské časti financie podľa požiadaviek. Ja som tak isto rozprával s primátorom a bolo mi prisľúbené, že je teda šanca, že by sme dostali ďalšie finančné prostriedky na niektoré veci, ktoré budeme potrebovať. Čiže skôr si myslím, že mali by sme to schváliť, lebo naozaj nie je taký dôvod, ale je na vás ako to bude.

p. Djordjevič, poslanec MČ. Faktická poznámka: Budem reagovať na Ing. Süliho ohľadom komunálneho odpadu a veľkokapacitných kontajnerov, keďže tejto problematike som nejaký čas uplynulý týždeň venoval, konzultoval som to so svojím bratom, ktorý už desať rokov žije v Dánsku. Majú tieto kontajnery. Blokuje to ulice. Napríklad na Kuzmányho sú veľmi úzke ulice. Musí obsluha zariadenia vystúpiť z auta. Trvá to štyridsať minút. Určite ľudia by boli nadšení, keby sa to na tie sídliská dalo do našich úzkych ulíc. To je nevýhoda, ktorú marketingový predajca týchto kontajnerov, samozrejme, nespomína. Robí sa to raz do mesiaca. V lete to zapácha. Je to hniezdo pre potkanov. Ale nebudem ani o tom hovoriť ďalej. Je tu oficiálna odpoveď KOSIT-u, ktorá bola adresovaná poslancovi KVP pánovi Lörincovi, že nemajú mechanizmy na to, lebo by boli veľmi drahé. Majú jediné auto s rukou a neplánujú túto investíciu. Čiže, my si môžeme robiť nejaké idey o tom, že chceme veľkokapacitné kontajnery, ale spoločnosť KOSIT zabezpečuje odvoz odpadu. 

p. Rácz, poslanec MČ. Faktická poznámka: Ja sa len pripájam k jednej veci, k tej zbierke, lebo poistné nepokryje tie škody, ktoré sú tam a keďže mnohí z nás sme buď absolventi alebo tam máme rodinu, alebo deti, alebo chceme tam mať deti, to je naša morálna povinnosť. 

p. Petrovčik, poslanec MČ: Dovoľte, aby som ešte navrhol doplniť ten šiesty bod, prípadne môžeme, keďže nebude asi ten pôvodný text, ktorý tam sme chceli. Takže môžeme to dať pod šestku. Čiže bod č. 6 navrhujem doplniť s názvom „Žiadosť o zmenu vzťahov k nehnuteľnosti k parcele č. 3788/1 s výmerou 7 565 m2 v katastrálnom území Huštáky pre žiadateľa REŠTART KUZMÁNKY o.z.“.

p. Till, prednosta miestneho úradu: K tomuto bodu chcem povedať toľko. Vlastne ide o REŠTART KUZMÁNKY, kde ide o prenájom tej parcely. Keďže majetkom alebo vlastníkom tej parcely je mesto Košice, my sme oslovili mesto Košice a čakáme na ich odpoveď. Čiže, ešte by to bolo predčasné teraz.

p. Hulmečíková, poslankyňa MČ: Mimoriadnu finančnú komisiu, ak si dobre pamätám, sme mali kvôli tomu, aby sme rozpočet schválili v decembri. Má to nadväznosť na krytú plaváreň, na úver ako spomínal tu pán starosta. Ja si myslím, že nič nám nebráni schváliť rozpočet, ale vôbec nič. Kľudne vo februári, januári ... . Ja neviem, čo sa môže zmeniť za dva týždne januára, aby sme mohli v januári schváliť úpravu rozpočtu, ale vo februári určite. Vo februári ešte nebudú bežať akcie. To čerpanie z rozpočtu nebude tak plytvané, že by sme nemohli urobiť zmenu a upraviť ju podľa toho, čo pripravíme. Ja sa budem riadiť slovami pána predsedu komisie. S chladnou hlavou treba riešiť veci. Takže, prešli sme si rozpočet, schváľme rozpočet a zaviažme pána starostu, aby urobil zmenu niekedy vo februári. Som za to. Ale brzdiť rozpočet práve kvôli tej krytej plavárni, kde máme na krku hygienu, ja osobne za tento návrh nemôžem hlasovať, aby sme rozpočet neschválili.

p. Lasky, poslanec MČ. Faktická poznámka: Vážené kolegyne, kolegovia, ja by som vás chcel poprosiť, aby sme išli podľa rokovacieho poriadku, aby sme nerozvíjali teraz diskusie k jednotlivým bodom. Máme body programov. Dajme o tom hlasovať, či budú schválené a potom k jednotlivým bodom sa budú rozvíjať diskusie, lebo tu hodinu budeme rozprávať. Rozprava teraz nie je k jednotlivým bodom, ale k bodom programu a hlasovanie.

p. Grega, starosta MČ: Bol tam návrh, aby sme stiahli bod č. 13. Hlasujte, ale s tým vedomím, čo si všetci povedali. Prosím hlasujte.

Hlasovanie č. 1: za – 5 , proti – 4, zdržalo sa – 0, nehlasovalo – 0

p. Grega, starosta MČ: Schválené, bod č. 13 sme stiahli.

p. Grega, starosta MČ: Ďalší návrh bol k tej zbierke? Tak to poviete v rôznom potom. Kto je za, aby sme stiahli bod č. 6 z rokovania? Ja som ho predniesol a teraz hlasujete o tom, že ho sťahujete z rokovania. Kto je za? 

Hlasovanie č. 2: za – 7 , proti – 0, zdržalo sa – 0, nehlasovalo – 2

p. Grega, starosta MČ: Schválené, bod č. 6 bol stiahnutý.

	Do rokovacej miestnosti vstúpil poslanec Brixi – počet prítomných poslancov 10.

p. Grega, starosta MČ: Je tam ďalší bod. Nemám ho. Prečítajte ho.

p. Petrovčik, poslanec MČ. Bod č. 6 Žiadosť o zmenu vzťahov k nehnuteľnosti žiadateľa REŠTART KUZMÁNKY, o.z. k parcele č. 3788/1 s výmerou 7 565 m2 v katastrálnom území Huštáky .

p. Grega, starosta MČ: Prosím hlasujte.

Hlasovanie č. 3: za – 5 , proti – 4, zdržalo sa – 1, nehlasovalo – 0

p. Grega, starosta MČ: Tento návrh nebol schválený.

p. Grega, starosta MČ: Teraz hlasujeme za program ako celok, aj so schválenými zmenami.

Hlasovanie č. 4: za – 9, proti – 0, zdržalo sa – 0, nehlasovalo – 1 (poslanec Lasky „sa zdržal“)

p. Grega, starosta MČ: Prosím hlasujte. Schválili sme program rokovania, aj so schválenými zmenami.

Bod č. 2
Overovatelia zápisnice

p. Grega, starosta MČ: za overovateľov zápisnice určujem pani poslankyňu Hulmečíkovú a pána poslanca Rácza. 

Bod č. 3
Voľba návrhovej komisie

p. Grega, starosta MČ: Prosím návrhy do návrhovej komisie. Ďakujem. Do návrhovej boli navrhnutí poslanci Süli a Hanesz. Prosím hlasujte o zložení návrhovej komisie.
									
Hlasovanie č.5: za – 9, proti – 0, zdržalo sa – 1, nehlasovalo – 0

p. Grega, starosta MČ: Bolo to schválené.  Chcel by som ešte na úvod, lebo viete, je koniec roka, je mi tak naozaj smutno, že to tak vyzerá, že jedna strana je proti druhej. Tak prosím vás všetkých, aj naľavo, aj napravo, občania vás všetkých, aj mňa volili preto, aby sme spoločne ako jeden tím pracovali pre všetkých občanov, pre všetky tri obvody, ktoré máme v Starom Meste. Keď to nebudeme robiť, nedá sa to robiť. Nehovoriac o tom, že sú snahy tie mestské časti rušiť a my sami ešte narúšame túto jednotnosť. Skúsme sa naozaj od toho odosobniť, či sa mi niekto páči alebo ho mám rád, alebo ho nemám rád a tie svoje egá stiahnime a naozaj to tak robme. Keď niekto má iný názor, nemôže byť predsa môj nepriateľ. Má na to také právo ako ten druhý, ktorý to povie. Žiaľ, ono to tu nefunguje. 

Bod č. 4/
Ústna informácia o bezpečnostnej situácii v mestskej časti Košice-Staré Mesto.

p. Grega, starosta MČ: Máme tu zástupcov mestskej aj štátnej polície. Dáme im úvodné slovo.

p. Gaduš, zástupca riaditeľa OO PZ Košice-Staré Mesto: V krátkosti by som chcel zhodnotiť bezpečnostnú situáciu v služobnom obvode Košice-Staré Mesto. Celkovo máme na obvodnom oddelení systemizovaný stav policajtov 73, ale v skutočnosti máme 67 policajtov. Máme vysoký podstav policajtov, čo je zapríčinené odchodom do dôchodkov policajti nesplnia kritéria na prijatie k policajnému zboru. Čo sa týka v krátkosti čísiel nejakých, tak od 1.1. do 1.12. tohto roka napadlo v služobnom obvode 1 003 trestných činov, z ktorých bolo objasnených 313, čo je v percentuálnom vyjadrení objasnenosť 31,21 percent. Násilná trestná činnosť bola zaznamenaná v roku 2015 v 48 prípadoch, z ktorých je 28 objasnených. Čo sa týka majetkovej kriminality, čo je najrozšírenejšou trestnou činnosťou, tak celkovo napadlo 478 trestných vecí, z ktorých 115 bolo objasnených. V tomto roku sme zaznamenali enormný nárast poškodení parkovacích automatov v súvislosti so zavedením nového parkovacieho systému. Celkovo 42 trestných vecí, čo má aj za následok zníženie percenta objasnenosti trestných činov. Čo sa týka priestupkov, tak Obvodné oddelenie Staré Mesto eviduje 1 238 priestupkov, čo je najviac z celého Košického kraja. Priestupky rozdeľujeme na nápad skutočných priestupkov, kde sú vyňaté nahlásené straty alebo priestupky, ktoré nespĺňajú skutkové podstaty s blokovým konaním. Tam máme percento objasňovania 74,81 percent. Čo sa týka priestupkov, ktoré evidujeme v denníku priestupkových spisov, evidujeme objasnenosť priestupkov na 26,78 percent. Do 1.12. Obvodné oddelenie Košice-Staré Mesto vykonalo celkom 82 bezpečnostných opatrení a rôzny zvýšený výkon služby. V tomto období máme zvýšený výkon služby na Hlavnej ulici formou peších hliadok, kde od 9,45 do 22,00 hod. je pešia hliadka na Hlavnej ulici pri vianočných trhoch a druhá hliadka od 14,00 do 22,00 hod. je posilnená, má peší výkon služby v obchodných centrách Aupark, pred Auparkom, v garážach, kde zamedzuje hlavne vreckovým krádežiam a krádežiam vecí z vozidiel. To by bolo k číslam. Čo sa týka spolupráce s mestskou políciou, tak tá je na vysokej úrovni. Máme rôzne spoločné akcie a taktiež je dobrá spolupráca s inými oddeleniami a inými orgánmi štátnej správy. To je všetko, pán starosta. Ďakujem za pozornosť. 

p. Trocha, veliteľ Stanice Stred: Mám na starosti územný obvod mestskej časti Staré Mesto. Čo sa týka bezpečnostnej situácie, uvádzam nasledovné: Mestská časť Staré Mesto parí v rámci mesta k najviac zaťažovaným mestským častiam z pohľadu turistického ruchu a akcií, kedy počas roka do centra mesta prichádzajú nielen návštevníci mesta, ale aj obyvatelia. Z pohľadu bezpečnosti by som rozdelil z nášho pohľadu tie záujmové oblasti bezpečnostných rizík najmä na týchto miestach. Je to železničná a autobusová stanica, ako aj blízke okolie. Toto je vlastne vstupná brána do mesta. Neďaleký blízky park a jeho okolie patria k rizikovým oblastiam. Riešime tu vlastne len cestujúcich, ale častokrát sa nám tu vyskytujú ľudia bez domova, asociáli. Ďalšou oblasťou je samozrejme centrum mesta, zlatý kríž ulica Hlavná, Mlynská, Alžbetina a blízke ulice, kde najčastejšie riešime dopravnú situáciu, zásobovanie, množstvo kultúrnych, športových a spoločenských akcií. V nočných hodinách sú tam prevádzky otvorené do neskorých nočných a skorých ranných hodín. S tým súvisí aj verejný poriadok, čistota a nočný kľud. Ďalšou oblasťou je obývaná časť, to znamená najmä Kuzmányho sídlisko a ostatné časti, kde vlastne najčastejšie riešime problematiku nočného kľudu, čistoty a verejného poriadku. Rovnako je tam závažná problematika dopravy, čo sa týka parkovania a dodržiavania platného dopravného značenia. V posledných mesiacoch taká rozporuplná, resp. rozhodujúca kontrola toho rezidentského parkovania. V roku 2016 sme za sledované obdobie prvých jedenástich mesiacov riešili buď vlastným zistením, prípadne nahlásením od občanov 9 554 priestupkov. Z tohto počtu bolo 536 riešených v objasňovaní, to znamená formou spisov. Z tohto celkového počtu bola polovica riešená 4 025 napomínaním a na úseku verejného poriadku bolo 175 vecí riešených na úseku čistoty. VZN č. 77 o požívaní alkoholu na verejnom priestranstve 555. V zmysle VZN č. 78 fajčenie 207. Zeleň 203 prípadov a 84 prípadov bolo riešených ako parkovanie na miesta pre zdravotne ťažko postihnutých. Čo sa týka spolupráce, tak ako bolo spomenuté kolegom, tak naozaj je to úzka spolupráca, nakoľko máme rovnaké problémy v rámci mestskej časti a tak isto vlastne aj spolupráca s miestnym úradom, rôzne požiadavky občanov. Pán starosta, to je všetko. 

p. Trnka, poslanec MČ: Mal by som otázku alebo dve otázky na pána Trochu. Prvá, že či ste hovorili za Stanicu Stred alebo za Staré Mesto ako celok, lebo vieme, že v Starom Meste vykonávajú aj príslušníci mestskej polície iných staníc kontrolu. Čiže to je prvá otázka. Druhá, či by ste nám vedeli zaslať potom tú štatistiku, takú nejakú podrobnejšiu. Nemusíte teraz, lebo ste čítali niektoré, ale takú nejakú štatistiku tých riešených priestupkov, aj, ja neviem, nejakých trestných činov alebo tých nahlásených podaní, čo máte. Nejakým spôsobom, mailom alebo tak, aby sa to tam dalo prehľadne si pozrieť, že vlastne presne aké priestupky, kde, na akých uliciach sa vykonávajú, atď. 

p. Trocha, veliteľ Stanice Stred: K prvej otázke, áno. Tak ako kolega vlastne pri spolupráci sťahujú v prípade potreby kolegov z iných obvodných oddelení, tak isto aj u nás v prípade rôznych akcií. Momentálne prebiehajú Košické slávnosti. Tak isto vlastne prichádzajú aj kolegovia z iných staníc v rámci možností, nakoľko, ako som spomenul, mestská časť Košice-Staré Mesto je najzaťaženejšou oblasťou. Naozaj je tu množstvo akcií počas roka. Čo sa týka nejakých štatistík, tak viem vám poslať v rámci programu, ktorý momentálne máme a aké sú možnosti. Kolegovia z iných staníc chodia, samozrejme, ale nie je to len to parkovanie. Ja tu naozaj množstvo iných akcií, keď potrebujeme vlastne doplniť stavy u nás. Napriek tomu, že máme najvyšší počet príslušníkov v rámci mestskej polície na stanicu, je to 67, tak potrebujem vlastne, najmä v takom vyťaženejšom období aj pomoc iných. Čo sa týka tej štatistiky, tak to som čítal vlastne za Stanicu Stred. Čiže to sú vlastne len zistené priestupky na území mestskej časti Košice-Staré Mesto. To množstvo vlastne v rámci celého mesta je samozrejme oveľa väčšie.

p. Trnka, poslanec MČ: Keby sme chceli nejakú komplexnú štatistiku za Staré Mesto, tak to by sme si museli vyžiadať ešte aj z iných staníc. Hej? Lebo keď je príslušník, ja neviem, Stanice Juh tuná, tak to v podstate registrujú na Juhu? 

p. Trocha, veliteľ Stanice Stred: Nie. Ten systém je centralizovaný.

p. Trnka, poslanec MČ: Čiže vy hovoríte za Staré Mesto, aj keď sú to z iných staníc v Starom Meste. 

p. Trocha, veliteľ Stanice Stred: Ja hovorím o priestupkoch zistených na území mestskej časti. 

p. Grega, starosta MČ: Pokiaľ sa nikto nehlási, uzatváram rozpravu. Poprosím prečítať návrh na uznesenie.

p. Süli, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto berie na vedomie ústnu informáciu o bezpečnostnej situácii v mestskej časti Košice-Staré Mesto.

p. Grega, starosta MČ: Prosím hlasujte.

Hlasovanie č. 6: za – 10, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené. 

Bod č. 5
Prerokovanie protestu prokurátora proti Všeobecne záväznému nariadeniu mestskej časti Košice-Staré Mesto č. 2/2016 o pravidlách času predaja v obchode a času prevádzky služieb na území mestskej časti Košice-Staré Mesto a návrh na zrušenie Všeobecne záväzného nariadenia mestskej časti Košice-Staré Mesto č. 2/2016.

p. Grega, starosta MČ: V tejto súvislosti chcem povedať, že sme povinní prerokovať aj ten protest a tam je ten návrh na zrušenie. Keďže medzitým už prebehlo mestské zastupiteľstvo, ktoré schválilo vlastné všeobecne záväzné nariadenie pre mesto a mestským častiam odobralo kompetencie prijímať všeobecne záväzné nariadenia v tejto oblasti, tak si myslím, že ten výsledok je jasný a ani niet o čom hovoriť. Otváram rozpravu. Keďže sa nik nehlási, prosím prečítať návrh na uznesenie. 

p. Süli, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto
vyhovuje
1/ protestu prokurátora č. Pd 92/16/8802-6 zo dňa 4.11.2016 proti Všeobecne záväznému nariadeniu mestskej časti Košice-Staré Mesto č. 2/2016 o pravidlách času predaja v obchode a času prevádzky služieb na území mestskej časti Košice-Staré Mesto, ktoré bolo schválené uznesením Miestneho zastupiteľstva mestskej časti Košice-Staré Mesto č. 183 zo dňa 24.08.2016
schvaľuje
2/ zrušenie Všeobecne záväzného nariadenia mestskej časti Košice-Staré Mesto č. 2/2016 o pravidlách času predaja v obchode a času prevádzky služieb na území mestskej časti Košice-Staré Mesto.

p. Grega, starosta MČ: Prosím hlasujte.

Hlasovanie č. 7: za – 9, proti – 0, zdržalo sa – 0, nehlasovalo – 1

p. Grega, starosta MČ: Uznesenie bolo schválené. 

Bod č. 7
Informácia o činnosti starostu mestskej časti Košice-Staré Mesto od predchádzajúceho riadneho zasadnutia Miestneho zastupiteľstva mestskej časti Košice-Staré Mesto.

p. Grega, starosta MČ: Ešte by som doplnil, lebo odvtedy sa udiali ešte ďalšie nejaké iné veci. Takže som sa zúčastnil na mestskom zastupiteľstve, kde som predložil návrh na záchranu „Uličky remesiel“, tak ako ma o to požiadalo miestne zastupiteľstvo. Tento bod nebol schválený na meste. Zúčastnil som sa aj na odovzdávaní cien basketbalového turnaja. Keďže to tu padlo, mal som aj jednanie s pánom Malčekom z firmy Redox z Lučenca o zapustených kontajneroch. Je to tak isto veľmi zaujímavé a podnetné. Dohodli sme sa, že sa stretneme aj na budúci týždeň asi, neviem teraz presne termín, s riaditeľom KOSIT-u a budeme jednať o tejto možnosti. Ale keby sme to chceli ako mestská časť sama urobiť a bol by bom veľmi rád, keby sme to mohli urobiť, pretože by sme možno boli ako taký pilotní alebo pionieri v tomto smere. Žiaľ, keďže je tam tá zmluva s KOSIT-om, tak bez ich súhlasu, keďže je to svojím spôsobom tiež biznis, tak sami to robiť nemôžeme. Ale budeme sa snažiť nájsť nejaké možnosti a tie tam zrejme sú, aby sa to dalo urobiť. Čiže najprv chceme vytipovať nejaké miesta. Samozrejme, že určite jedným z nich bude aj Kuzmányho sídlisko. Také jedna, dve, by sme chceli urobiť. Takže toľko k tejto mojej správe. Otváram rozpravu.

p. Djordjevič, poslanec MČ. Pôvodne mal byť zahrnutý do tohto programu aj bod zástupca starostu. Keďže sme mali zástupcu starostu na plný úväzok, preto sa budem aj vás, pán starosta, pýtať poprípade. Môže sa do tejto diskusie zapojiť aj bývalý zástupca pán Trnka. Takže zaslali ste mi odpoveď na moju interpeláciu, že od 1.7.2016 do 31.8.2016 bol zástupca poverený koordinovaním práce komisií. Ja si myslím, že nekoordinoval, lebo minimálne o jednom zasadnutí komisie v Löfflerovom múzeu viem, že som zháňal ja po telefóne pána Rolanda, ktorý ani nevedel, že je zasadnutie komisie, lebo mu neprišiel ani mail. Čiže, túto koordináciu považujem za nevybavenú. Vyhľadávať a koordinovať projekty na získanie finančných prostriedkov z fondov Európskej únie a iných fondov. Budem sa vás pýtať oboch na výsledky. Koordinovať Mestskú krytú plaváreň v oblasti finančného manažmentu a investícií. Tak isto chcem výsledky. Od 1.9. bol poverený inými úlohami, a to promptné vybavovanie sťažností, petícií, interpelácií a podnetov od občanov. Tak isto v tom čase boli podané nejaké interpelácie. Chcem vedieť, koľko pán zástupca vybavil sťažností, interpelácií. Všetko konkrétne výsledky, lebo si myslím, že plat malý nemal. Ďalej mal vyhľadávať a zabezpečovať inzerciu pre Staromestské listy. Chcem vedieť objem investície, ktorú on osobne našiel. Inzerciu. Darmo sa usmieva ako mesiačik, veď nič iné nevie. Tak isto mal vypracovať biznis plán pre Mestskú krytú plaváreň a Múzeum Vojtecha Löfflera. Tak isto chcem vedieť, kedy tieto plány boli odovzdané. Či boli odovzdané. Akú majú hodnotu z ekonomického hľadiska? Lebo ja mám pocit, že po pánovi zástupcovi neostalo nič, iba prázdna kancelária. Ďakujem. Takže, pán starosta, poprosím, vy, čo som vám otázky položil na biznis plán a pán zástupca sa tak isto môže zapojiť a keď chce, tie otázky mu aj prečítam. 

p. Grega, starosta MČ: Ja sa priznám, že nie som k tomu pripravený, lebo doposiaľ nemám podklady a nemám ani nejaké, povedal by som, písomné odovzdanie stavu agendy, ktorú mal pán Trnka na starosti. Takže k tomuto bodu sa špeciálne vyjadrím na najbližšom zastupiteľstve. Nemám písomné veci ani k ostatným. Tie, ktoré boli termínované, neboli splnené. Ja len toľko, že vlastne tu ako som sa dozvedel to zdôvodnenie, že vedenie by malo byť jednotné, tak má pravdu pán Trnka. Naozaj. Vedenie nie že by malo, ale musí byť jednotné. To sa inak nedá. Proste držať sa za každú cenu, tak naozaj to nemá zmysel pre Staromešťanov. Takže ja len plne súhlasím s týmto vyjadrením, pretože je to aj v podstate moje presvedčenie a chcem povedať, že ma veľmi mrzí, že som sa nejako dlho odhodlával k tomu, keď sme sa aj bavili na tú tému, že to nie je také, aké to má byť a že sme vraj málo akční. Lebo pán Süli mi to už asi pred rokom, v prítomností pána Tilla, hovoril, že to sa už tak nedá. Dajte preč toho Trnku. Naozaj, pán Süli, mal som Vás skôr počúvnuť v tomto smere. Takže ja písomne potom predložím, keď dostanem späť niektoré veci. Naozaj tá komunikácia už na záver nebola žiadna. Nech sa páči, ďalej. 

p. Brixi, poslanec MČ. Faktická poznámka: Ja sa tu nebudem odbavovať na pánovi poslancovi Trnkovi. Pravda je taká, že za dva roky sa v mestskej časti neudialo nič. Ja som do neho vkladal dosť veľkú nádej ako do mladého človeka, ktorý sa javil byť dynamický, ale žiaľbohu opak sa ukázal pravdou. No život je niekedy taký. Ale chcem poprosiť kolegov, že teda sme pri bode informácia o činnosti starostu. Nie je to informácia o činnosti zástupcu. A keď je tu niečo, čo má byť povedané, tak si to treba povedať v nejakom internom kruhu a ak tu je niečo, čo nebolo splnené a nastavené, tak si nastavte nejaký manažment a treba to robiť odznova. Do volieb sú dva roky. To strašne rýchlo zbehne a vracať sa k tomu, čo bolo, si myslím, že dnes nebude na prospech ani občanov, ani ľudí. A keď sú tu nejaké resty, keď je tu niečo, čo pán starosta, pán zástupca, poslanci, považujú za nedokončenú prácu, tak si zoberte niekoho iného a nech tú prácu dokončí. Len čas ide strašne rýchlo a baviť sa o tom, čo malo byť a nebolo, je dnes už zbytočné. 

p. Grega, starosta MČ: Áno, samozrejme, ale my v rámci toho vyhodnotenia, tých úloh, tam to bolo, že buď sa to prejedná ako zvláštny bod alebo v rôznom. Ja si myslím, že občania, aj voliči, by mali vedieť. Tak ako sa prepiera starosta, tak je veľmi dôležitý aj zástupca starostu, pretože tie finančné prostriedky idú všade a sú to proste obecné prostriedky. Vrátime sa k tomu, tak ako to má byť a mňa to naozaj tiež mrzí, tak ako povedal pán poslanec Brixi, pretože mne sa naozaj o tom strašne ťažko hovorí, pretože ja som vlastne, ja som si ho vybral. Ja neviem.  Ja som naozaj veril mu, že prinesie nejaký mladý nový pohľad na to a že to budeme robiť. A že postupne mu človek odovzdá tú štafetu. Aj som to hovoril. No tak, žiaľ, človek sa niekedy sklame. Ale ja sa na neho nehnevám, on za to nemôže, lebo viete, naozaj človek musí veľa prežiť a musí aj riadiť niečo v živote, aby sa dostal k takejto funkcii. Ono to príde časom. Niekedy, keď človek má iný názor, ale my sme nemali iný názor, pretože bolo x porád a všetkého, a tam vlastne nič neprišlo nové. Veď si pozrite. Vieme predložiť zápisnice atď. Jednoducho, on mal inú predstavu, že čo robiť, ako to robiť. Inak, však viete, aj veľký tréner Ferguson hodil po Backhamovi kopačky a ten ho má napriek tomu rád, lebo on mu chcel pomôcť. Pán Trnka, ja nemám naozaj nič proti vám. Ja som chcel len normálne veci, to čo musí každý človek urobiť, že berie peniaze, ale musí aj niečo za to odovzdať, že je za to platený. Tak, ale to potom ešte poviem kolegom. 

Do rokovacej miestnosti vstúpil poslanec Lukán – počet prítomných poslancov 11.

p. Trnka, poslanec MČ. Faktická poznámka: Tak ja naozaj len veľmi krátko. Podotýkam. Chcel som privítať pána Brixiho najprv na zastupiteľstve, keďže veľmi často ho nevidíme. Ale vie to tak dobre zhodnotiť, všetko najlepšie ako obvykle. Ale nakoniec si povedal pravdu, že na čo som aj ja chcel upozorniť, že aby si každý prečítal názov tohto bodu a potom tie ostatné veci si môžeme povedať inokedy. Tak to nebolo možno na teba smerované. Ale dobre. Ako myslíš. A pán starosta, fakt len v skratke. Keď si nebol spokojný, tak ako som ti povedal už veľakrát. Máš pár málo kompetencií a jednou z nich je vymenovať, odvolávať zástupcu starostu. Takže, ak si nebol spokojný, mal si to urobiť. Neviem prečo teraz, keď ja som sa vzdal, zrazu nie si spokojný. Je to také trošku zvláštne. 

p. Grega, starosta MČ: Pán Trnka, vôbec to nie je zvláštne, pretože ja som vám dával šancu stále. Rozprávali sme sa o tom. Na základe veci, ktoré ste nesplnili, bol upravený aj plat. A myslím si, že to záverečné bolo, keďže ste povedali, ale tak to už za také ohodnotenie ja robiť nebudem. A bol som to ja, ktorý som povedal dajte radšej vy sám, vzdajte sa radšej sám, lebo je to pravda, vzdajte sa radšej vy sám, aby sme to zbytočne takto nerobili. 

p. Djordjevič, poslanec MČ. Faktická poznámka: Je to bod, ktorý bol ohlásený, že bude, ako zástupca starostu a súvisí to s prácou starostu. Tak ja sa pýtam starostu. Boli splnené úlohy? Koordinovanie komisií, vyhľadávať a koordinovať projekty. Lebo pán Lukán tu nebol, tak prečítam aj pre neho. Na získanie finančných prostriedkov z fondov, aj iných fondov Európskej únie, koordinovať mestskú plaváreň, promptné vybavovanie interpelácií, sťažností od občanov. Tak isto vyhľadávanie a zabezpečovanie inzercie pre Staromestské listy. Tam musí byť nejaký výstup. Doniesol som tú a tú firmu. Dala inzerát za 500 eur mesačne. Tým pádom som do kasy priniesol 500 eur. Mal vypracovať biznis plán pre Mestskú krytú plaváreň, Múzeum Vojtecha Löfflera. Ja tu nevidím žiadny reálny výstup z tej práce za dva roky. Stálo to cca s nákladom mestskej časti na odvody 50, 60 tisíc euro. Ja si myslím, že občania si zaslúžia vedieť za čo boli použité tie peniaze a ak nebudú zodpovedané tieto otázky, budem, ako vy máte radi petície, ja robiť petíciu, aby sa tie peniaze mestskej časti vrátili, lebo boli vyhodené von oknom. 

p. Brixi, poslanec MČ. Faktická poznámka: Bolo by fajn, keby to bolo bez populizmu celé. Na úvod. Ja si myslím, že dva roky sme stratili, ako mestská časť, zbytočnými bojmi s primátorom, trate, rozdávanie kávy. Hlúpe veci. Veci, ktoré týchto ľudí neposunuli nikde. Táto mestská časť je tým najlepším, čo v tomto meste je a za dva roky, a teraz môže pán Trnka hovoriť, či ja som tu alebo tu nie som. Nie som tu. Nechodím tu, nemám na to čas. Občania v ďalších voľbách mi k tomu dajú jasné stanovisko. Ale záleží mi na tej mestskej časti, lebo tu chodím a žijem tu, keď som doma a viem, že sme stratili veľké množstvo času, ktorý sme mohli využiť na skutočne dobré investičné projekty, za ktorými by sme sa mohli za štyri roky obzrieť. Nie je tu z čoho vyberať. Pravda je taká, pán starosta to vie, že to nie je také terno, že si môže vybrať, či chcem toho, či chcem toho. Lebo aj štruktúra tohto zboru je taká, aká dnes je. Keby som ja bol na jeho mieste, tiež si nemám z čoho možnože vybrať, keď chcem aj šetriť, aj efektívnu prácu. Ale treba niečo, pán starosta, urobiť. Treba to chytiť za opraty, lebo čas ide a už dnes vidím ako funguje mestská časť Západ a už aj tam sme pozadu veľmi. 

p. Grega, starosta MČ: No áno, je to naozaj pravda, že niet z čoho vyberať. Ja som veľa rozmýšľal. Aj ďalší človek, ktorý sedí na pravej strane, kde som to naozaj si myslel, že by to mohol byť on, ale myslím si, že nie po niektorých veciach, po niektorých prejavoch. A napokon prečo by som to. Ja viem, že sme akože od veci, ale nemôžem si pomôcť. Ja som akože zlý teraz. Neviem prečo. Ale to aj nabudúce ukážem. Viete, takto sme boli všetci spolu, niečo sme si sľúbili, keď to tak mám povedať a zrazu je to iné. Tak to je tak smutné. Ale znova hovorím. Čo bolí, to prebolí. Viem čo mám robiť a chcem povedať, že vymenujem v najbližších dňoch zástupcu. Myslím si, že to bude dobrý a skúsený zástupca, ktorý robil veľa pre túto mestskú časť a dával dohromady veci, ktoré nedotiahol, žiaľ, ktoré nedotiahol pán Trnka a kde sme mohli prísť o veľké finančné prostriedky. On sa len usmieva. Veľmi ma mrzí, že kolegovia to nevidia, ale je to naozaj tak. Jednoducho ja proti nemu nič nemám, ale každý z nás v práci si musí plniť svoju úlohu. A keď si ju neurobím, tak za ňu musím zodpovedať. To je všetko. 

p. Petrovčik, poslanec MČ. Faktická poznámka: Len som chcel poprosiť. Skončme už tie prestrelky slovné a poďme k veci, čiže k bodu, o ktorom sa v tomto bode máme baviť. To je o vašej práci, pán starosta. Navrhujem, aby sme tú tému nasmerovali tam, kam treba a nie, ako niektorí kolegovia. Nerozumiem prečo tu riešime úplne niečo iné.

p. Grega, starosta MČ: Povedal som, že k tomu bude nabudúce. Mala by to byť súčasť, aj zástupca, aj v rámci transparentnosti, aby vedeli o tom občania. Dobre, ale momentálne nehovoríme, lebo nemáme k tomu podklady. 

p. Süli, poslanec MČ: Doporučujem do vašej pozornosti, že podľa programu máme informáciu o činnosti starostu mestskej časti Košice-Staré Mesto, a nie o personálnych vzťahoch medzi bývalým zástupcom a starostom. Pán starosta. Plná kompetencia starostu je vymenovať svojho zástupcu. My do toho nemáme čo hovoriť. To je prvá vec. Pokiaľ zástupca, ktorého vy vymenujete, neplní svoje úlohy, je plná kompetencia vaša odvolať ho ihneď, a nie po dvoch rokoch. Po vzájomnej dohode alebo nie dohode. Za druhé. Ja si osobne myslím, že na profesionálny výkon úloh, čo sa týka vo výstavbe, investíciách, je tu jeden profesionálny tím na úrade, ktorý je za to platený, na čele s prednostom úradu a na čele so starostom a starosta je štatutár, a nie zástupca. Starosta má právo prikázať zástupcovi starostu, v čom ho bude zastupovať a v čom nie. V tomto prípade si myslím, že všetky invektívy momentálne proti zástupcovi nie sú na mieste. On robil to, čím ste ho poverili. Vy ste ho mali vyhodnotiť. Plní, neplní. Má dôveru, nemá dôveru. V polovičke volebného obdobia hľadať teraz vinníka a hľadať niekoho prečo to teraz u nás nefunguje, myslím si je od veci. Druhú vec, ktorú by som sa chcel spýtať, čo sa týka činnosti starostu. Dopočul som sa, že mestská časť Košice-Staré Mesto, čo sa týka spolupráce s mestskou časťou Praha 8 usporiadala výstavu v Prahe v kaštieli v Libni, myslím, keď dobre to hovorím. Chcel by som sa spýtať. Kto sa zúčastnil tejto výstavy z našej strany a či sme dostali všetci takú informáciu, že také niečo sa koná? Chcem sa opýtať ako bolo, lebo až potom sme sa dozvedeli, že preto nebolo zastupiteľstvo v pôvodnom termíne, lebo bola nejaká výstava v Prahe. Ja osobne si myslím, že podobnú spoluprácu dávnejšie sme mali aj my s Prahou a tam sme pozvali skoro všetkých poslancov, ktorí tam chceli ísť. Nerád by som o tom hovoril. Pokiaľ sa vyberajú len jednotlivci, mne nejako osobne sa to nepáči a nepáči sa mi ani to, že táto informácia prebehne až po uskutočnení tejto akcie. A potom nehovorme o tom, že kto koho má rád alebo nemá rád. To nepatrí sem. Tu sú naše práva a povinnosti poslancov, práva a povinnosti starostu. 

p. Grega, starosta MČ: No, veľmi jednoduchá odpoveď. Áno, dostali sme pozvanie na vernisáž výstavy Staré Mesto v obrazoch pána Jirouška na Libeňskom zámku. Keďže to bolo až pozdejšie ako bolo to zastupiteľstvo, ktoré je len orientačný termín, tak sme v dostatočnom predstihu, asi mesiac predtým oznámili každému, že prekladáme ten termín. Ospravedlnil sa vtedy len pán Roland. Robili sme to aj z toho dôvodu, aby to nevyzeralo, aby to nebola nejaká neúcta k nášmu partnerovi, keď nás pozval a nás tam všetci čakajú, tak som si považoval za to tam prísť. Áno, je pravdou, že pred niekoľkými mnohými rokmi sa robila taká výstava aj v Prahe. Bol som tam aj ja ako kurátor. Bola tam pani poslankyňa Hulmečíková a ešte jedna, ktorá tam ... . Pamätám si. Nie, Klímová. Bol takýto počet. Nemohol ísť každý. Viem ako to bolo vtedy, pán Süli. A teraz som urobil to, čo som mal urobiť. Oslovil som predsedu komisie kultúry pána Petrovčika s tým, aby to prerokoval na komisii a aby mi povedal kto tam pôjde. Jeden alebo dvaja. Je to tak pán Petrovčik? Vy neviete o tom. No ja som vám to povedal. Nahrávať si nebudem. Keď vy do očí mi neviete povedať, tak ja sa hanbím, že som s vami bol a mám nejakú zmluvu. Ale je to naozaj. Ja som vám to povedal a mám kolegov, ktorí o tom vedia. Ale teraz vážne. Tak to je silné kafé, keď ešte dokážete povedať, že nie. Ja som vám to povedal a som vás o to poprosil. Vy ste to ani nepovedali na komisii. Nepovedali ste to. Čiže, fakticky. Čo som mal iné urobiť? Oslovil som pána Djordjeviča, pretože on je podpredseda tej komisie. Ja som chcel, aby ste tam šli vy. A vy ste povedali, a to je pravda, aj pracovníčkam, že nemôžete ísť, pretože idete na koncert Kristíny so svojou dcérou. A to je pravda. Tak som povedal. No tak fajn. Veď treba sa venovať aj deťom, tak som jeho oslovil, lebo je to logické. Potom, aby sme neboli len samí chlapi, tak som povedal pani poslankyni Hulmečíkovej, pretože ona bola vtedy, keď sme boli pred neviem koľkými rokmi v Prahe. Je tam tá kontinuita. To je všetko. Boli sme tam dvaja. Teda oni boli dvaja a do budúcnosti sa vystrieda celý poslanecký zbor. Čiže, len taká odpoveď je na to. A počul som, že sme tam boli, alebo že ja som tam bol si nakupovať vraj v obchode, alebo neviem čo. No je to pravda. Ja som nebol. Ale naozaj som sa stavil cestou v jednom kníhkupectve a kúpil som si zaujímavú knihu, ktorú vám doporučujem všetkým. Je to Mirek Topolánek. Volá sa to „Hlavně se neposrat“. Takže, keď ju niekto chce, aby ju nemusel kupovať, je u mňa. Je veľmi dobrá. 

p. Brixi, poslanec MČ. Faktická poznámka: Na úvod, kolegyne, kolegovia. Mne to je až trápne, že som sa dostal do prostredia, kde hovoríme o tom, či tu pán Petrovčik klame alebo neklame, lebo keby sa toto stalo niekde inde, v nejakej inej ... . Neviem, či pán Petrovčik ste niečo niekedy robili v živote, ale toto je ako malá firma. Pán Petrovčik, v poriadku. Na úvod, kolegyne, kolegovia, pravda je taká, že čo to som absolvoval zahraničných pracovných ciest, a nie málo. Pravda je taká, že všade vo svete si môže starosta, predseda parlamentu, premiér, ktokoľvek vybrať kto pôjde s ním. Je to jeho kompetencia. On si povie. On za tých ľudí zodpovedá. On im tú šancu dáva. Berie ich tam preto, lebo vie prečo ich tam berie. Nie preto, aby to bol výlet. To nie je výlet. A ďalšia vec. Pán Süli hovoril, že sa nebavíme o zástupcovi starostu. Ale bavíme, lebo v zmysle zákona o obecnom zriadení je zástupca starostu ten, ktorý zastupuje starostu v jeho neprítomnosti a vykonáva úlohy, ktoré sú ním poverené. Takže toto je bod rovnako o zástupcovi ako o starostovi. A stále bude. 

p. Djordjevič, poslanec MČ. Faktická poznámka: Nadviažem na pána Brixiho. Hovoril pán Ing. Süli, že nie je pravda, že nie je štatutár. Je pravda, že bol v čase, keď bol starosta neprítomný, štatutárom a stalo sa to v júli, keď bol starosta na dovolenke v Chorvátsku. Pán Trnka sa ujal štatutárskej funkcie tak, že bez zasadnutia komisie, pán Trnka, a bez vedomia starostu poslal negatívne stanoviská na stavebný úrad ohľadom výstavby nových parkovacích miest, čím výrazne poškodil Staromešťanov a obyvateľov rezidentských lokalít, lebo vďaka týmto pripomienkam, ktoré bez zasadnutia komisie poslal ako štatutár a podpísal sa pod to, vďaka tomu sú prieťahy v stavebných konaniach dodnes a nemôžu vznikať nové parkovacie miesta. Na druhej strane však bez hanby kritizuje do médií, že EEI nestavia nové parkovacie miesta. Tak tu tiež mám povinnosť verejnosti povedať. Vďaka tomuto pánovi nestoja nové parkovacie miesta, lebo zneužil funkciu zástupcu starostu. Zároveň dávam procedurálny návrh na ukončenie diskusie. 

p. Grega, starosta MČ. Prosím hlasujte o tom, po všetkých, ktorí sú ešte uvedení. 

Hlasovanie č. 8: za – 5, proti – 4, zdržalo sa – 2, nehlasovalo – 0

p. Grega, starosta MČ. Návrh nebol schválený.

p. Blaškovičová, poslankyňa MČ: Ďakujem pekne, pán starosta. Začali ste páni túto tému, ja v nej budem pokračovať. Nechcela som o tom hovoriť. Ja sa cítim nesmierne urazená a dotknutá obštrukciami, ktoré ste vymysleli na ostatnom zastupiteľstve. Teraz mi je jasné, čo sa tu vlastne udialo. Nevedela som, prečo sme sa tu zišli štyria. Nevedela som, prečo v priebehu dvoch dní ste sa všetci museli ospravedlniť. Beriem to ako absolútne neúctu voči nám ostatným, ktorí sme naozaj sa pripravili na to zastupiteľstvo. Zmenili sme termíny. Ja chápem, že keď je niečo dohodnuté s Prahou alebo s akoukoľvek mestskou časťou, je našou psou povinnosťou sa tam ísť odprezentovať. V dostatočnom predstihu sme vedeli o zmene, ktorá iste mnohým z nás nevyhovela, ale sme sa jej prispôsobili. Ja som skutočne v divadle urobila všetko pre to, aby som prišla aj na prvé, aj na druhé zastupiteľstvo. Beriem to ako totálnu neúctu voči mne, že vy ste si vymysleli, že,  a teraz to starostovi a všetkým ostatným bláznom, ktorí tam prišli, ukážeme a my neprídeme. Nepáči sa mi to od Vás a myslím si, že sme si to nezaslúžili. Ďakujem.

p. Petrovčik, poslanec MČ. Faktická poznámka: Chcel som len reagovať na vás s tou faktickou. Chcel som len vysvetliť kolegom poslancom, lebo ste ma označil za klamára, keď som to dobre pochopil. Takže len poopravím. Áno, vy ste sa so mnou o tom rozprával, opýtal ste sa, ste mi ponúkol, že môžem sa zúčastniť tohto pracovného výjazdu do Prahy. Ja som vám povedal, že ešte neviem, že vám dám vedieť. Ja som sa slušnou formou ospravedlnil prostredníctvom vašej kancelárie, kde som, áno, uviedol aj dôvod. Čiže, ak dovolíte, budem si určovať ja, či sú pre mňa prednejšie moje dcéry alebo výlet s vami. To je po prvé. Po druhé. Vy ste mi povedal, vy ste to mieril na mňa, čiže vy ste mi určite nepovedal, že mám to prejednať na komisii a nominovať. Takže v tom je ten rozdiel. Vy ste sa pýtal mňa ako osoby. Mňa ste tam chcel. Neviem čo ste tam so mnou chcel v tej Prahe robiť, ale išlo o mňa. 

p. Grega, starosta MČ: Ja som to povedal. Možno ste mysleli na niečo iné alebo ste to prepočuli. Ale to sa stáva. 

p. Hulmečíková, poslankyňa MČ. Faktická poznámka: Keďže vznikla táto situácia, pán starosta, ja ťa poprosím do budúcna, napísať: „písomne odpovedať“. 

p. Grega, starosta MČ: Asi tak.

p. Süli, poslanec MČ. Faktická poznámka: Nerád by som tu rozvíjal nejakú širšiu debatu. V päte som nemal na náklady mestskej časti Košice-Staré Mesto ísť do Prahy. V päte som to nemal. A sluší sa povedať jedna vec. Páni poslanci, usporiada sa jedna výstava v Prahe. V rozpočte mestskej časti nemáme peniaze na všetkých poslancov. Kto tam chce ísť, môže na vlastné náklady na tú výstavu, môže tam prísť, aj odísť, aj zaplatiť cestovné. To je fér hra. Ale vôbec o tom hovoriť, či bude alebo nebude výstava, alebo vôbec nehovoriť o tom, to nie je fér. Lebo hovoríš na jednej strane, že je to spoločná vec, mali by sme ťahať za spoločný povraz, ale tu sa mi zdá, že tie informácie idú nejako čudne. Dostávame mailom rôzne informácie o všetkých akciách mestskej časti, čo sa konajú, Či sú tu jubilanti, či je nejaká súťaž, jedna, druhá, tretia. To je všetko v poriadku. Tak to má byť. Ale to, že je taká dosť významná výstava, robí sa v Prahe. Mali sme o tom všetci vedieť. A to je všetko.

p. Grega, starosta MČ: Pán Süli, ešte raz. Ja som o tom povedal predsedovi komisie, aby to prerokoval a aby tam vybral dvoch ľudí. Mestská časť Praha hradila ubytovanie pre dvoch ľudí. Naozaj tam nemôžeme ísť všetci. Keby ste tam šli vy a trebárs, to je jedno, pán Trnka, tak zase z druhej strany by sa pýtali prečo oni, prečo nie my. Chcem povedať jednu vec. Pokiaľ to nezrušíme, je tam toľko možností do budúcna, spoločných akcií. Ale naozaj sa to nedá naraz, aby tam všetci išli. Takže to isté ste vy tak vyberali vtedy ako starosta pred dvadsiatimi rokmi. Bol som tam a viem to. 

p. Trnka, poslanec MČ. Faktická poznámka: K tomu negatívnemu stanovisku k EEI. Myslím, že to nakoniec bolo riešené aj dvakrát na komisii. Dovtedy nebol taký zvyk, že by sa dávali tieto veci na komisiu, ale odpovedal úrad na tieto stanoviská. Bola tam lehota 7 alebo 14 dní, už si nepamätám presne. Takže urobil som to tak, ako sa to vykonávalo predtým, s tým rozdielom, že som dal urobiť odborné stanovisko k tejto žiadosti. Čiže, ak by som to mal urobiť znova, urobím to znova takto. Pripomínam ešte raz, že tento, prečítam názov bodu „Informácia o činnosti starostu mestskej časti Košice-Staré Mesto od predchádzajúceho riadneho zasadnutia“. Čiže toto, čo rozprávaš, už bolo v júli. Čiže už boli dve zastupiteľstvá odvtedy. K pani poslankyni Blaškovičovej. Myslím, že by bolo vhodné a by sa to nemalo stavať, ak by boli zastupiteľstvá zvolávané tak, že predtým by sa oslovili poslanci, či môžu v danom termíne. A keď bude väčšina, že môžu, tak vtedy až zvolať. Takto by sa to vyriešilo. Ja som sa týždeň pred tým vzdal funkcie a potom som mal iné pracovné povinnosti. Tiež som si nevedel zariadiť. Ako som to mal vedieť dva týždne dopredu? Proste takto to vyšlo. 

p. Grega, starosta MČ: Pán Trnka, vzdať sa môžete, ale účinnosť to nadobúda až vtedy, keď vás ja odvolám. Len toľko k tomu.

p. Trnka, poslanec MČ. Faktická poznámka: To najskôr ja si dám preveriť tiež právnikom a potom sa vyjadrím k tomu. Čiže to je opäť tvoj názor. Ako veľa vecí. Vôbec to nemusí byť právne. Dodržuj rokovací poriadok, tak ako sa snažím aj ja. Ďakujem.

p. Grega, starosta MČ: Pán Trnka môžete do konca volebného obdobia hovoriť čo chcete už. Ja som sa presvedčil za tie dva roky aký ste človek. Sklamal som sa, mrzí ma to, ale myslel som to úprimne. Je to pravda. A nik nemal to tak na tácke postavené ako vy. 

p. Djordjevič, poslanec MČ: Nechcel som vôbec o tej Prahe 8 hovoriť, aby som tu nezdržiaval, lebo mne v žalúdku leží len pán v modrom obleku. Ale keď Ing. Süli začal debatu, ako keby mi pripadá, ale vlastne teraz keď to poviem, že ako malé decko, ho zase vyprovokujem, že tu budeme sedieť do rána. No jednoducho. Pred chvíľou ste povedali, že nechcete rozvíjať debatu, ale Prahu 8 ste začali vy. A teraz. Poslanci, ktorí chodia na akcie našej komisie, lebo naša komisia je športová, kultúrna, sociálna, školstva,  združená jednoducho, má päť podoblastí. Pracujeme tak, že väčšinou ťaháme akcie iba ja s pani Hulmečíkovou. Pán Petrovčik prvý rok chodil tiež. Nemal jedinú absenciu na akciách. Teraz v poslednej dobe vynecháva, ale snaží sa aspoň prísť, resp. teraz ma poveril vedením basketbalového turnaja, ktorý sme mali, mimochodom, cez týždeň. Čiže iba traja poslanci z komisie chodia na akcie. Kým sme boli na Prahe 8, profesor Rácz nás zastúpil na plaveckých pretekoch. Poslanci na komisii povedali, že chcú dva alebo tri mesiace dopredu vedieť o nejakom konaní konkrétnej akcie. Praha 8 mi bola ponúknutá telefonicky tri dni pred odjazdom. Čiže to je v rozpore s tým, čo hovoril, myslím doktor Roland, aj profesor Rácz sa pridal k tomu, že chcú byť včas, lebo sú pracovne vyťažení, chcú byť včas informovaní. Praha 8 bola ponúknutá tri dni pred odjazdom. To znamená. Určite by aj tak sa nestihli pracovne zariadiť, aby vôbec mohli ísť. A keď raz bolo ponúknuté predsedovi komisie kultúry, že či nechce ísť, tak je logické, že keď komisia kultúry zasadala o pár dní na to, keď ju viedol, mal by natoľko férový, mal túto tému aspoň otvoriť, že bolo mi ponúknuté. Kolegovia, nechce ísť niekto z vás? To by bolo fér jednanie. On férový nebol a teraz tu ako keby urazení plačete ako malé deti, že ste nešli do Prahy. Veď my sme išli Regiojetom. Najlacnejším vlakom. My sme nešli vládnym špeciálom. Tak ukončme aj tému Praha 8. Ja som videl na vlastné oči, starosta si kúpil naozaj jednu knižku. Čiže takéto dristy, čo sa tu rozprávajú po Starom Meste, že on bol na nákupy ..., určite nie, lebo sme spolu cestovali. S akou cestovnou taškou prišiel, s takou aj išiel z Prahy. 

p. Petrovčik, poslanec MČ: Vrátim sa k veci, to znamená k téme, ktorú vlastne sme mali riešiť v tomto bode. Takže poďme naspäť. Myslím si, že už dosť bolo osobných invektív. Takže správa o činnosti starostu od predchádzajúceho riadneho zastupiteľstva. Ja to na tri a pol strany, ale ja mám pocit, že každý kvartál to je horšie a horšie. Ja nerozumiem tomu a som priam prekvapený. Keď sme začínali toto zastupiteľstvo, už nejaké druhé, tretie zasadnutie, tak pán kolega Djordjevič bol ten, ktorý na vás, pán starosta, nenechal suchú nitku. A to hovorím. To boli ešte kvalitnejšie tie správy. Každým polrokom alebo kvartálom sú horšie a horšie. Teraz som prekvapený, že nejako zmenil latku pán Djordjevič. Takže neviem čo sa stalo. Ale nechcem sa už ďalej k tomu vyjadrovať. Idem k veci. Máme tu jednu zaujímavú ... . Nebudem sa k tým kultúrnym veciam vyjadrovať, lebo ja si myslím, že správa o činnosti starostu nemá byť hlavne, len prevažne o akciách, o Prahe a neviem čo, kde všade som bol a kde som čo odovzdal. Ale čo som urobil konkrétne pre mestskú časť. Aj ako manažér. To ja tu nič nevidím. Ale na záver je tu zaujímavá vec, citujem: „Na základe upozornenia občanov na množstvo reklamných bannerov na klietkach okolo staromestských kontajnerov som si ich všetky prešiel. Nakoľko nemáme s nikým zmluvu, ani schválený cenník, takéto umiestňovanie reklamných bannerov je nelegálne a preto som ich dal odstrániť. V tejto súvislosti doporučujem schváliť cenník prenájmu spomínaných plôch. Mestská časť by tým získala finančné prostriedky“. A následne, ďalší odstavec nižšie, je posledná veta, že sa staráte o tú čistotu a tak, citujem: „a k tomu viac chcem využiť našu webovú stránku, Staromestské listy, prípadne letáky, kde by sme vyzývali občanov k spolupráci pri monitorovaní okolia kontajnerov a následného nahlásenia ich znečisťovania“. Vy si vlastne odporujete týmito vetami. Poprosím nabudúce si to aspoň po sebe prečítať a neodporovať si v jednotlivých vetách, pretože keď raz dáte zhodiť tie bannery, ktoré tam boli, mimochodom chcem povedať, že tam boli dané z peňazí nie vašich, ani mestskej časti. A neboli to reklamné bannery, ale boli to bannery, ktoré poukazovali a spomínali telefónne čísla kam majú občania volať, keď je okolie znečistené. Takže úplne zavádzate, že sa jednalo o reklamné bannery. Ale dobre. Miesto toho, aby ste to prijali, že tu niekto z vlastných peňazí skrášľuje okolie a stanovištia kontajnerov, tak nie, vy dáte príkaz to zhodiť. Hej? Takže ja by som vás chcel oficiálne poprosiť, aby ste to vrátil na to miesto, kde to bolo, pretože to nie je váš majetok a išlo to z peňazí mojich, plus ostatných občanov, ktorým záleží na tej čistote, aby tie kontajnery nejako vyzerali. Takže vás poprosím, aby ste zjednal nápravu. 

p. Grega, starosta MČ: Pán Petrovčik, to nie je váš majetok. Tie klietky sú majetkom mestskej časti. Nemôže si tam hocikto hocičo vylepiť bez súhlasu mestskej časti alebo poslancov. Preto som toto tam doporučil, aby sa to schválilo. Vy stále robíte niečo, čo si myslíte, že vám vyhovuje a skrývate sa za to. Ja vám neupieram, že máte nejakú snahu niečo robiť. Ja to aj kvitujem. Dokonca ušetrené finančné prostriedky za december, ako aj za celý budúci rok, lebo zástupca bude pravdepodobne bez nároku na finančnú odmenu a to sa jedná o 30 tisíc eur asi, navrhujem určiť alebo pokiaľ to budem môcť urobiť, aj na Kuzmányho sídlisko, aby sme tam mohli dať tie kontajnery. Ja som to sľúbil občanom, aj kolegyniam vašim, ktoré sú tu. Ja proti vám nič nemám. My tie peniaze tam dáme. Dokonca som to urobil aj v rámci presunu rozpočtu, pokiaľ to viem. A keby som mal niečo proti vám, tak vám to tam nedám. Hej? Ale viete. Mňa nezaujímate už vy, ale zaujímajú ma tí občania. Ale nemôže si hocikto tam dávať. Chápete? Bolo tam čistenie kobercov a kde aké iné veci. Toto je jedno, že to je taká ... . Teraz si predstavte, že by som si ja urobil banner zo svojich peňazí a dal by som to tam a napísal by som tam, že „ presmeroval som 5 tisíc na kontajnery“. No čo by ste mi povedali? Ako by ste ma ohovorili? Alebo čo by ste zase takto robili? Ja nie som proti tomu, aby to tam bolo. Ale len tak si to tam dať, bez toho ... . Však elementárna slušnosť káže, že niekoho oslovím. Vy tu slušnosť nemáte. Ja to teraz poviem, lebo ja som sa hanbil za vás na mestskom zastupiteľstve, nie kvôli vášmu názoru a kvôli vášmu postoju, pretože ja som hlasoval tak ako som hlasoval, ale nepotrebujem sa zviditeľňovať. Ja to stále hovorím, ja to nepotrebujem. Mňa ľudia poznajú a vedia čo robím, aj čo nerobím, ale hlasoval som tak ako som hlasoval. Len to ma mrzí, ale to je to isté, že sa neopýtate, keď sa postavíte na tie stoly, ako ste sa postavili. Tak to nemá chybu. Ale vážne. Teraz si predstavte, že tu by niekto prišiel a postavil sa na to. Čo by sme povedali tým ľuďom? Potom ste odišli a teraz tam prídu iní občania a bude to špinavé alebo nejaké. Viete, aj to je tá kultúra. Vlastne ja už chápem prečo idete proti mne, aj jeden, aj druhý. Aj iných chcete zviesť, žiaľbohu. Nič nechcem, len aby to bolo v pravidlách. Čiže áno. Schváľme to. Schváľte to vo finančnej komisii. Dáme tam nejakú čiastku. Ponúknime to tým ľuďom, že nech to môžu mať. Ja netvrdím, že musia za to platiť aj občianske združenia. Ale nemôže si hocikto hocičo robiť len tak. Vážne. Preto som to tam dal. Ja si s ničím neodporujem a je to u nás odložené. 

p. Djordjevič, poslanec MČ. Faktická poznámka: Keby ste boli na mestskom zastupiteľstve, pán Poláček predviedol 70 minútový výkon. Takže, v minulosti som starostu Gregu kritizoval a hlavne som ho kritizoval za jeho pasivitu, že nechodí na akcie. Ale to, čo som mu vyčítal, v skutočnosti dnes už chodí na všetky akcie a odovzdáva ceny, atď. Je to napísané aj v činnosti. Ale ty si, pán predseda, prestal chodiť na akcie. Neviem z akého dôvodu. Ale už keď tu rozprávame o účasti, dal som interpeláciu, kde žiadam starostu, aby mi odpovedal na účasť poslancov od vzniku poslaneckého zboru, účasť na radách školy materských škôl, účasť na komisiách, zastupiteľstve. Lebo dostávam sa občas do konfrontácií, ako ma raz pán Trnka v Korzári vyzval, že čo som ja urobil. Ja som za ten poslanecký plat dosť urobil a dozvedia sa Staromešťania, lebo vydávam na ďalší týždeň brožúrku pre všetkých Staromešťanov. Ale najväčší bombónik bol ten, že pán zástupca Trnka mal v pracovnom programe napísané údajne, lebo som to nevidel, že sa zúčastní na oceňovaní Staromešťanov, to znamená najvýznamnejšej udalosti v roku, a on tam neprišiel. Bol tam len pán Roland, ja, Hulmečíková, starosta a prednosta. Prídu ľudia, ktorí boli ocenení. Je to najvýznamnejšia udalosť a jeden zástupca, ktorý je v tom čase na plný úväzok, povie cez deň zamestnancom, kolegom na úrade, že on tam príde a on tam jednoducho nepríde. Je to výsmech, je to hanba. Je to niečo, čo mám za nechtami momentálne. 

p. Petrovčik, poslanec MČ. Faktická poznámka: Ja som chcel, už ani neviem na čo reagovať, lebo to už asi nemá zmysel, ako vidím. Len v súvislosti s tými bannermi. Čiže vás poprosím, budem rád, keď ich vrátite občianskemu združeniu, ktoré to z vlastných financií ... . A občania sa na to vyskladali.  Lebo ste v podstate týmto urazil občanov Kuzmányho sídliska. To je po prvé. Po druhé. Poprosím vás, keď robíte takéto „poriadky“, tak vás poprosím, zhoďte potom aj tie zelené textilné plátna, ktorými sme skrášlili a skultúrnili, my občania, tie stanovištia. Takže poprosím, aby sme potom robili veci poriadne. To znamená, treba aj toto, nielen veci, ktoré sa vám hodia, si nechať, z cudzích peňazí. Ale to, čo sa nehodí vám, toto zhodíte. Toľko k tomu.

p. Lasky, poslanec MČ: Ďakujem za slovo. Neviem ani ja, kde začať, ale chcem sa aj ja vyjadriť, lebo myslel som, že sa k tejto téme a problematike nevyjadrím. Vážené kolegyne, kolegovia, ja keby som zatvoril oči a posadili by ste ma tu, do tejto lavice, kde sedím, alebo na toto miesto, tak myslel by som, že sa mi to sníva, čo sa tuná predvádza. Táto poslanecká nie kultúra. Nebudem na nikoho apelovať osobne. Nechcem ani osobné invektívy. Ale chcem Vás poprosiť. Ja som prišiel na zastupiteľstvo riešiť problémy občanov. Prišiel som riešiť týchto 36 bodov a nie riešiť to, kto bol v Prahe a kto nebol v Prahe a kto bol pozvaný, atď. Toto čo sa tu predvádza. Preto vás chcem požiadať. Poďme riešiť problémy ľudí. Som veľmi rád, že dnes tu nie je kamera, lebo keby toto sledovali naši občania v Starom Meste, tak by asi nás museli, to celé zastupiteľstvo zrušiť okamžite, lebo sme asi lepší ako Show Adely Banášovej dnes. Poprosím vás. Máme body. Poďme riešiť problémy občanov. Som veľmi smutný z toho, že neriešime rozpočet, že sa zrušil, čo je veľmi dôležité pre mňa a pre mestskú časť Staré Mesto. Poprosím vás. Skončme s touto diskusiou a poďme riešiť faktické a jasné veci, pre ktoré nás občania volili. Ďakujem.

p. Süli, poslanec MČ: Len v dvoch veciach. Nič mimoriadne by som nechcel. Chcel by som mať, čo sa týka mestskej časti, všetky informácie aby na internete boli. Všetky informácie, aj podmienky. Dúfam, že proti tomu nikto nemôže byť. Za druhé. Na zastupiteľstvo som preto neprišiel, nikoho nechcem urážať, ani vás pani poslankyňa Blaškovičová. Mal som naplánovanú komplexnú lekársku prehliadku, ktorú som nevedel už potom zrušiť, lebo tam je taký nápor. Taký nápor u lekárov aký teraz je, snáď nikdy nebol. Prišiel som poobede za starostom a som mu ukázal, že mi odobrali na dvoch miestach krv a fakt som si to nemohol odložiť. Takže nikoho neurážam a nevyhýbam sa povinnosti. To by som si vyprosil. Dúfam, že pán starosta potvrdí, čo hovorím. Ale jediná vec, čo mi vadí. To, že my sa tu hádame na nejakých veciach. A po dvoch rokoch nenašiel som nejakú víziu do budúcnosti čo by sme chceli robiť. Motáme sa. Taký kontajner.  Nie je kontajner. Zateplíme škôlku, nezateplíme škôlku. Sú rozbité chodníky, nie sú rozbité chodníky. Máme kompetenciu, nemáme kompetenciu. Viete, tá vízia mi tu chýba. Nič iné. Vybíjame sa na invektívach jeden proti druhému. Starosta si myslí, že ho nemáme radi. My si myslíme, že on nás nejako nemá rád a bohvie čo sa tu melie. Ja by som sa chcel ohradiť, že fakt tá vízia mi chýba. Pokiaľ nie je vízia, pokiaľ nevieme kam chceme ísť, môžeme sa tu len motať na jednom mieste. A to je ten problém zásadný. 

p. Grega, starosta MČ: Prečítajte návrh na uznesenie.

p. Süli, poslanec MČ a člen návrhovej komisie. Návrh na uznesenie: Miestneho zastupiteľstvo mestskej časti Košice-Staré Mesto berie na vedomie informáciu o činnosti starostu mestskej časti Košice-Staré Mesto od predchádzajúceho riadneho zasadnutia Miestneho zastupiteľstva mestskej časti Košice-Staré Mesto v predloženom znení.

p. Grega, starosta MČ: Prosím hlasujte.

Hlasovanie č. 9: za – 5, proti – 1, zdržalo sa – 4, nehlasovalo – 1

p. Grega, starosta MČ: Uznesenie nebolo prijaté. Inak, tá vízia existuje, ale vízia je predovšetkým v rozpočte, ktorý sme neschválili. 

Bod č. 8
Správa  o vývoji k problematike zatepľovania materských škôl.

p. Grega, starosta MČ: Otváram rozpravu.

p. Hulmečíková, poslankyňa MČ: V prílohe máme správu o vývoji k problematike zatepľovania materských škôl. Ja by som chcela vedieť, aký je teraz reálny stav. Máme 15. december. Chcem vedieť ako sme sa ďaleko pohli. Ako to vyzerá? A chcem vedieť, ja to mám skôr na pána kolegu Trnku. Prečo sme sa neprihlásili do výzvy na predkladanie projektových zámerov, ktoré bolo vypísané 3.11.? Išlo o materské škôlky, išlo o zatepľovanie a rozširovanie. Prečo sme sa do toho neprihlásili?

p. Trnka, poslanec MČ: Neviem. Myslíte asi iný operačný program IROP. Ide o to, že na toto sa dá čerpať z dvoch operačných programov. Pôvodne bolo schválené z operačného programu životné prostredie, resp. kvalita životného prostredia a operačný program, neviem teraz presne názov. Druhý operačný program je integrovaný regionálny operačný program. Čiže, ak myslíte z toho, tak bolo to z toho dôvodu, že pôvodne to bolo schválené inak a potom by sa muselo proste schváliť, aj zmeniť uznesenie a bolo tak aj naplánované. Už keď chcete do podrobna, tak vyzerá tak, že asi vám budem nejakým spôsobom odovzdávať agendu, čo by som bol rád, aby sa tomu venovalo. Avšak zase tu nechcem zachádzať do nejakých detailov. Ale navrhoval som na úrade aj ten integrovaný regionálny operačný program. Nebola vôľa. Čiže, ja keď sa mám k tomu, tak by som povedal diplomaticky vyjadriť. V podstate posledné mesiace už som ani sa veľmi tejto problematike nemohol venovať. Upozorňoval som na to niekoľko krát, aby mi bolo to dané aj písomne. Nakoniec mi bolo dané písomne len to, že mám riešiť energetický audit a projektovú dokumentáciu k tejto problematike, resp. k tejto výzve. A to tiež bolo takým zvláštnym spôsobom robené. Čiže, proste, ťažká spolupráca. Ale nechcem vážne do detailov ísť. Ja nemôžem požiadať o to, aby sme išli do iného operačného programu. Ďakujem.

p. Djordjevič, poslanec MČ. Faktická poznámka: Pán ex zástupca, použil si pred chvíľou slová, že použiješ diplomatickú odpoveď. Ja ťa poprosím. Nedávaj diplomatické odpovede a nazvi to pravými slovami, že to bola jedna z tých nesplnených úloh, ktoré si dostal a v podstate aj tento projekt si nedotiahol do nijakého výsledku. A napriek tomu mesto Košice sa do tejto výzvy zapojilo. Tam to funguje. Ty to mesto len kritizuješ. Supluješ prácu novinárov a po Tebe, ako som už dnes povedal, výsledky nie sú žiadne. 
p. Lasky, poslanec MČ. Faktická poznámka: Ja sa chcem ešte raz opýtať k tomuto bodu, lebo tento bod je už taký, ktorý zaujíma aj občanov, zaujíma aj ľudí, ktorých deti chodia do škôlok. Na meste bol schválený tento program. Mesto schválilo spolufinancovanie rekonštrukcií. Tak sa chcem ešte raz opýtať, chcem mať jasno, aby to bolo pre nás, pre kolegov poslancov, možno pre občanov. Prečo, ešte raz pán bývalý zástupca Rasťo, to nebolo urobené? Prečo nečerpáme a aký je stav do budúcna? Prosím jasne odpovedať na túto otázku. Kto za to bol zodpovedný alebo kto je za to zodpovedný? Ďakujem.

p. Trnka, poslanec MČ: Ďakujem, tak ešte raz. Mesto, pokiaľ viem, išlo do iného operačného programu. My sme mali schválenú výzvu ešte z apríla z operačného programu životné prostredie. Mesto išlo cez integrovaný regionálny operačný program. Je tam aj nejaká iná procedúra. Na začiatku už bola vysúťažená projektová dokumentácia. Bola urobená na nejakých 80 percent nejakým spôsobom. Ak by sa išlo cez ten integrovaný, tam boli trochu iné podmienky, čiže by sa to aj inak muselo projektovať. Čiže by sa musela odznova vysúťažiť aj tá projektová dokumentácia. Avšak išlo to trošku kostrbatým spôsobom, keď to mám takto povedať. Dodnes nebola ani podpísaná zo strany mestskej časti zmluva o projektovú dokumentáciu, hoci podľa tých informácií bola tu zaslaná zo strany toho kto vyhral tú súťaž ešte v zime minulého roku. Ako som povedal. Ja som nemohol túto zmluvu podpísať, ani iné zmluvy. Verejné obstarávania tiež som nemal na starosti, hoci aj ten energetický audit mi bol daný. Ale v podstate aj tak sa vypísal bezo mňa a potom nebola podpísaná zmluva. Čiže tu je viacero takých vecí. A ja ešte na margo kolegu Djordjeviča. Ja mu prajem fakt z celého srdca, aby mohol byť v takejto pozícii ako som bol ja a aby mohol takto pracovať, takýmto spôsobom, za tých podmienok, aké som mal. Čiže, nech sa páči. Ja som so štrukturálnymi fondami dlhé roky robil. Viem presne proces, lenže ťažko sa to vysvetľuje niekomu kto ani šajnu nemá o tom ako to chodí. A v podstate, neviem či to teraz, nemyslím vôbec na pána starostu, ale na pána kolegu Djordjeviča. Najskôr základné veci treba mať ujasnené a potom do nejakých odborných diskusií sa púšťať, pretože ak by sme išli do podrobna, tak samozrejme vieme si to aj do detailu povedať. Avšak ťažko sa mi diskutuje, keď nemá niekto ani poňatia o tom aký je proces podávania projektu alebo žiadosti o nenávratný finančný príspevok. Čiže toľko k tomu.

p. Lasky, poslanec MČ. Faktická poznámka: Ja rozumiem eurofondom, rozumiem čerpaniu, programom a trošku aj ekonomike. Mám s tým skúsenosti z podnikania. Takže sa budem pýtať jasne. Ja nechcem, aby to, čo sa tu udialo teraz, bolo zamietnuté pod koberec, lebo nie je na to dôvod. A poprosím aj pána prednostu, aj pána starostu, k tomu sa vyjadriť. Prípadne, tu sme hovorili s pani kolegyňou Blaškovičovou, pána kontrolóra. Aby jasne boli pomenované tieto veci. Z akého dôvodu neboli čerpané eurofondy alebo ten operačný program, alebo ako to nazveme. Prečo sa to nerobí? Kto je za to zodpovedný? Ja viem, že dnes na to neprídeme, ale poprosím do budúcnosti. Jednoducho, aby sa táto vec pomenovala. Ďakujem a prosím o odpoveď pána prednostu, prípadne starostu. Ďakujem. 

p. Till, prednosta miestneho úradu: Ďakujem za slovo. Jasne, stručne, vecne. Verejné obstarávanie môže byť vyvolané vtedy, ak máme na to finančné krytie. Bolo treba vyvolať verejné obstarávanie na firmu, ktorá nám bude zabezpečovať nenávratný finančný príspevok. Bolo treba vyvolať obstarávanie na firmu, ktorá urobí audit. Následne bolo treba urobiť verejné obstarávanie na firmu, ktorá urobí projektovú dokumentáciu. Následne bolo treba urobiť ešte ďalšie verejné obstarávania. Keďže 30. septembra sme dostali z Magistrátu mesta Košice písomný súhlas k tomu, že máme vyčlenených na kapitálové, teda boli účelovo viazané prostriedky na vypracovanie projektovej dokumentácie atď., na zateplenie týchto škôlok, tak dovtedy sa všetko mohlo pekne pripraviť tak, aby, povedzme 1.10. sme spustili všetky verejné obstarávania. Keďže nešlo o veľké obstarávania, ale o malé obstarávania, kde stačil iba prieskum trhu, dalo sa to stihnúť. Naozaj, dalo sa to stihnúť. Za tieto veci bol konkrétne zodpovedný pán Ing. Trnka. V čase, keď skončil s funkciou, od 1.12., už toto všetko sa nedalo stihnúť. Toto všetko sa už nedalo fyzicky stihnúť. Ale paralelne sme požiadali Magistrát mesta Košice, aby tých 26 tisíc eur, ktoré nám dali na tento účel, tú účelovosť sme zmenili tak, aby u nás ostali tie peniaze a aby tých 26 tisíc eur sme mohli urobiť z kapitálových výdavkov nákup pre jednotlivé škôlky. Čiže peniaze sme zachránili, ostali tu. Medzitým pán Pellegrini, pán podpredseda vlády vyhlásil aj s pánom Bugárom v televízii, že proces získavania peňazí z eurofondov sa mení, zjednodušuje sa, čo nám ušetrí peniaze, pretože v prvom kole dáme iba projekt. Ak nám posúdi ministerstvo, že tento projekt bude úspešný, až v druhom kole budeme musieť vynaložiť toľko finančných prostriedkov na tie verejné obstarávania a zadávania týchto jednotlivých prác. Nakoniec pri tej smole, že sa to všetko nestihlo, máme aj šťastie, že v roku 2017, ak pôjdeme do týchto vecí, pôjdeme ľahšou cestou a možno aj lacnejšou cestou. Toľko na vysvetlenie. 

p. Djordjevič, poslanec MČ: Keďže predrečníkom, pánom Trnkom, som bol obvinený, že nemám ani páru o ekonomických znalostiach. Zjavne podľa toho, že nemám titul pred menom, ma berieš za nejakého primitíva, ale pravda je taká, že som študoval na vysokej škole technickej, konkrétne na hutníckej fakulte. Mám za sebou úspešné, myslím, že na známku A a B skúšku z makroekonómie, aj z mikroekonómie. Čo sa týka marketingu, tak som vyhral celo univerzitný projekt v roku 2002, o ktorom mám aj certifikát. Kľudne sa usmievaj, veď samozrejme, že nič iné nevieš. Čiže ťa vyzývam takto verejne, poďme na ekonomický kvíz a potom hovor o tom, že kto má páru, lebo robíš zo seba nejakého ekonóma. A ako hovorím, nula bodov si. Čiže, poď kľudne, ekonomický kvíz a ja ťa dám dole.

p. Trnka, poslanec MČ. Faktická poznámka: Budem reagovať na pána prednostu, aby sme sa držali rokovacieho poriadku. Takže, pán prednosta, teraz trošku ako si ... . Pán prednosta, môžeš ostať sedieť, keď rozprávam? Lebo si povedal niečo také, že ja som nekonal a mal som to na starosti. Tak ja sa chcem spýtať, že kedy mi bola daná písomne úloha ohľadom tohto projektu? Vieme to pekne zdokladovať, keďže slovne už nejakým spôsobom posledné mesiace sa nedalo dohovoriť, keďže jeden týždeň platí, že niečo sa deje, druhý týždeň nedeje. Dostal som 15. novembra na papieri, že mám robiť niečo v tomto projekte. Aj napriek tomu, že predtým som vravel, že treba podpísať aspoň tú zmluvu na projektovú dokumentáciu a energetický audit, tak to nebolo urobené. Čiže teraz hovoriť, že ja za to môžem, už keď tam nie som, tak to je fakt smiešne. 

p. Till, prednosta miestneho úradu: Myslím, že nie je vhodné teraz tu strieľať jeden do druhého. Ja nie som politicky angažovaný nikde. Mňa zaujíma robota. Áno, celý čas si mal na starosti, od kedy si nastúpil, euro projekty alebo čerpanie fondov, ale špeciálne na túto vec. Keďže si chcel to mať písomne, ti dal pán starosta poverenie a ty si ho 15.11. prevzal. Áno, je to tak. Ale myslím si, že zbytočne je taká streľba. To nie je pre mňa. Ďakujem.

p. Grega, starosta MČ: A ja len k tomu poviem. Tie písomné veci. Viete, keď predsa kdesi jednáme, máme porady, sme vedľa seba, keď neviem, tak sa opýtam alebo prídem. A to, dávať to písomne, to už je také, povedal by som, viete. Teraz ja mám dať písomne nejakú úlohu prednostovi, že choď zabezpečiť alebo doma manželke písomne choď nakúpiť? To už sú také obštrukcie, že písomne. Lebo v poslednej dobe všetko preberáme, písomne robíme. Takže to je ako s tým notebookom. Keďže odišiel pán zástupca, nevrátil notebook v hodnote 800 eur. Čakáme, čakáme. Dobre. 

p. Brixi, poslanec MČ. Faktická poznámka: Ja už rok tu počúvam o nejakom zatepľovaní a chcem povedať, že u nás v nemocnici som riaditeľom jeden a pol mesiaca a za 50 dní sme prihlásení do piatich euro fondových projektov. Od zatepľovania, cez infraštruktúru, cez energetickú úsporu, všeličo iné. Ja skutočne neviem, že kde za rok sa stal problém? Ja sa nepasujem do pozície nejakého lúmena, ale keď to dokážem urobiť za mesiac a pol, a nemám na to žiadny aparát, lebo nemôžete mať na to v Gelnici žiadny aparát, tak ako je možné, že to nedokáže urobiť jedna mestská časť s takýmto aparátom? V druhom najväčšom meste na Slovensku? Hej? Čo proste musí byť jak lusk. Výzvy idú, fondy prepadávajú. Na konci kto bude mať z toho celého profit? No nikto, lebo deti nebudú mať škôlky, rodičia nebudú mať komfort, mestská časť nebude mať zateplený svoj vlastný majetok. Počúvame o tom rok. Tak ja neviem, fakt. Tu to nie o výhovorkách. Tu proste bola úloha a tá úloha sa nesplnila. Žiadne výhovorky tu neplatia. Nesplnila sa.

p. Trnka, poslanec MČ. Faktická poznámka: Na starostu. Ide o to, prečo písomne. Presne kvôli tomu, kvôli čomu som sa aj vzdal, lebo tu už sa nedá dohodnúť na ničom. Keď jeden týždeň poviem, že treba podpísať túto a túto zmluvu alebo také a také obstarávanie vyhlásiť a platí to tri dni, o tri dni to neplatí. Potom sa nepodpisuje. Potom sa mi povie, že to mám na starosti. O ďalší týždeň, že to nemám na starosti. Potom zase, že nech robím dačo. Potom, že nech nerobím. No tak, akože fakt. Toto tu mám vyťahovať? Veď ktokoľvek pozná niekoho na úrade, nech sa spýta ako to funguje na úrade. 

p. Grega, starosta MČ: Dobre. Jedna vec. Nepatrí to tu, ale vy neustále. Keby ste si priznali chybu. My sme to zachránili. Čiže financie akože sú. Ale vy poukazujete, že je to raz tak povedané, raz hen tak. To vôbec pravda nie je. Vy ste neodišli preto. Vy ste odišli preto, lebo ste vedeli, že tie úlohy ste nesplnili. Vy ste mali termínovanú úlohu do septembra. Vy ste nemali ani tú slušnosť prísť a povedať. Neviem si s tým rady, predĺžte mi to. Hovoríte, že pracovníci. No fajn. Opýtajte sa všetkých pracovníkov. Prvá vec, čo ste prišli, ste si dali ten počítač, ktorý bol veľmi drahý. Chceli ste si znížiť strop, chceli ste novú podlahu urobiť, chceli ste koberce, nový nábytok. Nechcel som to tu doniesť. Našli sme tam toľko vizitiek, ktoré ste si neviem kde dali urobiť. My v rámci šetrenia si tu vytlačíme a to ste povedali, že také gadžovské nebudete chcieť. Chovali ste sa povýšenecky k pracovníkom, ktorí by vám mohli byť matkou. Ale vážne. Ktoré potom prišli a plakali. Vedeli by o tom hovoriť aj riaditeľky. Veď naozaj. Trošku si priznajte, že nezvládol som to, nešlo to a nie stále hľadajte kdesi niečo iné. Vy ste tam neboli. Ja som nevedel kde ste. Robili ste si svoje. Teraz ja sa nedivím, keď ja to poviem alebo kolegovia. No tak kde je ten výsledok za tie financie? 

p. Trnka, poslanec MČ. Faktická poznámka: Fakt už ani neviem, kde mám začať, lebo to je.

p. Grega, starosta MČ: Takže najlepšie by bolo skončiť. 

p. Trnka, poslanec MČ: Áno, ale tak ťa poprosím, prestaň vyťahovať zakaždým tu nejaké. Ja neviem ani odkiaľ. Aké zníženie stropu? Aké koberce? O čom rozprávaš, prosím ťa? Veď sa uvedom trošku. 

p. Brixi, poslanec MČ. Faktická poznámka: Nie sme tu preto asi, aby sme sa hádali. Teraz na obhajobu pána Trnku. A teraz ku všetkej úcte, pán starosta. Pán Trnka tu prišiel tiež asi ako mladý chlapec, ktorý dovtedy robil referenta na lekárskej fakulte. Mohol vedieť o práci, s prepáčením, veľkú nulu. V živote nič. Obyčajný referent za 550 čistého. Dostal sa tu do pozície zástupcu starostu druhej najvýznamnejšej mestskej časti v Košiciach s obrovským rozpočtom. Chceli ste od neho veci, na ktoré on nemal bez toho, aby bol vedený. To teraz nie je o ňom. Ale keď tu niekde zlyhal manažment v celom tom prostredí, lebo chceli sme od neho niečo, čo nemohol vedieť spraviť, potom to neurobil. Niekde to zlyhalo a teraz sa tu máme po ňom voziť, lebo niečo nespravil? To je o vzťahu vás dvoch. To nie je len o pánovi Trnkovi. To je o tom, že ty si štatutár a ty si na čele tejto mestskej časti. A teraz dať chlapca bez skúseností, teraz sa po ňom voziť, že niečo nespravil, tak podľa mňa nie je úplne fér voči nemu.

p. Grega, starosta MČ: Áno, je to pravda. Ja sa veľmi ospravedlňujem vám poslancom, aj občanom, že som jednoducho vybral človeka, ktorý nemal na to životné skúsenosti. Predovšetkým to chcem povedať. A je presne pravda, čo hovorí pán Süli znova teraz, že som ho mal odvolať skôr. Áno, mal som, ale človek mu dával šancu. Áno, ale aj keď niečo neviem a mám to na starosti, tak prídem, aspoň upozorním, že je tam ten problém, nie je tam ten problém. Pomôžte mi. Lenže on to neurobil. On robil úplne iné veci. Ale našťastie, už to necháme takto. Bolo by dobré, keby si to ešte aj on priznal a nie stále sa bránil. Poďme ďalej. Budeme sa snažiť, aby sme to napravili. Ešte stále je čas. Neprišli sme o žiadne financie. No teda prišli sme čo sa týka iných, ale nie také na tie škôlky. Keby sme sa ďalej posunuli.

p. Blaškovičová, poslankyňa MČ: Priznám sa, že som veľmi rozladená z celej situácie, ako tu je, pretože veľmi dobre si pamätám, čo sa tu dialo v ostatnom zastupiteľstve, ako pán Trnka vehementne vystupoval proti starostovi. Ako ste si to chlapci dohodli a utriasli, že najlepšie je z capa urobiť záhradníka, bude to v pohode, lebo si padneme na strunu. Je to absolútna nehoráznosť, čo ste si vlastne dovolili. Prepáčte. Obidvaja. Pán Trnka, vaša práca bola škôlky. Vedeli sme o tom. Hovorila som si. Chvalabohu. Niekto sa toho chytí. Na plaváreň nemá. V poriadku. Zostanú mu škôlky. Nebyť Hulmečíkovej a jej permanentných zásahov do práce a rekonštrukcií škôlky, tak sme úplne stáli. Ja sa cítim byť úplne podvedená tým, čo sa tu dopočúvam, pretože si myslím, že keby ste chceli viac a keby ste naozaj svoje kompetencie si plnili. My sme tu mohli desať krát. Mohli ste nás zavolať. Obvolať. Tak ako ste sa boli schopní zorganizovať, že kašleme na nich štyroch, nech si tam sedia. Mohli sme sa tu stretnúť, mohli sme zmeniť rozpočet, mohli sme zmeniť rôzne veci, vypísať výberové konania. Všetko to mohlo bežať. Čo iné ste mali na starosti? Naozaj ste chodili len s transparentami? Proste ste sa venovali veciam, ktoré nespadali do vašej práce ako zástupcu starostu. Pán starosta bol príliš dlho benevolentný, tiež ho nechal robiť tieto veci, čo je tak isto nefér. Naozaj si myslím, že obidvaja ste za to zodpovední. Ale pán Trnka, vy ste si nesplnili svoju prácu. Vy by ste mali vrátiť zástupcovsky plat. Minimálne za ten čas, čo ste vedeli, že vám táto úloha beží a ste ju nesplnili. A nič ste pre to nerobili, aby ste oslovili nás, keď ste boli taký bezradný. Do kelu. Prečo by sme Vám nepomohli? Len o ničom sme nevedeli, lebo ste si riešili iné veci. Fakt som rozčarovaná, rozhorčená a myslím si, že sme prišli o peniaze, prišli sme o čas a vy ste prišli o reputáciu. A my detto.

p. Hulmečíková, poslankyňa MČ. Faktická poznámka: Vážení kolegovia, nič sme zase nevyriešili. Povedali sme si, čo sa udialo. Navrhujem ukončenie diskusie v tomto bode, pretože fakt už začíname sa točiť len dvaja, traja a dookola. A nič sme vlastne nevyriešili. Je jedenásť hodín a sme pri deviatom bode. 

p. Grega, starosta MČ: Prosím hlasujte. Kto je za, aby sme ukončili diskusiu po prihlásených?

Hlasovanie č. 10: za – 10, proti – 1, zdržalo sa – 0, nehlasovalo – 0

p. Grega, starosta MČ: Necháme ešte dôjsť tých, ktorí boli prihlásení a potom končíme diskusiu.

p. Brixi, poslanec MČ. Faktická poznámka: Aby sme sa niekde posunuli. Myslím si, že tu nie sme dnes preto, aby sme sa vozili po pánovi Trnkovi. Pravda je taká, ako bolo povedané, využíval svoj čas na zbytočné boje proti primátorovi, proti magistrátu. Doplatila na to mestská časť. Ja som to hovoril od samého začiatku, že to tak bude a bolo to tak. Tu je výsledok. Fajn. A to je presne to, čo som povedal pred dvoma rokmi, keď som bol „vyšupircovaný“ zo všetkých komisií. Lebo Brixi. Bez argumentov. Lebo Brixi. A som povedal, že je tu veľa politiky v tejto mestskej časti, lebo boli letáky, koalície, koaličné zmluvy, neviem čo. A som povedal. Chlapci, toto sa vám vypomstí. Sme sedeli v Roste. Lebo je tu veľa politiky, každý si tu robí svoj piesok. My tu nemáme robiť politiku. My sme tak malá mestská časť, že jedinou našou psou povinnosťou je robiť pre ľudí. Nie pre politiku, nie pre strany, nie pre koaličné zmluvy, nie pre letáky. A keď sa toto nezmení, nikdy na Slovensku dobre nebude. Minimálne nie v slovenskej samospráve. 

p. Trnka, poslanec MČ: Budem sa snažiť ešte raz k tomu projektu, lebo vážne, teraz asi každý jeden bod bude tuná z každej strany akože na mňa útočiť. Výborne, určite to tomu pomôže. V prvom rade, projektová dokumentácia. Nebol schválený v rozpočte. To teraz pani Blaškovičovej hovorím. V apríli 30 tisíc bolo možné dať na projektovú dokumentáciu. Nejakých 26, 25 to malo stáť k týmto dvom projektom. Neprešlo to zastupiteľstvom ani na druhý pokus. Čiže najskôr to stálo na tom. Kvôli tomu sme v podstate sa nemohli prihlásiť do výzvy, lebo neboli podklady k tomu. Potom som sa snažil aj na magistráte vybaviť tieto peniaze. V podstate sa to podarilo. Ešte musel aj pán starosta nakoniec to pripomínať na zastupiteľstve pánovi primátorovi. Čiže na základe toho vôbec sa schválili peniaze 30.9. A potom, čo sa týka spolufinancovania. To tiež nebolo schválené. Ale povedal som ako sa to dá vyriešiť. Otázka, či som mal zvolať alebo nezvolať. No, ja neviem. Keď dvakrát neschválilo zastupiteľstvo peniaze na projektovú dokumentáciu. Čo je prvý krok. To určite vie aj kolega Brixi, keď dával teraz projekty. To je prvý krok k tomu, aby sa podal projekt. Čiže, z mojej strany, no neviem. Čo som mal viac urobiť ako riešiť to, aby vôbec bolo na projektovú dokumentáciu a vymýšľať systém na to ako spolufinancovať projekt tak, aby mestská časť nedala ani euro, lebo tu bola inak podmienka v apríli? Aj z diskusie to vyplynulo. Čiže robiť projekt bez jedného eura za 900 tisíc, tak nech sa páči, každému odporúčam nech si to vyskúša. A bez jedného eura na spolufinancovanie. Naozaj, nech sa páči. Skúste si to všetci. A ešte raz. Poprosím. Nepoučovať ma tu o tom, že ako sa má robiť projekt z euro fondov od tých, ktorí to v živote nerobili. A referent som nebol, takže máš zlé informácie pán kolega. A taktiež, vieš. To, že ty pôsobíš v nejakej riadiacej funkcii, teraz ja tiež by som tu mohol rozprávať o tom, že vlastne akým spôsobom a či ty vlastne, aké máš pracovné skúsenosti. Ale neviem, kam vedie tá diskusia? Nikam. Nikam by to neviedlo. Zbytočne si tu budeme vyhadzovať na oči, že kto má aké skúsenosti. Ja som tam bol, robil som tie projekty, je to realita.

p. Djordjevič, poslanec MČ. Faktická poznámka: Ja si myslím, že pán ex vicestarosta si už dnes vypočul dosť. Keďže idú sviatky pokoja, ja za seba. Zvyknem si do nového roku dávať predsavzatia a aj niektorým ľuďom odpúšťam. A keďže v podstate tu bolo už viacerými ľuďmi povedané, že ty si v podstate nemal ani skúsenosti, ani asi schopnosti nemáš, ja sa na teba osobne nehnevám. Vrátenie peňazí za dva roky, čo je so super mzdou nejakých 50 – 60 tisíc euro, už nechám na teba. Kľudne si to rozmysli. Pomôže to nášmu rozpočtu. Máme čo plátať. Máme tu šesť materských škôl, atď. Ukončme to už asi tak, že všetci sa asi zhodneme na tom, že si tu bol zbytočný. Bolo by chlapské od teba povedať aspoň v projekte zatepľovania materských škôl, že si zlyhal, lebo ja som už potom chodil ako hosť. Síce, sem tam som bol aj rušivým elementom, ale chodil som na vašu komisiu. Nikdy si sa nespýtal kolegov, ani bývalého zástupcu, ktorý mal skúsenosti, že by ti pomohli. Nikdy. 

p. Lasky, poslanec MČ. Faktická poznámka: Ja len jednu poznámku k pánovi kontrolórovi, aby sa nezabudlo na to čo som povedal. Za tým si stojím, že preveriť túto situáciu, kto bol za to zodpovedný, aby do budúcnosti sme vedeli z toho vyvodiť dôsledky. Ďakujem.

p. Grega, starosta MČ: Poprosím prečítať návrh na uznesenie. 

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto berie na vedomie správu o vývoji k problematike zatepľovania materských škôl v predloženom znení.

p. Grega, starosta MČ: Prosím hlasujte.
Hlasovanie č. 11: za – 4, proti – 2, zdržalo sa – 5, nehlasovalo – 0

p. Grega, starosta MČ: Uznesenie nebolo prijaté.

Bod č. 9
Informácia o plnení úloh vyplývajúcich z uznesení od XI. zasadnutia Miestneho zastupiteľstva mestskej časti Košice-Staré Mesto.

p. Grega, starosta MČ: Otváram rozpravu k tomuto bodu. Keďže sa nikto nehlási, uzatváram rozpravu a poprosím prečítať návrh na uznesenie.
	
p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie informáciu o plnení úloh vyplývajúcich z uznesení od XI. zasadnutia Miestneho zastupiteľstva mestskej časti Košice-Staré Mesto. 

p. Grega, starosta MČ: Prosím hlasujte.

Hlasovanie č. 12: za – 11, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené. 

Bod č. 10
Správa o kontrolnej činnosti hlavného kontrolóra mestskej časti Košice-Staré Mesto za obdobie od konania predchádzajúceho riadneho rokovania Miestneho zastupiteľstva mestskej časti Košice-Staré Mesto.

p. Grega, starosta MČ: Otváram rozpravu k tomuto bodu. Keďže sa nikto nehlási, uzatváram rozpravu a poprosím prečítať návrh na uznesenie.
	
p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie správu o kontrolnej činnosti hlavného kontrolóra mestskej časti Košice-Staré Mesto za obdobie od konania predchádzajúceho riadneho rokovania Miestneho zastupiteľstva mestskej časti Košice-Staré Mesto.

p. Grega, starosta MČ: Prosím hlasujte.

Hlasovanie č. 13: za – 11, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené. 
	
Bod č. 11
Návrh plánu kontrolnej činnosti hlavného kontrolóra mestskej časti Košice-Staré Mesto na obdobie I. polroka 2017. 

p. Grega, starosta MČ: Otváram rozpravu k tomuto bodu.

p. Süli, poslanec MČ: Máme na krku problémy s parkovacími domami. Totižto boli nejaké súťaže, súťaže niekto vyhral. Súťaž sa týkala nájomných zmlúv k týmto pozemkom, keď dobre sa pamätám, čo máme v správe. V konečnej fáze tie nájomné zmluvy boli, neboli, podpísané. Je tam taký pekný „miš-maš“, povedal by som, guľáš. Preto by som chcel doplniť návrh plánu kontrolnej činnosti hlavného kontrolóra. Prečítam teraz návrh na uznesenie a potom môžeme o tom hlasovať či áno alebo nie. Návrh na uznesenie k bodu 11: Miestne zastupiteľstvo mestskej časti Košice-Staré Mesto dopĺňa do plánu úloh hlavnému kontrolórovi v časti Iná činnosť takto:
„4) Stanovisko k vhodnosti, spôsobu a účinnosti písomnej komunikácie medzi Miestnym úradom mestskej časti Košice-Staré Mesto a víťazmi verejno-obchodných súťaží (Izolex Bau a Sell Slovakia) garážových domov ohľadom negociovania nájomných zmlúv od vyhlásenia víťazov súťaží až po podpis nájomných zmlúv, resp. dodnes, ak nebola podpísaná z obidvoch strán. Stanovisko má obsahovať aj pohľad legislatívno-právnych súvislostí danej komunikácie.
5) Správa o vydávaní stanovísk za obdobie 2008–2016 (vrátane). Správa má obsahovať druh, konkrétnu stavbu, investora a počet vydaných, resp. nevydaných stanovísk v procese územných a stavebných konaní zo strany mestskej časti Košice-Staré Mesto. Pri vydaných rozlíšenie kladných a záporných, v prípade záporných uviesť dôvod.“ Dávam tento návrh, aby sme o tom hlasovali. 

p. Till, prednosta miestneho úradu: Poprosím vás ešte raz to uznesenie prečítať, pretože Chytráček dostáva ročne 3 800, ešte raz opakujem, 3 800 vyjadrení k rôznym povoleniam. Či sa nedostaneme do nejakej. Stavebné konanie. To je taký objem prác za tie roky, keď som to dobre pochopil, takže preto by som chcel poprosiť ešte raz to uznesenie. 

p. Süli, poslanec MČ: Garážových domov. Na ostatnom zastupiteľstve som urobil jeden chronologicky zoznam ako to bolo v prípade Jilemnického a Čsl. armády. Ale máme na krku jeden ďalší problém, či sa nám to ľúbi, či nie. To je Kpt. Nálepku a Kuzmányho. Tam niekto tiež vyhral súťaž. Ja by som prosil takú istú informáciu vydať, ako to bolo. Či bol prieskum verejnej mienky urobený. Keď nebol, nebol. Bola súťaž, nebola súťaž. Vyhral niekto, nevyhral. Dali sme mu oznámenie, že vyhral súťaž? Bola podpísaná zmluva, nebola? Mali by sme to vedieť, lebo keď sme na začiatku volebného obdobia o tom rozprávali, tak prosím pekne, neboli sme celkom hodnoverne a dopodrobna informovaní. A preto vznikol ten chaos. Chcel by som mať v tom jasno. 

p. Till, prednosta miestneho úradu: Izolex Bau je témou uzavretou. Budeme sa pravdepodobne súdiť. Oni požiadali advokátsku kanceláriu, teda pán majiteľ firmy požiadal advokátsku kanceláriu, o to, aby už iba výlučne s ňou sme komunikovali. Advokátska kancelária tvrdí svoje, my tvrdíme svoje. Čiže tam pravdepodobne bude súd. Zmluva je podpísaná, čiže my sme úplne v inej pozícii. Teraz on môže stavať. Druhá téma, Kpt. Nálepku, je témou, kde sme sa stretli a Ing. Miklem, s majiteľom spoločnosti minulý týždeň za účasti pána Bilčaka. My zmluve pre neho pripravenú máme. V zmluve stojí, že každý mesiac nám musí platiť za prenájom pozemku nejakú sumu. Teraz už neviem akú. Ale tú zmluvu nechce podpísať, pretože on ju chce podpísať až v čase, keď bude mať právoplatné stavebné povolenie. On v tej fáze ešte nie je. Takže na komisiu finančnú, výstavby a verejného poriadku sme chceli predložiť tento problém, aby zaujala k tomu stanovisko a potom by sme urobili ďalší krok. 

p. Brixi, poslanec MČ. Faktická poznámka: Ja som bol predseda tej komisie výstavby, tak dačo o tom v zásade viem. Je mi ľúto teda, že sa máme súdiť. Keď iná možnosť nie je, tak samozrejme mestská časť musí hájiť svoj záujem. Ale aby sme sa nedostali do toho bodu, že napíšeme nejaké zmätočné uznesenie, schválime a od šikanujeme tu polku úradu zamestnancov, tajomníkov komisií, lebo nepočul som celé to. Možno že je dobré. Pripúšťam, že je dobré. Len aby sme sa nezamotali, že budú musieť zháňať informácie, ktoré i tak sú dnes verejné dostupné cez pána prednostu a vedia sa veľmi jednoducho dožiadať. Pokiaľ teda je tak, ako je. K téme pána Mikleho. Ja čo pamätám, tak pán Mikle už tu je na stole šesť rokov, aspoň šesť rokov. A šesť rokov je s tým nejaký problém. Nechcem ho nejakým spôsobom znevažovať, ale ja som už zažil rôzne veci okolo tohto investora a stavebníka, a v zásade nie on chce niečo od mestskej časti. Ja sa divím vedeniu mestskej časti, že ešte má s ním trpezlivosť a že sa stavia do pozície toho, že mestská časť niečo musí. Lebo nemusí. A ďalšia vec, ľudia to tam nechcú. Ja som si tiež myslel, že to chcú a potom už to nechceli. Aj pán Petrovčik robil petíciu, aj ja som pred voľbami robil petíciu. Aj Vy ste robili petíciu a dokonca tam bývajú. Ja som si prešiel fakt pred voľbami. Pôvodne som si myslel. Viete, to je tak. Polka ľudí chce, polka nechce. Ja som si dal tú námahu, som pred voľbami aj v kontexte volieb, priznávam, prešiel a pýtal som sa ľudí. Chcete, nechcete? Petíciu som mal. Neviem či som odovzdal alebo neodovzdal. Už si nepamätám. Ale dnes sa mi zdá výstavba parkovacieho domu z pohľadu toho čo viem, čo som videl, pre ľudí skôr nevýhodná ako výhodná. Viete, sú dva rozmery. Jedna vec, že ľudia to nechcú a mali by sme asi rešpektovať názor ľudí a druhá vec je tá, že mám takú celkom divnú skúsenosť so samotným investorom. Takže asi by som bol veľmi obozretný, čo ďalej robiť. 

p. Djordjevič, poslanec MČ. Faktická poznámka: Chcel som sa len vyjadriť k tomu, teraz ja budem ten, ktorý povie, že sa bavíme o návrhu plánu kontrolnej činnosti. Skutočne tu prijmeme uznesenie narýchlo. Tieto veci majú ísť cez komisiu. Čo sa týka tých parkovacích domov. Nehovorím, že to je zlá poznámka. Pán inžinier, nehovorím, že to je zlá poznámka. Bod č. 15 je vyhodnotenie verejnej obchodnej súťaže. V tom bode kľudne môžeme aj túto tému otvoriť. V bode č. 23 máme prenájom pozemku REŠTART KUZMÁNKY na tom istom pozemku, kde sa bavíme o garážach firmy Sell Slovakia. Čiže vráťme sa k tým bodom. Tento bod uzavrime a v týchto bodoch môžeme spomenúť čo ďalej by sme mohli robiť. Ale keď vy ste predtým hovorili, že všetko by malo ísť, takéto dôležité veci, cez komisiu, tak netlačme tu teraz narýchlo na kontrolóra a nevydávajme rozhodnutia, resp. uznesenia. 

 p. Lasky, poslanec MČ: Ja by som dal jeden návrh k bodu Kontrolná činnosť bod 4) v tomto znení: „4) Kontrola plnenia – dôvod nečerpania finančných prostriedkov z fondov určených na zateplenie materských škôlok, ktorými bol poverený zástupca starostu Ing. Trnka.“

p. Süli, poslanec MČ: Doporučujem do vašej pozornosti, že pánovi hlavnému kontrolórovi môžeme my ukladať úlohy. Komisia nemôže, ale zastupiteľstvo môže. Neviem prečo sa niektorí poslanci bránia takému komplexnému vyhodnoteniu tejto problematiky. To vôbec nie je narýchlo. To nie je na dnes. To je na budúce zastupiteľstvo, aby nám predložil takúto správu. O to tu ide. A predpokladám, že ma podporíte, aby sme mali v tom jasnú informáciu. Niektorí ste tu boli minulé zastupiteľstvo. Niektorí ste odsúhlasili verejnú obchodnú súťaž. Niektorí nie. Vznikla nová situácia. Občanov niekedy sa opýtali alebo sa neopýtali. Polovička chcela, nechcela. Nechcem sa k tomu nejako zvlášť vyjadrovať. Je tu úloha hlavnému kontrolórovi. Má právne vzdelanie, musí nám pekne komplexne povedať, aj s časovým rozvrhom, ako to bolo, aby sme sa vedeli zorientovať. Nič iné tu nechcem. 

p. Grega, starosta MČ: Dobre, nie je problém.

p. Trnka, poslanec MČ: Už kolega Süli to povedal, čiže len doplním, že ak som to správne pochopil, tak ide len o vyhodnotenie tej komunikácie, čo sa týka nájomnej zmluvy. Čiže sa to netýka toho bodu č. 15, ktorý budeme prejednávať. Tieto úlohy kontrolórovi bežne sa dávajú na zastupiteľstve, resp. dopĺňajú a neprechádzajú žiadnou komisiou. 

p. Grega, starosta MČ: Dobre, ďakujem. Keďže sa nikto nehlási, uzatváram rozpravu. Poprosím prečítať návrh na uznesenie. 

p. Süli, poslanec MČ a člen návrhovej komisie: Posledný návrh bol od pána Laskyho. Doplňujúci návrh k bodu č. 11 v nasledujúcom znení: doplňuje sa v časti Kontrolná činnosť bod 4) v tomto znení: „4) Kontrola plnenia – dôvod nečerpania finančných prostriedkov z fondov určených na zateplenie materských škôlok, ktorými bol poverený zástupca starostu Ing. Trnka.“
p. Grega, starosta MČ: Prosím hlasujte.

Hlasovanie č. 14: za – 11, proti – 0, zdržalo sa – 0, nehlasovalo – 0

p. Grega, starosta MČ: Bolo to prijaté. Poprosím prečítať ďalšie.

p. Süli, poslanec MČ a člen návrhovej komisie: Návrh na uznesenie, ktorý som ja predložil. Doplňuje sa bod č. 11: Miestne zastupiteľstvo mestskej časti Košice-Staré Mesto dopĺňa do plánu úloh hlavného kontrolóra v časti Iná činnosť body 4) a 5) predložené Ing. Jánom Sülim podľa predloženého návrhu. 

p. Grega, starosta MČ: Prosím hlasujte.

Hlasovanie č. 15: za – 11, proti – 0, zdržalo sa – 0, nehlasovalo – 0

p. Grega, starosta MČ: Bolo to schválené. Poprosím prečítať celé, aj s tými doplňujúcimi. 

p. Süli, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto schvaľuje plán kontrolnej činnosti hlavného kontrolóra mestskej časti Košice-Staré Mesto na obdobie I. polroka 2017 a poveruje hlavného kontrolóra mestskej časti Košice-Staré Mesto vykonaním kontrol v zmysle schváleného plánu kontrolnej činnosti na I. polrok 2017 s predloženými zmenami. 

p. Grega, starosta MČ: Prosím hlasujte.

Hlasovanie č. 16: za – 11, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené.

Bod č. 12
Návrh na zmenu programového rozpočtu mestskej časti Košice-Staré Mesto na rok 2016.

p. Grega, starosta MČ: Otváram rozpravu k tomuto bodu. Pokiaľ sa nikto nehlási, uzatváram rozpravu. Poprosím prečítať návrh na uznesenie.

p. Süli, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto schvaľuje zmenu programového rozpočtu mestskej časti Košice-Staré Mesto na rok 2016 v predloženom znení:
Program 5. SOCIÁLNE SLUŽBY
Podprogram 5.1.1. Denné centrum staromestských seniorov	- 1 000 €
Podprogram 5.2. Dávky sociálnej pomoci	+ 1 000 €

p. Grega, starosta MČ: Prosím hlasujte.

Hlasovanie č. 17: za – 10, proti – 0, zdržalo sa – 0, nehlasovalo – 1

p. Grega, starosta MČ: Uznesenie bolo schválené.

Bod č. 14
Žiadosti o poskytnutie finančnej dotácie na I. polrok 2017.

p. Grega, starosta MČ: Keďže nemáme rozpočet, neviem či to môžeme schváliť. Mali sme to predtým stiahnuť. Doporučujem, aby sme tento bod prerušili. Prosím prečítajte návrh na uznesenie.

p. Süli, poslanec MČ a člen návrhovej komisie. Návrh na uznesenie k bodu č. 14: Miestne zastupiteľstvo mestskej časti Košice-Staré Mesto schvaľuje prerušenie rokovania Miestneho zastupiteľstva mestskej časti Košice-Staré Mesto o bode č. 14 „Žiadosti o poskytnutie finančnej dotácie na I. polrok 2017“.

p. Grega, starosta MČ: Prosím hlasujte.

Hlasovanie č. 18: za – 11, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené.

Bod č. 15
Sťažnosť proti vyhodnoteniu Verejnej obchodnej súťaže na prenájom pozemkov na výstavbu podzemného garážového domu Zimná-Jilemnického.

p. Grega, starosta MČ: Otváram rozpravu k tomuto bodu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Süli, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto
1/ berie na vedomie doručenú sťažnosť Petra Choreňa, bytom Československej armády č. 15, Košice proti vyhodnoteniu Verejnej obchodnej súťaže na prenájom pozemkov na výstavbu podzemného garážového domu Zimná-Jilemnického,
2/ považuje predmetnú sťažnosť za neopodstatnenú.

p. Grega, starosta MČ: Prosím hlasujte.

Hlasovanie č. 19: za – 6, proti – 0, zdržalo sa – 5, nehlasovalo – 0

p. Grega, starosta MČ: Uznesenie bolo schválené.

Bod č. 16
Informatívna správa – vytipovanie vhodných parkovacích plôch a podzemných parkovísk.

p. Grega, starosta MČ: Otváram rozpravu k tomuto bodu. 

p. Djordjevič, poslanec MČ: K tomuto bodu mám výhrady, lebo je tu návrh na uznesenie. Bod č. 1 je v poriadku. Berie na vedomie predloženú informatívnu správu. Ale bod č. 2 je konštatovanie, že na území mestskej časti Košice-Staré Mesto nie sú vhodné lokality na vybudovanie nových povrchových parkovísk. Ja neviem, čo je cielené týmto uznesením, ale ak sa nebudú budovať nové povrchové parkoviská, tak kde ich budeme stavať? Iba vo vzduchu? Chceli sme tu dva garážové domy, teda nie že chceli, boli verejné obchodné súťaže vyhlásené mestskou časťou. Boli tam víťazi. Realizácii bránia páni Petrovčik, Trnka organizovaním petícií v daných lokalitách. Čiže nechcú, aby boli podzemné garáže. Teraz, dnes skonštatujeme, že nemáme vhodné plochy na povrchové. Oni nechcú ani podzemné. Kritizujú v médiách, že EEI nestavia nič. Keď EEI stavia, hovoria, že nesmie ubúdať zelene. No jednoducho realita je taká, že sídlisko Kuzmányho, napríklad, bolo projektované v 70-tych rokoch, aj vystavané a norma bola približne taká, že som na Karpatskej v deväťdesiat vežiakovom dome stretol človeka, ktorý mi povedal ešte v lete, keď som spisoval údaje, resp. názory ľudí na rozšírenie zón, že on projektoval Kuzmányho sídlisko. Nezapamätal som si jeho meno, ale povedal na deväťdesiat bytový barák mali 19 parkovacích miest normu, resp. jednoducho 19 parkovacích miest na Karpatskej vystavali. My tu teraz skonštatujeme, že nemáme vhodné povrchové plochy. Riešenie. Hovoríte tu o hromadných parkovacích domoch. Lenže hromadný parkovací dom je jediná plocha na Kuzmányho. Práve pozemok, na ktorý si, dajme tomu, ale nebudem to nazývať, že robí zálusk, jednoducho ktorý je bod č. 23. Čiže tvrdí časť občanov, že tam nechce parkovací dom, čo aj rešpektujem a čo aj ja som počul na vlastné uši. Chcú, aby tá plocha, časť občanov, ostala tak ako je, resp. sa zveľadila. Čiže vlastne ponúknite tu niekto z prítomných riešenie. Jediná voľná plocha je na vybudovanie podzemných garáží práve tam na Kpt. Nálepku, medzi Kpt. Nálepku, Kuzmányho, Čsl. armády za GES klubom, medzi športovou halou a GES klubom. Zrazu tu ľudia nechcú. My uznesieme, že nemáme žiadne povrchové parkoviská. Tak potom čo chceme stavať, poschodové garáže? Ja jednoducho nevidím dôvod, aby sme konštatovali, že nemáme vhodné lokality, lebo týmto len zablokujeme výstavbu nových parkovacích miest, ktoré potrebujeme hlavne v rezidentských lokalitách 6 a 7 ako soľ. 

p. Grega, starosta MČ: Ja sa priznám, že nechcel by som byť v koži starostu tak o desať rokov, ani tých poslancov, ktorí tu budú, lebo naozaj neviem ako sa to bude robiť, riešiť, lebo tých áut pribúda a nie ubúda. Všetkým tým veciam, ktoré budeme aj do budúcna robiť, ja by som navrhoval využiť, pokiaľ sa to dá, inštitút ako staromestského referenda. Viete, lebo petície sú také zradné. Petícia taká, hentaká, onaká. Ale keď urobíme to referendum, tak to sme vlastne povinní, aj keď to bude len o jeden hlas, rešpektovať. Naozaj to skúsme. 

p. Trnka, poslanec MČ. Faktická poznámka: Pán kolega Djordjevič, naozaj neviem ako mám s tebou s nejakou úctou rozprávať, keď v podstate dookola opakuješ tie isté klamstvá. Nikdy som nepovedal ani ja, myslím že aj kolega Petrovčik, že by sme boli proti podzemným garážovým domom. Ja som za tieto riešenia, podzemné alebo hromadné garáže, nech sú aj nadzemné, avšak na mieste, kde to ľudia chcú a za podmienok prijateľných pre hlavne tých ľudí, ktorí tam bývajú. Proste nemôžem súhlasiť, samozrejme, s tým, keď sa vypíše súťaž a deklaruje sa, že na garážovom dome sa bude dať parkovať, ľudia s tým súhlasia a potom sa vyhodnotí súťaž, kde sa nedá parkovať na streche a príde petícia a ľudia s tým nesúhlasia. Napríklad. To len na doplnenie. Ešte by som poprosil, chcel by som dať návrh, aby občianka pani Palaščáková ... .

p. Grega, starosta MČ: Dáme potom, ale už skončila faktická poznámka. 

p. Brixi, poslanec MČ. Faktická poznámka: Vyjadrím sa potom mimo faktickej poznámky, lebo jasné, tá participatívna demokracia, miestne referendá, internety, niečo, čo je už vo svete úplne normálne. Nemám s tým problém. Dkonca urobím to zadarmo pre mestskú časť, sponzorsky, aby to mohli ľudia robiť dokonca cez počítač. Ale rozlišujme tu dve veci. Pletú sa nám pojmy s dojmami, lebo niekto hovorí o parkovacích miestach podzemných a niekto hovorí o podzemných parkovacích garážach. To sú z hľadiska využitia a funkčnosti dve rozdielne veci, lebo podzemné parkovacie miesta je niečo, čo vo svete je bežné. Mnohokrát to stavia samospráva, ktorá na to má, teda ten top level a využívajú to zadarmo občania, lebo je to služba pre občanov, zo strany samosprávy, ktorí tam bývajú. My sa tu bavíme o podzemných garážach. Podzemné garáže nie sú služba občanom. Podzemné garáže sú kšeft. 

p. Süli, poslanec MČ. Faktická poznámka: keď budeme tu hovoriť o podzemných garážach, viete, treba si uvedomiť terminus technicus. To, že zapustíme nejakú garáž 50 cm pod zemou a meter sedemdesiat to trčí von zo zeme, to nie je podzemná garáž. V žiadnom prípade. Podzemná garáž je taká, čo je úplne všetko v zemi a na povrchu môže byť zeleň, hocičo iné, ale to nie je podzemná garáž. To je prvá vec. Druhá vec. Robiť si ilúzie o tom, že urobíme referendum a o tom rozhodne nejaká skupina obyvateľov, to je tiež také, svojim spôsobom jeden veľký podvod. Ja vám poviem jeden príklad. Možno že sa niekto teraz urazí, ale o EEI rozhodovali poslanci v meste, ktorí tu nebývajú. Poslanci za KVP, Terasu, Kavečany. Každý rozhodol, čo bude v centre mesta a zo Starého Mesta dokonca boli poslanci, ktorí tiež hlasovali za to. Tak aké to referendum chcete? 

p. Grega, starosta MČ: Samozrejme, že by do toho referenda boli zapojení len tí, ktorých sa to týka. Veď to sa dá vyčleniť. Nie je to problém. Mám dať hlasovať alebo je všeobecný súhlas, aby vystúpila zástupkyňa? Až potom? Len či nebude nejaká reakcia na to? Dobre, takže na záver. Ideme ďalej.

p. Petrovčik, poslanec MČ. Faktická poznámka: Ja som len chcel reagovať a poďakovať pánovi kolegovi Briximu, že vysvetlil pánovi Djordjevičovi, aký je rozdiel medzi podzemným garážovým domom a podzemným parkovacím domom. Lebo, vážne, si tu pletieme potom pojmy a môžeme tu potom sedieť do rána. Treba si presne zadefinovať čo je čo. 

p. Brixi, poslanec MČ: Chcem sa spýtať na úvod, že kto robil tento materiál? Kto je spracovateľ tohto materiálu? Kto ho robil, ten materiál, po odbornej stránke? Robil to útvar hlavného architekta, robilo to oddelenie výstavby? Vidím, kto je navrhovateľ, ale kto to spracoval? Pán doktor Bilčak, vy ste to robili? A vy ste vychádzali z čoho? Vy ste, pokiaľ viem právnik, šéf právneho oddelenia. Vy ako viete, že kde ...? Na základe akých podkladov? V dobrom teraz vo vzťahu k vám. Na základe čoho?

p. Bilčak, vedúci oddelenia právneho a personálneho: Táto úloha vyplynula zo zasadnutia komisie finančnej. Tak ako je uvedené v dôvodovej správe na konci, pri spracovaní materiálu som si pomohol Územným plánom mesta Košice, kde boli vytipované vhodné miesta na výstavbu garážových domov s tým, že na poslednom zasadnutí komisie bolo prijaté uznesenie, kde bolo odporúčané zapracovať do textu uznesenia, že miestne zastupiteľstvo konštatuje, že nie sú vhodné plochy na parkovanie. My ako miestny úrad nemáme žiadne oddelenie alebo odborného pracovníka na spracovanie týchto vecí.

p. Brixi, poslanec MČ: Šéf právneho JUDr. Bilčak na základe vlastnej úvahy a údajov, ktoré sú na internete, má zhodnotiť urbanistickú územnú štruktúru, kde môžu byť, kde nemôžu byť parkovacie plochy, podzemné, nadzemné parkovacie miesta. To ako keby ja som dnes išiel s Petrovčikom hovoriť ..., no to je scestné. To je. Prepáčte. To ste nemali tu ani pustiť toto. Lebo čo tento doktorik vie o parkovaní v Starom Meste? No s prepáčením. Keď tu býva, tak vie o tom, či má miesto, nemá miesto. Toto mal robiť útvar hlavného architekta, toto malo robiť oddelenie magistrátu, stavebný úrad atď. Nedať doktorovi Bilčakovi úlohu, ktorú on si splnil, máme odfajknuté, materiál je tu. A o čom sa mám baviť? Stavať parkovacie. Tu napísané, že odporúča informovať, že nové parkovacie miesta budú formou hromadných parkovacích domov. Kde parkovacie domy? To ako keby ja som povedal v Gelnici, že tam bude raz heliport. To je nemožné. To nikto to tu nepostaví. Už by si to mali všetci raz uvedomiť. Buď sa budú robiť parkovacie miesta na úkor zelene, zatrávňovacie dlaždice inovatívnymi modernými. Alebo kde? To čo ľudia nechcú, nechcú. A nie je vo finančných možnostiach samosprávy, ani žiadneho dodávateľa typu EEI, nie je finančne rentabilné stavať regulérne podzemné parkovacie miesta, lebo na seba to v živote, ani za 1 900 rokov, nezarobí naspäť. Ja vás chcem prosiť kolegovia, o tomto nemáme ani čo hlasovať, lebo to tu nemá čo robiť. To bola zle opäť ďalšia, niekto za to zodpovedá, v tomto prípade prednosta, zle zadefinovaná úloha. Ja by som ho ani nepustil robiť, lebo to sa mohol radšej venovať doktor Bilčak riešeniu právnych sporov a vecí, ktorým rozumie. Nie dávať mu takúto úlohu. Z internetu stiahnuté veci prefotené do materiálu. Zbytočné. 

p. Grega, starosta MČ: Ďakujem, ale to bola úloha od zastupiteľstva. Nie prednosta.

p. Djordjevič, poslanec MČ. Faktická poznámka: Skutočne mňa mrzí to, lebo asi celé mesto, keď nie Košický kraj, vie, že som v septembri odovzdal petíciu Staromešťanov, kde som oslovil vyše 1 100 domácností. K téme idem hovoriť. Ostatní to nepočuli. 1 836 pripomienok od Staromešťanov, od reálnych Staromešťanov a v každej zo zóny 6 až 10 som obehol aspoň, osobne, nie s asistentmi, aspoň tri najstrategickejšie ulice. Vyše 1 100 domácnosti sa do tejto ankety zapojilo. Reálny výstup je 1 836 pripomienok. Z tých 1 836 pripomienok bolo 920 na to, že ľudia mi ukazovali, kde konkrétne na ulici by chceli na úkor trávnika, bohužiaľ to hovorím, na úkor trávnika, nové parkovacie miesta. A keď niekto kritizuje, že ubúda trávnik, má si uvedomiť to, že tráva neprodukuje kyslík a za každé nové miesto, ktoré vznikne v tráve, sa vysadia dva stromy. Čiže tu o ekológii v žiadnom prípade nemôže byť ani reč. 

p. Süli, poslanec MČ. Faktická poznámka: chcem reagovať na pána poslanca Brixiho. Pán doktor Bilčak dostal úlohu z komisie predložiť takúto správu a to čo tam napísal, to je stanovisko komisie tej združenej komisie. A komisia má právny nárok na svoje stanovisko, pán poslanec. A to len on plní svoju úlohu a prosím, nejaké poznámky doktorik, nedoktorik, treba vynechať. 

p. Brixi, poslanec MČ: Ja som to v dobrom myslel. 

p. Süli, poslanec MČ: Pán poslanec takto. Toto je stanovisko komisie. To je odborná komisia. Žiaľbohu tam je stavbárov menej. Na jednej strane je celosvetový trend, otepľovanie, treba chrániť ovzdušie, teplo, zeleň a na druhej strane ideme betónovať. Ja plne súhlasím, že je to veľký problém a my to tu nevyriešime. Ale na strane druhej, mesto ako také, keby nebolo Strelingstav a nebolo tých podobných káuz, tak môže mesto ako také budovať podzemné parkoviska, kde by mohlo vyberať poplatky. Nie zadarmo.

p. Trnka, poslanec MČ: Ja by som poprosil, lebo historicky ten bod vznikol, myslím na septembrovom zastupiteľstve, dopĺňala ho pani kolegyňa Hulmečíková, tak nech ona hlavne sa vyjadrí, že vlastne čo tým bolo myslené, lebo na komisii sme vlastne už to len ako keby, tam sme o tom trošku rozprávali, usmerňovali. Čiže nech sa vyjadrí k tomu, že vlastne čo tým bolo myslené alebo čo bolo cieľom toho celého materiálu. A ešte malá poznámka. Nerieši sa tu financovanie garážových domov, ale už keď si to otvoril, pán kolega, ja si myslím, že keby bol transparentne nastavený systém celého parkovania atď., tak aj na tie garážové domy by bolo z čoho. Ďakujem.

p. Lasky, poslanec MČ. Faktická poznámka: Vzhľadom na to, čo predchodca, kolega, po ľavej ruke, pán Brixi, nebudem to opakovať, dávam procedurálny návrh na stiahnutie tohto bodu z rokovania. 

p. Grega, starosta MČ: Dávam hlasovať, kto je za, aby sa tento bod stiahol.

p. Süli, poslanec MČ a člen návrhovej komisie: Miestne zastupiteľstvo sťahuje z rokovania bod č. 16 Informatívna správa – vytipovanie vhodných parkovacích plôch a podzemných parkovísk.

p. Grega, starosta MČ: Prosím hlasujte.

Hlasovanie č. 20: za – 5, proti – 4, zdržalo sa – 2, nehlasovalo – 0
p. Grega, starosta MČ: Návrh neprešiel. Pokračujeme ďalej. Ešte sme odsúhlasili, nech sa páči, občianku, aby vystúpila. 

p. Šoltýsová, občianka MČ. Určite sme za riešenie parkovania, to nie je nikto proti tomu, aj občania sú za riešenie, ale určite nie také riešenie, že necháme to bezprizorné státie áut, kde príde, po celom sídlisku a jediné čo nás napadne je poprosiť nejakého pána odniekiaľ, ktorý sa zjavil, aby nám ponúkol také riešenie neekologické, neekonomické a ešte aj neviem aké. Proste na poslednej zelenej ploche na sídlisku, ktorú máme, je to medzi bloková zelená zóna, ktorá nie je ani normálne prístupná, nejakou prístupnou cestou. Muselo by sa tam točiť okolo blokov autami a proste vyslovene ide o likvidáciu poslednej zelenej plochy, ktorú máme na sídlisku. Ako takej, súvislej. Navyše tam bolo to riešenie také, že vlastne odvetrávanie tých áut týchto parkovacích miest by bolo rovno do našich okien. Nikto si neželáme mať vlastne z dvoch strán, inhalovať tieto výfuky, pretože už z jednej strany máme dosť frekventovanú cestu. Obnovuje sa to sídlisko. Sú tam starí ľudia, sú tam mladí ľudia, sú tam mladé rodiny, máme deti. Nemáme kde s nimi chodiť. Vlastne o to išlo. Určite sme za riešenie a tie riešenia sú. My na tom sídlisku žijeme, takže my vieme, že kde sú ešte nejaké rezervy, ktoré by sa dali využiť, ale sa neurobili. Takže vlastne neurobilo sa nič vôbec doteraz. Okrem toho, že sme spoplatnení, samozrejme. 

p. Grega, starosta MČ: Ja si myslím, že by sme mali, keď sa ten materiál, alebo ho doplniť. Naozaj nie my sa k tomu vyjadrovať, keďže my tomu naozaj nerozumieme, ale malo by to byť v súčinnosti aj s útvarom hlavného architekta a predovšetkým s vami obyvateľmi z tých dotknutých miestnych častí. Tak by to malo byť. 

p. Djordjevič, poslanec MČ. Faktická poznámka: Chcel by som reagovať na pani Šoltýsovú. Teraz v tomto bode sa nebavíme o vašom dvore, resp. o tej zelenej ploche. Na stole máme uznesenie týkajúce sa celej mestskej časti Košice-Staré Mesto. Tu je konštatovanie právnika, povereného komisiou, ako pán Ing. Süli povedal správne, bol som toho svedkom, že v celom Starom Meste nemáme jediné voľné miesto na povrchové parkovisko. Ja odmietam za toto hlasovať, lebo zopár by sa našlo, zopár by sa určite našlo. Už len keď jedno nájdeme, už je v rozpore s týmto konštatovaním, lebo toto konštatovanie hovorí o nule. 

p. Grega, starosta MČ: Naozaj si myslím, že nie jedno, ale nájde sa minimálne dvadsať. Ja keď som niekedy, vlastne v roku 2006, sa stal starostom, tak to bola jedna z prvých vecí, kde som si prešiel všetky tie zóny, aj s tými obyvateľmi, kde by to mohlo byť a povedali že, no tak tu nemusí byť, je tam tráva a aj tak tam stoja. Čiže oni sa nájdu určite, lebo iná šanca jednoducho nebude. Ja si myslím, že nie celá komisia, celý poslanecký zbor, všetci by sme sa tam raz mali vydať, zobrať niekoho z útvaru hlavného architekta, tých občanov a sami sa pýtať. Môže to tu byť? Nemôže to tu byť? Lebo ja si to fakt neviem predstaviť ako to bude vyzerať za rok, za dva. 

p. Lasky, poslanec MČ. Faktická poznámka: Chcel by som poprosiť, vážené kolegyne a kolegovia, ako povedal aj pán starosta atď., ako viete z minulosti, že s tým parkovaním ... . Nie som vôbec proti parkovaniu, ale tento materiál pre mňa je nedostačujúci. Keď nebol stiahnutý z rokovania, asi ste ma nepochopili prečo. Lebo vidíte, máme tu kopec problémov. Viete z minulosti. Ten parkovací dom, parkovacie miesta. Stále to vyvoláva plno otázok a ten materiál nie je spravený po odbornej stránke tak, aby my sme mohli to zobrať na vedomie. Musíme si to uvedomiť. Preto vás chcem poprosiť, aby sme sa zdržali a prepracovali ten materiál. Teraz to povedal aj pán starosta. Máme tu ľudí, ktorí majú nejaké požiadavky za svoju časť, pani Šoltýsová, ktorá teraz tu povedala. Čiže sú odborné útvary, ktoré musia komunikovať s ľuďmi, aby sme nedali možnosť znova vyvolať emócie aktivistom, to čo sa dialo doteraz v meste. Čiže je to veľká zodpovednosť, kde to parkovanie bude, ale musí to slúžiť v prvom rade ľuďom. 
p. Brixi, poslanec MČ. Faktická poznámka: Čo je riešenie? Lebo z vecí sa nikto nenaje. EEI sa zaviazalo v zmluve s mestom, všetci o tom viete. Môžete ju mať radi, nemusíte ju mať radi. Že v Starom Meste na Kuzmányho sídlisku v zóne xyz vybuduje xyz nových parkovacích miest. Toto je téma, ktorá je blbosť, o tom sa baviť, nebavme. Ale keď chceme pomôcť veci, tak na najbližšie zastupiteľstvo, keďže teraz prebiehajú, napísať tu, že nie sú vhodné parkovacie miesta a ja viem, lebo som sa bol pýtať na stavebnom úrade, že EEI beží. Len na Kuzmányho sídlisku 80 stavebných konaní na nové parkovacie miesta. Už to je kontradiktórne jedno voči druhému. Čiže zavolajte tu všetkých občanov, ktorých tu môžete zavolať, zástupcov, dôverníkov, neviem čo, zavolajte tu vo februári, zavolajte tu riaditeľa EEI a nech týmto ľuďom povedia ulicu po ulici, kde budú stáť nové parkovacie miesta. Nemôžeme napísať, že nie sú, keď oni reálne sú v stavebnom procese. A potom keď nie sú, tak potom vieme čo robiť. Ale oni sa zaviazali, že stavajú. Tak nech ukážu, že kde. Teda idú stavať na jar. Mňa to zaujíma tiež, býval som tam. 

p. Petrovčik, poslanec MČ. Faktická poznámka: Navrhoval by som procedurálny návrh ukončiť diskusiu. 

p. Grega, starosta MČ: Kto je za, aby sme ukončili diskusiu? Prosím hlasujte. 

Hlasovanie č. 21: za – 10, proti – 0, zdržalo sa – 0, nehlasovalo – 1

p. Grega, starosta MČ: Dôjdu tí, ktorí boli prihlásení a potom končíme. 

p. Hulmečíková, poslankyňa MČ. Faktická poznámka: Keďže sme sa nedohodli, neschválili sme návrh kolegu Laskyho, ja dávam návrh na prerušenie rokovania v tomto bode a navrhujem vrátiť sa na najbližšie alebo to ďalšie zasadnutie. Navrhujem: Miestne zastupiteľstvo mestskej časti Košice-Staré Mesto prerušuje rokovanie o tomto bode do najbližšieho zastupiteľstva.

p. Djordjevič, poslanec MČ. Faktická poznámka: Viete, niekedy mám pocit, že jedni z nás si nechcú uvedomovať to, že aj druhý má iný názor. Keď som bol mladší, robil som tie isté chyby, ale snažím sa počúvať aj druhých. A keď to chcete počuť z mojich úst, tak vám to poviem teraz rovno do očí. Nie sú ľudia spokojní úplne s EEI, nie sú spokojní s tempom, nie sú spokojní s reálnymi výsledkami. Áno, trvá to. Má to nedostatky. Nie je tam úplná spokojnosť. Lenže tu sa vôbec nebavíme v tomto bode o EEI, lebo v roku 2022 EEI skončí zmluva a môže to robiť mesto Košice. Tu sa bavíme o budúcnosti tohto Starého Mesta a my, konkrétne z volebného obvodu č. 3, o budúcnosti Kuzmányho sídliska. Tu teraz neprevteľujme ducha EEI do celkovej témy parkovania a riešenia statickej dopravy. Viem, že niektorí z vás majú averziu voči strane SMER-SD, ktorej vedenie mesta je z tej strany. Niektorí majú averziu voči mne, že sa zastávam akože tejto firmy, čo vôbec nikdy nie je pravda. Nikdy som nepovedal, že sa zastávam tej firmy. Ja sa zastávam toho, že tá firma poskytla riešenie okamžité a výsledky, aj keď čiastkové, sa po 1. júli dostavili bezo sporu. Čiže tu majme čistú hlavu a uvedomme si, že rozhodujeme aj o budúcnosti tejto mestskej časti. To je z mojej strany všetko. 

p. Trnka, poslanec MČ. Faktická poznámka: Len malá poznámka. Ja si myslím, že dostatočne je to tu demokratické a myslím si, že dostatočne sa tu môžeš vyjadrovať. To skôr by som povedal, že my ostatní sa radšej menej vyjadrujeme kvôli tomu. 

p. Süli, poslanec MČ: Toto je výsledok hlasovania z komisie. Pán doktor Bilčak bol poverený, aby predložil toto stanovisko komisie. Čo sa týka vybudovania nových pozemných parkovacích miest, aby sme predišli tým prúšvihom, čo sme mali z minulosti, Jilemnického, Čsl. armády, kde kvitnú pekné spory, kde možno že budeme musieť zaplatiť nejakú pokutu, nejaký ušlý zisk. Práve preto hovorím jednu jedinú vec. Nech sa vytipujú, prosím pekne, nejaké plochy na pozemné parkovanie a nech pekne sa oslovia občania, ktorí okolo bývajú. Nie tí, ktorí bývajú v tramtárii niekde na Terase, ale tí, ktorí sú bezprostredne dotknutí vybudovaním týchto parkovacích miest. Nech sa opýtajú ich, či to tam chcú mať alebo nechcú mať. A potom môžeme povedať, že toto tu môže byť. Skôr nie. Lebo keď sa ich neopýtame, môžeme povedať, že to je zase návrat k nejakej totalite. Či sa vám to ľúbi, či nie. 

p. Djordjevič, poslanec MČ. Faktická poznámka: Keďže mám doma viac ako 900 podnetov od 900 reálnych ľudí, ktorí to dali aj písomne, škoda že som to nezobral so sebou, že by som vám to ukázal, lebo členovia komisie ste tam šiesti, či siedmi a tu je názor 900 ľudí, ktoré som sám zozbieral za tri týždne, tak navrhujem, aby sme o bodoch tohto uznesenia hlasovali per partes a dávam návrh na uznesenie, že by ste v bode č. 3, kde odporúča mestu Košice budovať nové parkovacie miesta, dávam návrh vylúčiť slovo „len“ a nahradiť ho slovom „aj“, čiže aj formou hromadných parkovacích domov. Čiže ja nemám vôbec problém s tým. Dám vám to písomne do piatich sekúnd, pán inžinier, to len zrobím jednu čiarku a dopíšem „aj“ a per partes a dávam alternatívu 3 b) slovo „len“ nahradiť „aj“. 

p. Grega, starosta MČ: Ďakujem, keďže sa nikto nehlási, uzatváram rozpravu. Poprosím návrhovú komisiu. Takže ten procedurálny návrh o prerušení. 

p. Hanesz, poslanec MČ a člen návrhovej komisie: Procedurálny návrh o prerušení. Návrh na uznesenie: Miestne zastupiteľstvo mestskej časti Košice-Staré Mesto
1/ schvaľuje prerušenie rokovania Miestneho zastupiteľstva mestskej časti Košice-Staré Mesto o bode č. 16 „Informatívna správa – vytipovanie vhodných parkovacích plôch a podzemných parkovísk“
2/ žiada dopracovanie materiálu o stanovisko odborných útvarov mesta Košice.

p. Grega, starosta MČ: Prosím hlasujte.

Hlasovanie č. 22: za – 10, proti – 0, zdržalo sa – 0, nehlasovalo – 1

p. Grega, starosta MČ: Uznesenie bolo schválené. Prerušujeme to.

Bod č. 17
Žiadosť mesta Košice o stanovisko k umiestneniu kontajnerov na ul. Škultétyho.

p. Grega, starosta MČ: Otváram rozpravu k tomuto bodu.

p. Djordjevič, poslanec MČ: Dovoľujem si mať úvodné slovo. Ide o to, že naozaj niekedy by mala ísť politika bokom. Tu nejdú kontajnery pre Djordjeviča. Tu sa to týka 133 domácností, vyše 200 ľudí. A keďže poznám aj svojho oponenta, tak som si včera a predvčerom dal námahu, a mám so sebou podpisy zo 133 domácností. Za každú domácnosť len jeden člen. Čiže 101 zo 133 ľudí zo štyroch vchodov sa podpísalo za tento projekt. Čiže, naozaj, to nerobí kontajnery ani Raši, ani Grega, ani Djordjevič. A Vám dám prísľub, že sa tam, pri tých kontajneroch, nebudem fotiť, lebo ja nie som odpad. Nebudem to dávať na Facebook. Naozaj, ideme robiť pre ľudí a zároveň žiadam o slovo, keďže je tu prítomná pani Solárová z priľahlej bytovky, aby povedala niečo ohľadom týchto kontajnerov oplotených a ako budeme financovať a či je vlastne záujem, hlavne u nej.

p. Grega, starosta MČ: Je všeobecný záujem? Áno. Tak poprosím mikrofón pre pani Solárovú.

p. Solárová, občianka MČ: Ďakujem. Ja som veľmi sklamaná z toho, že niekoľko, pomaly druhé desaťročie, bojujem o to, aby kontajnery ... . Pani Hulmečíková, vy ste bola asi jediná osoba, ktorá ste časti kontajnerov v určitom čase odstránili. Pri stene nášho múru je deväť kontajnerov. Pán starosta o tej záležitosti vie veľmi dobre. Dopisovali sme si o tom. A ja som len prekvapená, že ako sa pracuje, že proste toto riešenie ... . Tu rozprávate o podzemných garážach a tak, a nie ste v stave vyriešiť kontajnery. A pri tej príležitosti, proste špinu, odpad ... . Ja mám fotodokumentáciu, filmy ste dostali, pán starosta, horelo tam niekoľko krát. A ja s úžasom pozerám na to. Keby som takto pracovala, tak asi zomriem od hladu. Mala som možnosť vidieť aj ako sa správajú odborné útvary, ktoré aj tu postrádam, pretože moju 90 ročnú babičku nemožno zavolať na to, aby sa hlásila alebo zodpovedne sa vyjadrovala, napríklad k atómovej energii. Veď to je nenormálne. Kde sú odborníci? Prečo nie sú tu? Prečo estétom a hygienikom nevadia kontajnery, ktoré proste sa tam stavali ? To je odpadisko uprostred centra mesta. A niekoľko desaťročí to je takto. Ja si neviem predstaviť ako tu sa môžu vyriešiť garáže. Ako sa môžu vyriešiť, keď problém je kontajner? Problém je rozmiestniť kontajner tam kde patrí, aby ľudia nie anonymne prevážali hore dole. Veď uprostred sídliska aby bolo smetisko ... . Ja neviem. Veď ste poslanci. Chodíte po svete. Vidíte to niekto takto? Vidíte to niekde, aby, ja neviem, chodili okolo toho deti od malička, videli tú špinu, tú hnilobu, odpady?  Záchody tam vyhadzujú. A proste som sa nevedela dovolať. Takže pre mňa je to obrovským sklamaním. Kádár svojho času povedal, že prestaňme rokovať a poďme riešiť. Asi to je môj názor. Poďme veci riešiť. 

p. Grega, starosta MČ: Ja by som poprosil pána Šarockého, aby sa k tomu vyjadril, pretože, viete, to nie je moja vec a ja o tom sám nerozhodujem. Čiže on povie, čo všetko a kto musí urobiť, aby to bolo. 

p. Brixi, poslanec MČ. Faktická poznámka. Možno viete, možno neviete, ktorí ste tu noví, že celá aktivita okolo kontajnerov na Škultétyho vznikla pred štyrmi rokmi mnou, ešte keď som bol ako poslanec parlamentu. Začali sme to riešiť pred, no, štyri rokmi. Ešte so mnou robil pán Šimko vtedy. Za štyri roky sme sa nedostali k riešeniu žiadnemu. To je výsledok, to čo povedala aj tu pani. Pred štyrmi rokmi som to začal riešiť a už som bol taký zúfalý z toho, že som to vzdal. A po štyroch rokoch, čo tam boli potkany, bezdomovci, požiare, všetko, toto je výsledok ako to tu celé funguje. My sa tu bavíme o podzemných garážach za stovky miliónov, ale my nie sme schopní oplotiť jedny kontajnery. Tak čo my vlastne chceme? Keby to nebolo vtipné, bolo by to smutné, celé.

p. Grega, starosta MČ: Ja Vám takto poviem. Keby to bolo v mojej moci, tak to ešte urobíme do Vianoc. Ako vianočný darček. Dokonca si myslím, že aj financie sú rátané na to. Hovorilo sa tu o oplotení tých kontajnerov. Aj to chceme urobiť. Aj to máme v pláne. Ale keďže nemáme rozpočet, tak to nemôžeme robiť. Pán Šarocký, vysvetlite to.

p. Šarocký, referent oddelenia právneho a personálneho. Dovoľte mi, aby som sa vyjadril k danej téme. Pani Solárová tu uviedla záležitosť okolo stanovišťa kontajnerov, ktoré sa nachádza vlastne pri dome na Škultétyho č. 3. Toto stanovište kontajnerov bolo tam v minulosti. V podstate, rozmiestnenie kontajnerov prechádzalo vlastne, dá sa povedať, ešte z obdobia socializmu, ako boli kontajnery predtým umiestnené. Ľudia boli na to zvyknutí. Na tie miesta. Problém v tom ... . Pani Solárová, bolo to asi pomaly 10 rokov, čo dala sťažnosť. Chceli odstrániť ten kontajner od svojej budovy. Vzhľadom na to, že obyvatelia bývajúci na Kuzmányho 35 – 41 nesúhlasili s týmto preložením, v tom období aj obyvatelia Škultétyho 2. Čiže my sme zháňali súhlas ostatných občanov. Hľadali sme nejaký konsenzus. Niekoľkokrát bolo rokovanie u nás na pôde úradu za účasti zástupcov obyvateľov, aj pani Solárovej. Dohoda medzi nimi sa proste nedala dosiahnuť. Ďalšia vec, ktorá bola, bolo záporné stanovisko útvaru hlavného architekta, ktorý nesúhlasil s preložením stanovišťa kontajnerov na miesto, ktoré vytipovali. Aj pani Solárová. Potom neskôr, už aj keď došlo k dohode a k zmene stanoviska obyvateľov z Kuzmányho 35 – 41 a Škultétyho 2, tak bolo ešte stále záporné stanovisko útvaru hlavného architekta k preloženiu tohto stanovišťa oproti cez cestu smerom k špeciálnej základnej škole. To boli vlastne problémy, na základe čoho my sme nevedeli pohnúť s danou vecou. Potom bola iniciatíva pána Brixiho, ktorý dokonca prisľúbil spracovanie projektu a vlastne jeho asistent riešil daný problém. Ani toto sa nedotiahlo. Momentálne je situácia taká, že prišla požiadavka alebo žiadosť mesta Košice o stanovisko k projektu, ktorý v rámci projektu Za krajšie Košice urobí mesto a od nás chcú stanovisko, teda súhlasné k preloženiu a tak isto potom k majetkovým vzťahom, ktoré nastanú po vybudovaní tohto. Čiže na čas výstavby nám to odoberú zo správy, pretože daný pozemok má v správe mestská časť a po vybudovaní sa to vráti do správy mestskej časti. 

p. Grega, starosta MČ: Pán Šarocký a je nejaký problém, keby sme to my preložili inde?

p. Šarocký, referent oddelenia právneho a personálneho: My pokiaľ chceme niekde umiestniť kontajnery, a to musíme mať najprv kladné stanoviská mesta Košice, my nie sme vlastníci pozemkov. My nevieme o tom rozhodnúť. Čiže my musíme prejsť všetkými odbornými orgánmi mesta Košice, ktoré sa vyjadrujú v danej veci a pokiaľ získame tieto kladné stanoviská, môžeme s danou vecou uvažovať a riešiť ju. Čo sa týka kladných stanovísk obyvateľov k preloženiu toho stanovišťa, tie boli vlastne až v roku 2014 v decembri. Nebolo to kvôli tomu, že sme nekonali, ale nevedeli sme nájsť konsenzus medzi obyvateľmi.

p. Trnka, poslanec MČ. Faktická poznámka: Chcela by ešte pani Šoltýsová vystúpiť, lebo požiadala o slovo. 

p. Grega, starosta MČ: Je všeobecný súhlas, aby pani Šoltýsová dostala slovo? Je. Nech sa páči. 

p. Šoltýsová, občianka MČ: My sme sa tiež niekoľko krát sťažovali na Kpt. Nálepku. Ja aj pravidelne nahlasujem, aj fotkami, stav. Zúfalý stav. A tak isto aj pri MILK-AGRO na Braniskovej sme to fotili a posielali. Chcela som sa opýtať, že o čo sme my horší občania? Prečo si my nezaslúžime vybudované stojiská, keď vlastne sme tak isto vo volebnom obvode pána Djordjeviča, ako ak títo občania? A taktiež som chcela povedať, že výhovorky typu, že sa to nedá, veľmi neobstoja, keďže všetci vieme z médií, že na celej mestskej časti Západ sa budujú nové stojiská a dáva sa to do poriadku. Veľmi ťažko budete občanom Starého Mesta vysvetľovať, že sa to nedá. Keď máte nejaký problém s komunikáciou s nejakými organizáciami, môžeme my do toho vstúpiť ako občianske združenie, tak ako to už robíme pri mnohých problémoch a zatlačíme na to aj z inej strany. Keď to proste nejde normálne, tak to pôjde cez médiá, lebo tento stav, čo my tam máme, je absolútne neúnosný. Či pri potravinách, na Magurskej, na Kpt. Nálepku. Máme tam záchodové misy, máme tam rozsypané kvantum smetia. Ale to je na dennom programe. O okolí smetných košov ani nehovorím. Ani o tom celom stojisku ako vyzerá.

p. Grega, starosta MČ: Na jednu vec by som reagoval. Toto tu veľmi nepatrí.

p. Šoltýsová, občianka MČ: No ja si myslím, že patrí. 

p. Grega, starosta MČ: Nepatrí to tu, pretože to nie je problematika mestskej časti. My nemáme zmluvu s KOSIT-om. Ja už som to aj vám vysvetľoval. Vie to veľmi dobre aj pán šéf vášho združenia. A my tam posielame, pokiaľ môžeme, aktivačných pracovníkov a čistíme to. Dokonca tam ideme zorganizovať aj jednu brigádu, kde vyzvem aj všetkých poslancov, aby tam prišli. My sa od toho neodťahujeme, ale nie je to naša záležitosť. Chápete? Nám ľudia neplatia za odpad. Proste toto je problém, ktorý sa musí vyriešiť. Ja som vám to hovoril už. Aj možno, keď toto keď sa prijme alebo keď sa oplotia. Ale predovšetkým je to problém v ľuďoch, pretože ľudia to tam dávajú. Ľudia dávajú odpad a nemá to kto strážiť. Veľmi dobre to viete, bavili sme sa o tom. Ešte raz k tomu poviem, lebo tu hovoríme o Západe a o týchto záležitostiach. Nevidím problém, keď sa schváli. Ale nie čistotu, ona oplotila kontajneroviská. Veď ich môžeme oplotiť a uzamknúť. Aj to bolo. Predsa bolo to schválené a bola to agenda pána Trnku. No áno. A sme to neriešili. Veď my nie sme brzdou toho, aspoň nie ja. Proste to schválime v rozpočte a urobíme to. Lebo takto to vyzerá. 

p. Djordjevič, poslanec MČ: Faktická poznámka: Naozaj k veci. Pani Šoltýsová, spýtala ste sa, o čo ste horší. O nič. V lete, po 1.7. primátor Košíc vyhlásil projekt Za krajšie Košice. Prostredníctvom zástupcov vlastníkov sa máte do tohto projektu zapájať, a to písomne, čo chcete vo vašej lokalite. Ja som prišiel za zástupcami vlastníkov okolitých blokov, aj za pani Solárovou. Máme v podstate písomné memorandum ešte z júla, že v súčinnosti nás všetkých máme záujem o to, aby príjmy z rezidentských kariet v lokalite číslo 6 boli použité na toto konkrétne státie. A prečo sme uprednostnení vám poviem, lebo mám uznesenie zo schôdze, kde som zástupca vlastníkov na Škultétyho 2. Škultétyho 2 dáva finančný príspevok 1 000 eur a rovnakou sumou, možno aj väčšou, prispieva aj pani Solárová. Čiže my sa spolupodieľame na tomto projekte, preto na mojej ulici bude prvé uzamykateľné kontajnerovisko, ktoré už vlastne začal riešiť pán Brixi. Čiže tu nejde o žiadne zvýhodňovanie Djordjeviča, ale my tam dávame vlastné peniaze a dali sme prví v celých Košiciach podnet v projekte Za krajšie Košice. Takže tak.

p. Grega, starosta MČ: Dobre. Ja by som odpovedal a zareagoval, lebo vy ste ma nepočúvali, keď som v úvode hovoril. Ale aj vy. Hej? Hovorím. Veď áno, mne sa páči táto vaša iniciatíva. Chceme to podporiť. Som povedal, že dáme tam kontajnery z ušetrených financií za mesiac december, pokiaľ nemáme zástupcu a za celý rok bude táto funkcia vykonáva bezplatne. Budeme mať vyše 30 tisíc eur a je fajn teraz. Všetko zlé je na niečo dobré. Čiže toto bude prvá vec, ktorú ja dám zapracovať do toho nového rozpočtu, aby ste vy boli prednostne, jednoducho aby sa to tam oplotilo. Dobre? Ale nie celé. My vieme z týchto 30 tisíc toľko urobiť momentálne. Na budúci rok budeme mať ďalších 30 tisíc, lebo budeme v tomto trende pokračovať. Fondy. To je druhá vec. Ale nehnevajte sa, ale túto záležitosť mal niekto iný na starosti. Ale bude to.

p. Hulmečíková, poslankyňa MČ: Odbočili sme nejako od merita veci. Bavíme sa o uznesení, kde potrebujeme dať súhlas, kladné stanovisko k premiestneniu kontajnerov a kladné stanovisko k pozastaveniu účinnosti zmluvy o zverení do správy. Bavme sa o tomto. O Kpt. Nálepku ja by som sa špeciálne s vami rada pobavila, pretože mám dostatočné informácie. Vôbec o vhadzovaní všelijakých odpadov do kontajnerov a musím povedať, že čiastočne ani s pánom starostom nesúhlasím. Pokiaľ sa tam niektoré systémové kroky neurobia s obyvateľmi, dovtedy na Kpt. Nálepku bude neporiadok. To vám hovorím zodpovedne. Je to tak. Nebudem teraz s vami rozprávať, lebo je iný bod. Bavíme sa teraz o Škultétyho a prosím kolegov, aby sme sa k tomuto bodu, pretože je 12:15 hod. a my sme stále pri sedemnástom bode. Bavíme sa o všetkom inom. 

p. Grega, starosta MČ: Dobre. Teraz riešime tento bod. Dostali ste aj prísľub, že budeme túto záležitosť riešiť aj u vás, tak nevidím problém, aby sme mohli ísť ďalej.

p. Trnka, poslanec MČ: Najskôr k tomu projektu Za krajšie Košice. Keď som to správne pochopil, v pondelok na mestskom zastupiteľstve bolo schválené, že by mali ísť tieto peniaze z EEI už len do statickej dopravy. Čiže ja neviem. Ja teraz som za ten projekt, len či to financovanie bude zabezpečené, keď tie krajšie Košice v podstate by už asi mali nie že nebyť, len tie peniaze z EEI by nemali ísť na tieto účely. Moja otázka. V akom stave je po novom? Po druhé. Pán starosta, ja naozaj dnes žasnem. Asi som za všetko zodpovedný, za každý jeden bod už. Poprosím ťa. Asi navrhneme zmenu rokovacieho poriadku, lebo ja kým som sa prihlásil, ty si štyrikrát hovoril a z toho dvakrát si ma obvinil za niečo. Tu ti občianka povedala, že šesť rokov sa nerieši čistota a ty sa obhajuješ, že ja od 15.11. som mal jeden a pol týždňa na starosti túto agendu. Vieš, je to trošku smiešne.

p. Petrovčik, poslanec MČ: Ja by som chcel len reagovať. Všetci dobre viete, že túto tému riešim už druhý rok odkedy som tu medzi vami. Od pána Brixiho som sa dozvedel, že vlastne vy už riešite šiesty rok, čo je pre mňa ozaj že šokujúce. Ale dobre. Poďme. Pozrieme dopredu. Chcem sa len spýtať. Spomína sa tu nejaký projekt a tu kolega rozpráva nejaké krajšie Košice. Ak sa všetci pamätáte, ja som dal a vlastne sme to všetci do jedného schválili pred nejakým necelým rokom, náš projekt, tejto mestskej časti, s názvom „Skrášľujeme Staré Mesto“, kde vlastne bolo základne bodovito vymenované čo všetko urobíme, aby tie kontajneroviská nevyzerali tak ako vyzerajú dodnes. Dodnes sa neurobilo ani percento z toho, čo tam v tom projekte bolo odsúhlasené normálne uznesením. Stále sa hľadá ako sa vecí nedajú, ako nie sú peniaze a tak podobne.

p. Brixi, poslanec MČ. Faktická poznámka: Prišli sme do veľmi nebezpečnej debaty, že obviňujeme ľudí, že si poriadok urobili, urobili sami. No jasné, sám sa neurobil. Ale na strane druhej. Ten poriadok je mnohokrát preto, lebo samospráva nevytvorila ľuďom podmienky na to, aby bolo čisto. To treba si povedať, že to každá minca má dve strany. Tu sa hovorí v tejto mestskej časti minimálne päť rokov a teraz nechcem byť osobný. Pravda je taká, pán zástupca Trnka bol toho na magistráte brzdou. Dnes je to za nami. Dneska je možnosť, ja si aj to zoberiem za svoje, ja to hovorím tu verejne. Sú tu ľudia, kolegovia, s pánom starostom. Keď to dokáže Západ, musíme to dokázať aj my. Máme dva roky do volieb. Prosím, urobím všetko pre to, cez kde koho. Začnime, ale systematicky, nie takto per partes. Kto si vybaví, kto si vybojuje. V celom Starom Meste, primárne na sídlisku Kuzmányho, budovať uzavreté kontajnerovisko. Ja sa vzdám aj odmeny svojej mesačnej, ale nech to tí ľudia majú, ale poďme každý niečo spraviť. 

p. Hulmečíková, poslankyňa MČ. Faktická poznámka: Vážení kolegovia, opäť apelujem na vás, máme tu úplne iný bod. Riešime čistotu. Dajme si najbližšie zastupiteľstvo takýto bod a riešme to tam systematicky, nesystematicky. Pred troma mesiacmi som to isté počula tu po ľavej strane. Máme tu nejaký úplne iný bod. Máme dať stanovisko k niečomu, tak sa tomu venujme. Všetkému inému sa venujeme, len nie tomu bodu. Buďme k sebe nejakí tolerantní. Niektorí budú musieť aj skôr odísť. 

p. Grega, starosta MČ: Samozrejme. Ja to aj potom poviem. Naozaj, tak sa stretnime k týmto veciam a nie tu to takto riešme, lebo stále tu niekto ide proti niekomu a pritom všetci chceme to isté. Stretnime sa, či v Maratóne alebo na Poštovej ulici na poschodí, alebo hocikde inde a tam si to povedzme a dajme nejaké návrhy. A riešme to. 

p. Till, prednosta miestneho úradu. Faktická poznámka: Chcel by som len narýchlo reagovať, nechcem zdržiavať. Skrášľujeme Staré Mesto. To bola vlastne úloha z miestneho zastupiteľstva. Zase sme pri tom, ale musím to povedať. Tam, kde bola požiadavka na čerpanie prostriedkov z rozpočtu, toto sme neurobili. Toto ja som už raz hovoril, pán poslanec Petrovčik, tebe na predchádzajúcom zastupiteľstve, aj na finančnej komisii. Toto sme neurobili, lebo nemáme na to kryté v rozpočte peniaze. Všetko ostatné, Skrášľujeme Staré Mesto, to sme urobili, ktoré si nevyžadovalo peniaze. To znamená, že na webe program, harmonogram prác VPP-čkárov, atď., to všetko sa zrealizovalo. Iba toľko.

p. Süli, poslanec MČ: Navrhujem skončiť diskusiu a poďme hlasovať, lebo to nikde nevedie. 

p. Grega, starosta MČ: Kto je za, aby sme skončili diskusiu po tých, ktorí sú prihlásení?

Hlasovanie č. 23: za – 10, proti – 0, zdržalo sa – 0, nehlasovalo – 1

p. Grega, starosta MČ: Dôjdu tí, ktorí boli prihlásení a potom končíme. 

p. Brixi, poslanec MČ. Faktická poznámka: Ako je možné, teraz to neberte osobne aj vy, aj pán prednosta, že mestská časť Západ dokázala za dva roky oplotiť všetky kontajnery? Je to najväčšia mestská časť v Košiciach. Bez problémov. Boli v rovnakej finančnej kondícii, mali rovnako úverovú službu a spravili to pre tých ľudí. Viete, to je iba o nastavení a o tých prioritách, že čo proste pre tých ľudí chceme spraviť, lebo my sa tu zapodievame relatívne nepodstatnými vecami, ktoré vedia operatívne vyriešiť aj odborné útvary, či mestskej časti alebo mesta. Ale koncepčné systémové riešenia nám proste chýbajú, nám unikajú. Je dva roky do volieb a to kde my začíname, už niektorí skončili. Tak potom to nie je chyba asi v poslancoch. Asi bude chyba niekde inde. Možno v manažmente, možno v tom, že tu nikto nemá nejakú víziu, že čo s tou mestskou časťou vlastne má robiť. My tu môžeme sedieť. Bavíme sa tu. Omieľame už roky, že treba. Treba a na konci výsledok je nula. 

p. Grega, starosta MČ: Táto záležitosť je úplne jednoznačná, že treba na to schváliť a vyčleniť prostriedky. A to nemôže urobiť ani starosta, ani prednosta. Po prvé. Po druhé. Máme tu predsa, predtým sme mali komisiu výstavby, teraz máme nejakú združenú komisiu. Tak veď odtiaľ to má prísť. My len musíme realizovať to, čo schválite vy ako poslanci. 

p. Petrovčik, poslanec MČ: Nechcem už zaťažovať, tak ozaj už len krátko. Tam na tom Západe, to je vážne ... . Už pomaly sú na konci. Tam sa už len môžeme prizerať a skonštatovať, že nám ušiel vlak. Nerobme vlastne veci, ktoré z dlhodobého hľadiska nemá význam robiť. To znamená. Presne takéto uzamykateľné klietky, ako sa urobili na Západe, si myslím, že v dnešnej dobe už nemá zmysel do toho ísť. Samozrejme už sú na stole projekty, aj tu pán starosta ukázal, že do polo podzemných a podzemných kontajnerov. Myslím, že toto je budúcnosť a tým smerom sa bude uberať aj mesto. Najnovšie.  Aspoň správa. To pán Djordjevič nespomenul. Neviem, asi to bol spúšťač tá ďalšia petícia za tieto polo podzemné kontajnery. Na to reagoval. Poopravil svoju odpoveď KOSIT aj mesto. Najprv bolo, že vôbec sa tým nemienia zaoberať. Nebudú. Nejaký takýto projekt urobiť. Najnovšia správa, spred troch dní, je, že hneď v novom roku sa idú týmto zaoberať a predstavia nejaký projekt. Takže ja môžem len skonštatovať, že som rád, že aj na meste si kompetentní uvedomili, že je to zaujímavá téma a treba sa jej venovať. A čo sa týka súčasného stavu. Poďme, len ozaj dajme dokopy nejako tieto kontajneroviská, nech sú aspoň dovtedy, kým sa urobia tieto polo podzemné. Nech vyzerajú aspoň nejako kultúrne. To znamená, nerobme kroky, ako som už vytkol v minulom bode pánovi starostovi, že ako kaziť prácu aktivistov a občianskych združení, ktorí do toho investovali vlastnú energiu, financie a trochu sa snažili skrášliť tieto kontajneroviská. Nerobme predsa proti tomu. Skúsme sa odosobniť, pán starosta. Nriešme nejaké osobné ..., nejaké egá, ale zhodnoťme že áno, je to pekné a využime to, že nejde to z rozpočtu mestskej časti. 

p. Grega, starosta MČ: Pán Petrovčik, nikto nikomu nerobí naschvál, nerobí zle, ani nehádže tieto .... Len vám chcem pripomenúť znova. Všetko má svoje pravidlá. Urobili sme A a povedal som aj B, že treba schváliť kto a za akých podmienok to tam môže mať. Nechcem byť osobný. Ale keby som prišiel ja teraz a vylepil trebárs na pumpu, ktorú máte v prenájme a bolo by to v záujme mestskej časti alebo ekológie. Čo by ste s tým urobili? Keby som sa vás neopýtal? Veď to je. Elementárna slušnosť si vyžaduje, že sa mám opýtať toho, komu to patrí. Ja na túto ani nebudem diskutovať. Tak občania na to poukazovali a je to pravda. 

p. Brixi, poslanec MČ. Faktická poznámka: Pán poslanec Petrovčik. To, čo ste povedali, je pekné. Ale predpokladám, keďže sa pasujete do pozície reálneho človeka, sám tomu neveríte, podľa mňa, čo ste teraz povedal. Ešte nemáme urobenú ani základnú vec, nič nefunguje a my tu ideme hovoriť o nejakých kontajneroch do zeme. Vsadím teraz, že čo chcete, že žiadne kontajnery v dohľadnej dobe, a už tobôž nie budúci rok, nebudú spravené. Lebo kým sa to urobí, kým bude spustený pilotný projekt, kým sa vyhodnotí, kým sa osadí. Viete kto na to doplatí? Ľudia. Ma konci opäť len ľudia. Tu treba začať najprv robiť niečo reálne a tak sa baviť o tom, že my tu budeme robiť z Košíc Tokyo. My tu máme taký svinčík pri kontajneroch, s prepáčením, ktorý nemáme vyriešený a ideme riešiť to, či tu starosta bude mať jednanie. Viete čo stoja jedny také zapustené kontajnery do zeme? Tu nemáme ešte ani klietky. 

p. Grega, starosta MČ: Dobre. Ešte raz. Aj občania. Nedostali ste slovo. Po prvé. Po druhé. Nerozhodujem o tom ja, aby ste vedeli. Rozhodujú o všetkom poslanci a oni to dajú do rozpočtu. Ale vážne. Ja nie som diktátor, ani malý pán boh. Tak si to raz uvedomte aj vy. A majú túto možnosť to dať. Alebo mali aj do toho rozpočtu. Niečo tam je. Všeobecne záväzné nariadenie funguje. Poďme sa baviť na tom. Uzavrime tento bod a urobme všetko pre to, aby sme čím skôr uspokojili vás, a nielen vás, ale všetkých. A táto ďalšia záležitosť tu je. Informoval som v úvode, že sa stretneme aj s KOSIT-om, pretože bez KOSIT-u sa nemôžeme pohnúť, pretože oni majú toto na starosti. A tieto územia. A o tom vás budem čo najskôr informovať a bol by som rád, keby na to prišiel ... . Ja neviem. Urobíme to stretnutie aj s celou komisiou, aby sme vedeli, aby sme to pružne riešili. 

p. Trnka, poslanec MČ. Faktická poznámka: Ďakujem. Pán starosta, opätovne ťa prosím, dodržiavaj rokovací poriadok. Bola ukončená diskusia a ku každému jednému človeku proste sa vyjadruješ, odporuješ si, atď. Nechcem zase tu nejakú prestrelku vyvolávať. Bola spustená petícia za tie polo podzemné a podzemné kontajneroviská. Mesto zmenilo názor. Avšak podľa aktuálnych. Poopravím. Lebo aj to čo vravel kolega Petrovčik. Ani nie tak, že mesto zmenilo názor, lebo pán primátor sa k tomu odmieta stretnúť, ale KOSIT má v januári prezentovať vlastný projekt, resp. nejaký  pilotný projekt na tie polo podzemné. Čiže až tak ďaleko asi nie sme od toho Tokya, resp. Moldavy nad Bodvou. 

p. Djordjevič, poslanec MČ. Faktická poznámka: Som rád, že mám slovo na záver. Áno, preto, lebo som si dal námahu, pani. Bolo to šesť hodín chodiť po štyroch vchodoch, 133 domácností navštíviť. Málokto z nás alebo z vás takúto námahu si dáva robiť, lebo takto sa robí reálny výskum. Keby sa takto robil reálny výskum, dnes by neboli kauzy garážové domy. Ja chodím od dverí k dverám, slušne sa pozdravím, poviem kto som a na čo som prišiel. Je tu podpísaných 101 rodín zo 133.  To je 76 percent. Tu sú podpisy zástupcov rodín, majiteľov bytov. Dve percentá boli proti a zvyšní neboli doma, lebo som nechodil dva týždne. Ja vás prosím, v mene týchto ľudí, odsúhlasiť tento reálny projekt, ktorý tu máme na stole. Nestavať tu vzdušné zámky o hudbe budúcnosti. A keď toto dnes schválime, na jar už bude stáť reálne kontajnerovisko na Kuzmányho sídlisku. 

p. Trnka, poslanec MČ. Faktická poznámka: Ja nie som rád, že mám posledné slovo, ale pán kolega Djordjevič, to ako robíš ty výskum ... . Počúvaš ma? Tak potom asi nič. Ešte by si si mal asi doštudovať štatistiku, lebo výskum nie je to isté čo prieskum, atď. Čiže záleží aj na tom, ako je položená otázka. Takže, prosím ťa, sa neoháňaj tu nejakou akože petíciou alebo čím. 

p. Grega, starosta MČ: Ďakujem. Uzatváram rozpravu a posledné slovo budem mať ja, lebo chcem povedať jednu vec. Neviem prečo pán Trnka mi povedal, že hovorím, čo nemám. Ja som len zareagoval na to, čo padlo z pléna. Možno som nemal počúvať. Pán Trnka, vám hovorím. A sám viete ako to je. Aké sú naše možnosti, aké sú naše kompetencie, lebo ste tu boli dva roky a za dva roky ani raz ste neprišli s iniciatívou za mnou „pán starosta, poďme toto riešiť“. Ani na porade. Je to tak. Takže poprosím prečítať návrh na uznesenie.

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto
1/ berie na vedomie žiadosť mesta Košice o stanovisko k umiestneniu stanovišťa kontajnerov na Škultétyho ulici
2/ schvaľuje
a) kladné stanovisko k premiestneniu stanovišťa kontajnerov na Škultétyho ulici na pozemku registra C-KN p.č. 3812/201, k. ú. Huštáky, v Košiciach na nové stanovište na pozemku registra C-KN p.č. 3812/210, k. ú. Huštáky, v Košiciach, ktoré vybuduje mesto Košice v rámci projektu „Za krajšie Košice“,
b) kladné stanovisko k pozastaveniu účinnosti zmluvy o zverení majetku mesta do správy mestskej časti Košice-Staré Mesto č. S–170/1993 na pozemok, resp. časť pozemku, registra C-KN p. č. 3812/210, k. ú. Huštáky, v Košiciach na dobu výstavby predmetného stanovišťa kontajnerov. 

p. Grega, starosta MČ: Prosím hlasujte.

Hlasovanie č. 24: za – 11, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené.

Predsedajúci vyhlásil 10-minútovú prestávku v rokovaní. Po ukončení prestávky sa prezentovalo  11 poslancov, počet zasunutých kariet 11.

Bod č. 19
Žiadosť obyvateľov Floriánskej ulice č. 2 – 14, Košice o uzamykanie a prestrešenie kontajnerového státia.

p. Grega, starosta MČ: Otváram rozpravu. 

p. Djordjevič, poslanec MČ: Na ostatnej komisii výstavby bolo pani Jurčákovej odporučené, teda ona je zástupkyňou vlastníkov, aby sa obrátila na úrad mestskej časti Košice-Staré Mesto, keďže máme platné všeobecne záväzné nariadenie o dotáciách na kontajnery. Bolo jej to prezentované štýlom vypíšte si všetko, vybavte si všetko a my vám dáme dotáciu. Ja by som chcel poprosiť informáciu, aby som vedel tejto pani povedať, že či je na úrade pracovník, ktorý by jej vedel s týmto, resp. aj ostatným zástupcom vlastníkov, ktorí v budúcnosti budú žiadať o dotácie, či je na úrade pracovník, ktorý bude pomáhať zástupcom realizovať resp. vybavovať, písať podklady alebo či si to majú podľa platného všeobecne záväzného nariadenia robiť úplne sami? To je otázka na vedenie mestskej časti.

p. Trnka, poslanec MČ. Faktická poznámka: Pán Šarocký, pokiaľ si pamätám, aj na komisii sme to hovorili, je oprávnený ohľadom tohto všeobecne záväzného nariadenia aj komunikovať s občanmi. 

p. Grega, starosta MČ: Mal ísť bod 18, ja som povedal 19. Dokončíme bod 19 a potom sa vrátime. Nikto ďalej sa nehlási do diskusie, poprosím prečítať návrh na uznesenie.

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto
1/ berie na vedomie žiadosť obyvateľov Floriánskej ulice č. 2 -14, Košice o uzamykanie a prestrešenie kontajnerového státia,
2/ schvaľuje kladné stanovisko k uzamykaniu a prestrešeniu stanovíšť kontajnerov na komunálny odpad na Floriánskej ulici na pozemku registra C-KN p. č. 3271/15, k. ú. Huštáky, v Košiciach,
3/ odporúča obyvateľom Floriánskej ulice č. 2 - 14 požiadať prostredníctvom správcu bytového domu o dotáciu na realizáciu uzamykateľného oplotenia v súlade s VZN mestskej časti Košice-Staré Mesto č. 1/2015 o poskytovaní účelovej dotácie z rozpočtu mestskej časti Košice-Staré Mesto.

p. Grega, starosta MČ: Prosím hlasujte.

Hlasovanie č. 25: za – 11, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené.

Bod č. 18
Žiadosť SVB Kuzmányho 45 až 51, Košice o oplotenie kontajnerového státia.

p. Grega, starosta MČ: Otváram rozpravu. 

p. Djordjevič, poslanec MČ: Ja teraz nejdem sa ani zastávať pani Šarockého, ale keďže vlastne bude mať na starosti aj interpelácie, mne sa vidí, že jeden pracovník na takéto veci je málo. To je len úvaha, ktorú budeme riešiť aj v rozpočte, keďže máme priestor na rozpočet, že či nie je záujem nás poslancov, keďže my rozhodujeme o financiách a starosta len podpisuje uznesenia, že či nie je záujem nás, aby, keďže sa tu ušetria nejaké peniaze, bol prijatý nejaký zamestnanec na hospodársku správu, resp. na projekty. Čiže to je len taká úvaha. 

p. Süli, poslanec MČ. Faktická poznámka: Pán starosta, prosím, podľa rokovacieho poriadku, dodržiavať rokovací poriadok a hovoriť len o problematike, ktorá je tu v materiáloch. O personálnom otázkach a o obsadení úradu ... . Rozkvitá ten strom a nikde to nejde. 

p. Grega, starosta MČ: Dnes sme tu takmer, a nie takmer, ale viacerí to nerobili. Tak skúsme to dodržať, aby sme šli rýchlejšie. Tieto veci samozrejme, že prejednáme. My o tom uvažujeme a možno to budeme riešiť nejakou formou, externou cestou. Keďže už nikto nie je v rozprave, ukončujem rozpravu a poprosím prečítať návrh na uznesenie.

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto
1/ berie na vedomie žiadosť SVB Kuzmányho 45 až 51, Košice o oplotenie kontajnerového státia,
2/ schvaľuje kladné stanovisko k realizácii oploteného a uzamykateľného stanovišťa kontajnerov na komunálny odpad na Škultétyho ulici na pozemku registra C-KN p. č. 3834/1, k. ú. Huštáky, v Košiciach, ktoré vybuduje SVB Kuzmányho 45 až 51,
3/ odporúča SVB Kuzmányho 45 až 51 požiadať o dotáciu na realizáciu uzamykateľného oplotenia v súlade s VZN mestskej časti Košice-Staré Mesto č. 1/2015 o poskytovaní účelovej dotácie z rozpočtu mestskej časti Košice-Staré Mesto.

p. Grega, starosta MČ: Prosím hlasujte.

Hlasovanie č. 26: za – 11, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené.

Bod č. 20
Žiadosť Ing. Cecílie Halásovej, Kmeťova č. 7, Košice o umiestnenie kamery na Kmeťovej ulici.

p. Grega, starosta MČ: Otváram rozpravu. Pokiaľ sa nikto nehlási, uzatváram rozpravu, poprosím prečítať návrh na uznesenie.

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto
1/ berie na vedomie žiadosť Ing. Cecílie Halásovej, Kmeťova č. 7, Košice o umiestnenie kamery na Kmeťovej ulici,
2/ schvaľuje zámer odovzdania bezpečnostných kamier v majetku mestskej časti Košice-Staré Mesto do majetku Mestskej polície Košice,
3/ žiada starostu mestskej časti Košice-Staré Mesto pripraviť návrh na odovzdanie kamier vo vlastníctve mestskej časti Košice-Staré Mesto do majetku Mestskej polície Košice. 

p. Grega, starosta MČ: Prosím hlasujte.

Hlasovanie č. 27: za – 10, proti – 0, zdržalo sa – 0, nehlasovalo – 1

p. Grega, starosta MČ: Uznesenie bolo schválené.

Bod č. 21
Žiadosť mesta Košice o stanovisko k osadeniu cestného spomaľovača. 

p. Grega, starosta MČ: Otváram rozpravu. 

p. Süli, poslanec MČ: Tento problém bol prejednaný v združenej komisii. Je to nutné urobiť preto, lebo v danej oblasti nie je chodník. Je to len cesta. Chodník tam nie je. To je z hľadiska zabezpečenia bezpečnosti chodcov, ktorí chodia na trhovisko. 

p. Grega, starosta MČ: Pokiaľ sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto
1/ berie na vedomie žiadosť mesta Košice o stanovisko k osadeniu cestného spomaľovača,
2/ odporúča mestu Košice osadiť cestný spomaľovač na Hradbovej ulici vrátane zvislého dopravného značenia IP8 „Spomaľovací prah“ a IP10 „Doporučená rýchlosť“ 20 km/h.

Hlasovanie č. 28: za – 11, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené.

Bod č. 22
Žiadosť mesta Košice o predloženie návrhu stanovíšť autobusových zastávok MHD na výmenu, resp. osadenie nového prístrešku.

p. Grega, starosta MČ: Otváram rozpravu. 
p. Hulmečíková, poslankyňa MČ: Keďže na komisii výstavby mi bolo odporučené, že mám svoju požiadavku predniesť až na zastupiteľstve, nie na komisii, tak predkladám ju teraz a prosím, aby doplnená bola zastávka na vstupe do mesta pri teraz už bývalej leteckej, terajšej technickej univerzite, aby sa urobila tam zastávka prestrešená, pretože na jednej strane, na výjazde z mesta je, ale na vjazde do mesta nie je. A práve obyvatelia žiadajú, pretože je to aj taká križovatka tých dopravných ciest, pretože čo prichádzajú zvonku, tak práve tam prestupujú na mestskú hromadnú dopravu a je to neprestrešené. Takže navrhujem to doplniť. Ja už som raz aj takú interpeláciu písala a nemám odpoveď. Tak preto chcem, aby to bolo doplnené do tohto zoznamu. To je, áno, Prešovská, pri hranici s plotom technickej univerzity. 

p. Grega, starosta MČ: Pokiaľ sa nikto nehlási, uzatváram rozpravu. Poprosím prečítať ten návrh aj s tým doplnením. 

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto
1/ berie na vedomie žiadosť mesta Košice o predloženie návrhu stanovíšť autobusových zastávok MHD na výmenu, resp. osadenie nového prístrešku,
2/ žiada starostu mestskej časti Košice-Staré Mesto o spracovanie návrhu stanovíšť autobusových zastávok MHD na území mestskej časti Košice-Staré Mesto, na ktorých doposiaľ nie sú zriadené prístrešky a tento návrh spolu so žiadosťou o zriadenie prístreškov na týchto zastávkach MHD doručiť mestu Košice
3/ schvaľuje doplnenie do priloženého zoznamu zastávku s prístreškom na rohu Prešovskej a Rampovej.

p. Grega, starosta MČ: Prosím hlasujte.

Hlasovanie č. 29: za – 11, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené.

Bod č. 23
Informatívna správa – žiadosť o prenájom pozemku REŠTART KUZMÁNKY, o.z.

p. Grega, starosta MČ: Otváram rozpravu. 

p. Djordjevič, poslanec MČ: Boli za mnou zástupcovia vlastníkov z Kpt. Nálepku, Čsl. armády. Povedali mi nasledovné, že v roku 2015 sa realizovala petícia organizovaná pánom Petrovčikom. Konkrétne znenie petície je „Petícia proti výstavbe garážového domu Kuzmányho na pozemku parcelné číslo 3788/1 v katastrálnom území Huštáky“. Ľudia, ktorí boli za mnou, tvrdia, že v tejto petícii, brigádnici, ktorí roznášali petíciu, im tvrdili, že tam bude stáť niekoľkoposchodová garáž, čím sa cítia zavedení a preto sami od seba zorganizovali petíciu za výstavbu garážového domu. Ale sa vrátim ešte v rýchlosti k petícii z roku 2015. Petícia vykazuje formálne nedostatky. Taktiež tam chýba dôvod prečo občania odmietajú progresívne riešenie. Po prvé. Taký dokument vôbec nemal prejsť podateľňou a nie to ešte, aby sa tým zaoberalo zastupiteľstvo. Vtedy sme, neviem či aj zobrali na vedomie, lebo bolo 6 : 6 hlasovanie. Po druhé. Je sporné, či petíciu môže iniciovať poslanec a keďže rok na to si pán Petrovčik ako predseda o.z. REŠTART KUZMÁNKY chce prenajať tento pozemok, vyzerá to tak, že táto petícia bola účelová. Mám tu výčitku na úrad mestskej časti Staré Mesto, že táto petícia nám nebola zanalyzovaná, tak ako to urobilo mesto. To znamená. Obsahovala okolo 450, 460 podpisov, avšak 80 podpisov alebo 90 minimálne nebolo z lokality Kuzmányho. To znamená, z rezidentských zón 6, 7, 8. Približne 20, 30 podpisov je mimo Košičanov, čiže by som hodnotil tieto podpisy. Samozrejme, že ústava týmto ľuďom umožňuje sa podpísať, ale je dosť scestné, keď sa Bratislavčan podpisuje za petíciu na Kuzmányho. Čiže poprosím dodatočne vyhodnotiť túto petíciu, aby bolo jasné, kto je z danej lokality 6,7,8, teraz Kuzmányho a  plus osmička je Čsl. armády. Koľko Košičanov a nie Košičanov. Tak isto dnes ráno títo ľudia podali do podateľne petíciu, ktorá obsahuje 345 podpisov, výlučne ľudí zo sídliska Kuzmányho, čiže zóny 6,7,8. Čiže poprosím úrad, aby do najbližšieho zastupiteľstva túto petíciu vyhodnotil, aj predchádzajúcu pána Petrovčika, aby bolo jasné, koľko ľudí z Kuzmányho sídliska je za výstavbu týchto garáží a koľko nie. Podotýkam. Ja s touto petíciou nemám takmer nič spoločné. Samozrejme, že som sa za ňu podpísal, keďže je to jediná voľná plocha na výstavbu garážového domu. Nemá s ňou spoločné nič ani investor firma Sell Slovakia a pán Ivan Mikle. Títo ľudia chcú zveľadiť okolie. Bude tam zelená zóna atď. Prihlásim sa ešte.

p. Hanesz, poslanec MČ. Faktická poznámka: Ja som sa počas dnešného rokovania viac krát udržal a hrýzol som si do jazyka, ale teraz opäť nerozumiem, čo tu riešime? Je tu niekde spomínaná nejaká petícia v tomto bode? Petícia tu nie je spomínaná. Držme sa témy. A pán Djordjevič. Nevnášajte neustále nejaké bočné záležitosti do nášho rokovania, lebo tu ešte budeme do zajtra. Jednoducho teraz preberáme niečo, čo ani s bývalou, ani s budúcou, žiadnou takou petíciou nesúvisí. Pardón. Prepáčte. My sa rozprávame takto teraz? 

p. Grega, starosta MČ: Poprosím, dodržiavajme normálne kultúru rokovania. 

p. Hanesz, poslanec MČ. Ja som vám do reči neskákal. Momentálne neriešime žiadnu petíciu. Keď bude bod, môžeme riešiť petíciu. To je všetko, čo som chcel povedať.

p. Trnka, poslanec MČ. Faktická poznámka. Pán Hanesz väčšinu z toho povedal, čo som chcel. Len podotýkam, že občianske združenie REŠTART KUZMÁNKY nie je tam konateľ alebo predstaviteľ len poslanec Petrovčik. Čiže poprosím naštudovať si tie materiály predtým, ako pán kolega, ako niečo začneš rozprávať a ešte opäť mimo toho bodu. 

p. Brixi, poslanec MČ: Nemám problém, teraz neriešim nejakú petíciu a neviem o žiadnej petícii. Ale chcem povedať, s čím mám problém. Mám pocit a som znalý, myslím si, problematiky, že REŠTART KUZMÁNKY bola politická platforma pána Petrovčika pred voľbami. Bolo to tak alebo nebolo? Bolo to tak. Mne nejde v princípe o to. Veď nech si každý robí s predzáhradkami, s kým chce čo chce. Len ja mám problém s tým, že je tu žiadosť o prenájom pozemku na politickú platformu poslanca mestskej časti. Ako to teraz nie technicky, ale to skôr taký morálny apel, lebo podľa mňa toto nie je úplne v poriadku. Ako keby si si prenajal, spoločenstvo vlastníkov bytov, neviem čo. Ja zahlasujem, nemám s tým problém. Ale tu si prenajímate pozemok, pán poslanec Petrovčik, vy a ešte cez REŠTART KUZMÁNKY, o.z., ktoré bolo vylepené na všetkých bránach, kontajneroch. Čo idete robiť, aké sú vaše vízie, ciele, neviem čo. Čiže môže to nadobúdať pocit, že cez vašu platformu, cez ktorú ste sa tu vlastne dostal, keďže ste boli zvolený, teraz si prenajímate mestský alebo teda obecný majetok, ktorý má slúžiť na nejaký cieľ. Ja nehovorím, že máte nejaký bočný úmysel. To nie. Len vyslovene sa mi nepozdáva to, že vidím za tým ja osobne strašne veľa politiky, ktorá tu bola. A ja si pamätám, nechcem aby ste to brali osobne. Ale pred dvomi rokmi, keď bolo moratórium, bola osadená vaša fotka pred TIP TOP-tom. V čase moratória. Ja som vám vtedy volal. Bola fotka a teraz nechcem povedať, či bola na nejakom paneli, ale bola na nejakom zariadení prenosnom. Volal som vám, že ste to osadili v čase moratória. Rovno, priamo pod schodmi pred TIP TOP-om. Povedali ste, že ste to neboli vy. Pýtal som sa vás, že kto má tú možnosť manipulovať. A bolo to REŠTART KUZMÁNKY Igor Petrovčik. Čiže mám veľmi zlú skúsenosť. Vy ste povedali vtedy, že vy neviete že kto to tam dal. Tak viete. Ja seno nežeriem. Ja už toto v živote videl. Takže keď mne niekto povie, že niekde chce dať moju fotku, ja väčšinou viem o tom, že ju niekde chce dať. A keď ju dá ešte v čase moratória. Ste mi povedali, že o tom neviete.  Tak mi prišlo to také celé, že. A teraz mám hlasovať za REŠTART KUZMÁNKY, ktorá si chce prenajať niečo a možno aj v dobrej viere. Ale prečo REŠTAR KUZMÁNKY? Zajtra prídem ja a poviem, že mladí sociálni demokrati si chcú prenajať pozemok hocikde. A povedzte mi, že za tým nie je politika. No neuveríte mi, keby to bolo neviem ako čisté, ako Ježišove obe oči, principiálne teraz, za to nebudem hlasovať. Kvôli tomu. Nie kvôli tomu, čo s tým chcete robiť. 

p. Djordjevič, poslanec MČ. Faktická poznámka: Poviem to isté, čo som povedal na ostatnej komisii výstavby atď., že tento pozemok nemôžeme prenajať o.z. REŠTART KUZMÁNKY, keďže nie sú vysporiadané pozemkové, stavebné, zmluvné podmienky, resp. pomery s víťazom legitímne vyhlásenej a úspešne ukončenej verejno-obchodnej súťaže, ktorú organizovala mestská časť Košice-Staré Mesto. Čiže tento bod mi príde úplne scestný. Tak isto aj, že takýto výstup prišiel aj z komisie. Je list mesta, kde na to upozorňuje. Majiteľom pozemku je mesto Košice. Mestská časť Košice-Staré Mesto má iba tento pozemok v správe. Keď sa tak budeme chovať, že si tu budeme udeľovať poslancom na politickú propagáciu pozemky, tak je veľmi pravdepodobné, že nám tento pozemok odoberú. 

p. Lasky, poslanec MČ. Faktická poznámka: Ja si myslím. Samozrejme súhlasím s pánom Djordjevičom, čo povedal, lebo tu vidím tieto body. S pani kolegyňou sme teraz čítali. Myslím si, že je to bod, ktorý by sa mal stiahnuť, ale myslím si, pán Petrovčik, že je to konflikt záujmov poslanca a vašej tej činnosti. Ja neviem. Právny názor kontrolóra, atď. Ja neviem o čom tu vôbec rokujeme a kvôli čomu, lebo tento bod by sa mal stiahnuť. Takže je to konflikt záujmov podľa mňa. Nemalo by sa vôbec o tomto bode rokovať. Ďakujem.

p. Grega, starosta MČ: Ja by som poprosil pána Bilčaka k tej žiadosti nech sa tiež vyjadrí, aj k petícii.

p. Bilčak, vedúci oddelenia právneho a personálneho: Ja by som chcel len na pravú mieru uviesť, že tento bod je informatívna správa. To znamená, že sa o ničom nerozhoduje. V podstate návrh uznesenia je taký, že sa tento bod len berie na vedomie. Ja zastávam názor, že sú tu prekážky, ktoré bránia rozhodnúť o tejto žiadosti. Takže preto to bolo vyňaté z bodu majetkových vecí a bolo to dané ako osobitný bod, lebo v súčasnosti bez súhlasu mesta a bez vyriešenia súťaže nie je možné o tomto bode rozhodnúť. Tu je len čisto o tom, aby ste boli informovaní, že taká žiadosť je a aby ste ju vzali na vedomie. Keď sa vyriešia tie veci, ktoré tomu bránia, potom sa opätovne môžeme žiadosťou o.z. REŠTART KUZMÁNKY zaoberať. K petícii sa neviem vyjadriť, keďže len dnes bola podaná do podateľne. Údajne. Len ja musím povedať, že my aj predošlú petíciu sme postúpili na mesto Košice. My ako miestne zastupiteľstvo, tiež ste boli len o takejto petícii informovaní a na základe toho ste prijali uznesenie. 

p. Grega, starosta MČ: Takže pokračujeme ešte v diskusii? Alebo radšej to stiahnite. Tak poďme ďalej.

p. Trnka, poslanec MČ. Faktická poznámka: Pán kolega Brixi, na teba som chcel reagovať. Vieš, mňa tak vždy pobaví, keď rozprávaš o politikárčení a o tom, že niekto vnáša politiku do niečoho. Obzvlášť keď to ty hovoríš ako nie politik a hlavne odborník. Tak to snáď nemyslíš vážne? Občianske združenie. Si právnik. Tak sa pozri kto je v tom občianskom združení. Ale to, že nejaká kampaň bola, ktorá mala taký názov. Tak si právnik, tak dobre vieš, že to nijako nesúvisí právne. Všetko je politické, keď o tom rozhodujú poslanci, tak neviem na čo takéto poznámky. 

p. Grega, starosta MČ: Ďakujem pán Trnka. Poprosím aj všetkých ostatných. Áno. Všetko je politické a skúsme nájsť v sebe silu, aby sme nerozhodovali politicky, ale občiansky. 

p. Lasky, poslanec MČ. Faktická poznámka: Pre tieto informácie, ktoré sme tu obdržali a preto, že vlastne rokujeme o niečom čo je nezmyselné, poďme sa venovať ďalším veciam. Dávam procedurálny návrh tento bod stiahnuť a dať o tom hlasovať. 

p. Grega, starosta MČ: On povedal stiahnuť. Tak to je jedno, prerušiť, stiahnuť. Poprosím návrh na uznesenie a hlasovaním vyjadríte svoj postoj. 

p. Hanesz, poslanec MČ a člen návrhovej komisie. Takže budeme hlasovať o prerušení tohto bodu. 

p. Grega, starosta MČ: Áno, o prerušení tohto bodu, prosím hlasujte.

Hlasovanie č. 30: za – 6, proti – 4, zdržalo sa – 1, nehlasovalo – 0

p. Grega, starosta MČ: Takže sme to prerušili. Ešte je tá diskusia. Chcete, aby dobehla? Môžete sa odhlásiť. Ako chcete. Dobre, ideme.

p. Petrovčik, poslanec MČ. Faktická poznámka: Ak si niekto tu myslí, že som v konflikte záujmov, tak dobre. Ja sa tu teraz nebudem vyjadrovať k tomu a niekoho o niečom presviedčať. Ale poďme úplne k veci. Prestaňme politizovať. Chcem poopraviť predrečníkov, že ja si vyprosím, aby mi tu niekto rozprával, že ja si tu idem prenajať pre seba nejakú parcelu. Vážení kolegovia poslanci, ja si tam nejdem postaviť ani dom, ani podnikateľskú aktivitu tam vykonávať. Takže vás poprosím, vážne, nezavádzajte tu väčšinu poslancov. Čo tam ideme robiť, je napísané v dôvodovej správe. Je to vlastne v tej predlohe, je to aj v tej žiadosti o prenájom. A keď vlastne ste proti, tak ste proti. Samozrejme.

p. Djordjevič, poslanec MČ. Faktická poznámka: Dodržiavajme časový sled. Nič tam nejdete robiť a myslím si, že ani tam nič nebudete robiť. Ale keď máte dobré nápady, ja si myslím, že to je aj trochu znevažovanie mestskej časti, keď máte dobré nápad, treba to posunúť do komisie. A prečo tieto nápady nemôže realizovať mestská časť? Čo vy ste vynašli teplú vodu? Keď tam chcete robiť park, tak nech to robí mestská časť. Veď to len keby sme prenajali REŠTART-u KUZMÁNKY, by sme ukázali akí sme neschopní a len by sme dali vodu na mlyn mestu Košice alebo neprajníkom, že je táto mestská časť zbytočná. Máte nápady na papier. Posuňte ich ďalej. Nemusí to vôbec robiť žiadny REŠTART KUZMÁNKY. Nech to robí mestská časť Košice-Staré Mesto. A keď sa to dá elegantne vyriešiť na streche garážového domu, tak je to ešte lepšie riešenie, lebo 99 áut ubudne z ulíc Kpt. Nálepku a Kuzmányho. Čiže takto poďme riešiť veci a nie tu sa zviditeľňovať a robiť si projekty na starostovskú kampaň. 

p. Süli, poslanec MČ: Pokiaľ sa pamätáte, hlavný kontrolór dostal úlohu urobiť jedno resumé o týchto dvoch garážových domoch. Jedno je na Kpt. Nálepku, o čom teraz je reč a druhé je Jilemnického-Čsl. armády. A keď prečítate túto informatívnu správu, doporučujem do vašej pozornosti, nie je možné prenajať tento pozemok, lebo tam sú nevysporiadané veci. O čom tu rozprávame? Kradnete čas. Všetci. Tu nie je divadlo.

p. Grega, starosta MČ: Ja som sa pýtal, či chcete ešte diskutovať, čo ste tam. Takže ja len ... . 

p. Süli, poslanec MČ: Aby jeden druhému neskákal do reči.

p. Grega, starosta MČ: Prosím aj pravú, aj ľavú stranu a budem sa to aj snažiť, lebo aj občania skákali. Viete. Je to v tom návale emócii. Aj ja som bol trošku. Ale niekedy je naozaj ťažko si kusnúť do jazyka, lebo by som si bol aj odkusol dneska. Sme len ľudia. Ale myslím si, že už sa ukľudníme všetci. Ešte je tu potreba diskutovať? Nie. Čiže sa odhláste tí, ktorí nechcete. Alebo chcete? Tak ideme ďalej potom.

p. Petrovčik, poslanec MČ: Dobre. Takže ak dovolíte, vážení kolegovia, ešte raz chcem pripomenúť, že je mi veľmi ľúto, že to beriete takto osobne a takto politicky, a v podstate ma tu obviňujete z nejakých takýchto krokov, ktoré tu boli povedané. Ja osobne ... . Za mnou vidno výsledky. To znamená to, čo sme tu aj dnes v iných bodoch riešili. To znamená. Ja keďže som už pochopil, že na tejto pôde problematiku kontajnerovísk nevyriešime v tomto osadenstve, takže ja som preto urobil kroky a jedným z týchto je aj založenie tohto združenia, kde robíme veci a kde občania sa zapájajú a robia veci, ktoré bohužiaľ tento úrad nedokáže zabezpečiť. Výsledky vidno na Kuzmányho sídlisku s tým, že okrem kontajnerovísk vyvstáva taká myšlienka zveľaďovať aj túto plochu. Na to, aby mohla byť zveľaďovaná, potrebujeme nejaký právny vzťah k tomu. Teraz hovorím ako člen občianskeho združenia REŠTART KUZMÁNKY, takže si vyprosím od kolegov stotožňovanie mojej osoby s touto žiadosťou. To po prvé. Po druhé. Skúste sa, vážení kolegovia, odosobniť trošku a vážne pozerajte na to, čo tí ľudia, ktorí tam bývajú, chcú. Boli tú zástupcovia, niektoré členky zakladajúceho tímu tohto občianskeho združenia. Akonáhle odišli, vidím, že ste všetci na koni a asi keby tu sedeli tak by ste trošku zjemnili. Ale dobre, veď výstup z tohto rokovania budú ľudia mať a náležite sa k tomu potom, samozrejme po voľbách aj postavia. Kľudne zakážte to. Zrušte to. Neviem. Dajte ma na prokuratúru. Dajte rozpustiť to občianske združenie. Lebo vlastne sa cítite byť tým ohrození vy a vaše egá. Tak akože v poriadku. Čo sa týka ešte argumentov, že chýbajú nejaké povolenia alebo nejaké stanoviská príslušných inštitúcii, chcem opäť upriamiť pozornosť kolegov, že to nie je pravda. Ale mám pocit, že nemá zmysel detailne tu ukazovať a rozprávať ktoré máme a aké máme stanoviská, keď tu v podstate ste a priori proti. Neviem, či to má vôbec zmysel tu o tom rozprávať. Ale jednou vetou poviem a môžem to dať aj kolovať, kto by chcel kópie. Vyjadrenie Útvaru hlavného architekta mesta Košice, magistrát. Nech sa páči, súhlasné stanovisko. Správa mestskej zelene, súhlasné stanovisko, atď.

p. Djordjevič, poslanec MČ. Faktická poznámka: Dodržiaval som rokovací poriadok na veci alebo fakty, ktoré boli spomenuté. Hovoríš tu o nejakých ľuďoch. Boli tu dve panie. Neviem koľko vás je. Neviem aké výsledky. A le keď považuješ to, že donesieš kosačku na trávnik a začneš si nelegálne kosiť trávu, za výsledky práve a keď si dávaš tabličky so svojím hnutím REŠTART KUZMÁNKY na kontajnery Starého Mesta. Ja by som odporúčal porozprávať sa v prvom rade, kde máš uvedenú adresu trvalého pobytu so zástupcom vlastníkov, ktorý je jedným z troch členov petičného výboru petície, ktorá bola dnes doručená za výstavbu garážového domu a ktorí vôbec nechcú, aby nejaký súkromný človek pozemok pred ich blokom prenajímal si za euro na dobu neurčitú. Hovorím ešte raz. Máš dobré projekty, daj to písomne, robme to ako mestská časť. My sa zviditeľňujme. Ťahajme za jeden povraz.

p. Brixi, poslanec MČ. Faktická poznámka: Normálne odzbrojil, keď tu povedal vyjadrenie mesta, útvaru hlavného architekta. Normálne som nevedel, že čo mám robiť od toľkej fascinácie, čo ste tu priniesli. Pán Petrovčik, tu ste podpísaný ako predseda. O čom hovoríte? O akom združení? Igor Petrovčik. Je to váš podpis? Nie je to váš podpis? Hovoríte, že vy nie ste v konflikte, neviem čo, že tu máte združenie. Pán Petrovčik ale prepísali ste združenie na niekoho iného. Veď tu my nie sme sprostí ľudia. Ste podpísaný, nie ste podpísaný? Tak potom nech tu donesie žiadosť ten, kto je aktuálne vo vedení, lebo momentálne ste v konflikte záujmov a neobhajujte to, čo ste tu priniesli, lebo tu je váš podpis. 

p. Lasky, poslanec MČ. Faktická poznámka: Už predchodca to povedal. Pán Petrovčik, ja nie som proti združeniu, ani proti vám, ani proti dobrej veci. Sme sa nerozumeli. Len už ma predbehol Otto Brixi. Je to váš podpis, preto som vám iba poradil so slušnosťou, ako kolegiálne poslanec, lebo mám tú skúsenosť, že je to konflikt záujmov a môžete sa o tom presvedčiť. Ja vôbec nebojujem proti vám, ani proti tejto veci. To je jedna vec. Iba som upozornil veľmi slušne. Ale vy nemôžete ani dávať s Vaším podpisom. Ste poslanec. Preverte si to u právnika a budete vedieť, že asi mám pravdepodobne pravdu. Takže len kolegiálne vám chcem poradiť, že asi to nie je v poriadku a môže sa toho chytiť novinár a môžete mať problém potom vy ako poslanec. Takže vám to radím. Si to druhýkrát preverte. Je to jedna vec. A druhá vec, že hlasujeme o niečom, čo je vlastne ... . Zbytočne sa o tom tu niekoľko, dvadsať minút, diskutuje, lebo celé je to irelevantné. Tak iba toto som povedal, zo slušnosti, kolegiálne vám, že zbytočne sú tu dve veci. Treba uzavrieť túto tému.

p. Hanesz, poslanec MČ: Plne súhlasím. Tá diskusia je už zbytočná. Veď to je informatívna správa. Právnik sa vyjadril. To, že za tým vidíme všelijaké politické zámery, každý si to môže myslieť, ale každopádne neodbočujme. Nehovorme tu o petícii, proti petícii, o všelijakých možných veciach. Hlasujme prosím vás. Čím skôr hlasujme. Je to informatívna správa. Berieme na vedomie. No čo sa udeje? Nič.

p. Djordjevič, poslanec MČ. Faktická poznámka: Ľudia sú frustrovaní. V minulosti sa tam robilo už päť výskumov. Možno aj pracovníci alebo pán Brixi osobne, pýtali sa ľudí. Chcete? Nechcete? Jak sa robila verejná obchodná súťaž. Chcete, nechcete? Ľudia sú frustrovaní. Ich názor je taký, že aj tak tam nebude stáť nič. Tak ako mala tam byť plaváreň atď. Ale tu pána Petrovčika. Pán Petrovčik Igor, chcem sa ťa verejne spýtať, či si napísaný u pána Mikleho v predbežnom záujme o garáž č. 99. Áno, či nie? Čiže v tej dobe či si mal záujem o výstavbu garážového domu na tom pozemku. Páni, áno, súvisí to, lebo sa bavíme o tom pozemku. Mal si záujem? Vieš to čestne priznať, že si sa napísal, ako predbežne, že si chceš kúpiť garáž č. 99? Ja mu dávam priamu otázku. Áno alebo nie? 

p. Grega, starosta MČ: Dobre. Pán poslanec, držme sa rokovacieho poriadku.

p. Lasky, poslanec MČ. Faktická poznámka: Sťahujem ten procedurálny návrh o prerušení. Som za to, aby sa hlasovalo o tom a tak sa to uzavrie. 

p. Grega, starosta MČ: Ale už je to odhlasované. Už sme len diskutovali. Dobre, čiže sme prerušili. Diskusia skončila a ideme ďalej.

Bod č. 24
Návrh na odňatie majetku zvereného do správy mestskej časti Košice-Staré Mesto.

p. Grega, starosta MČ: Otváram rozpravu. Keďže sa nikto nehlási, uzatváram rozpravu, poprosím prečítať návrh na uznesenie. 

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto
1/ súhlasí s odňatím zvereného majetku mesta Košice na základe zmluvy č. S-170/1993 a to:
a) pozemku KN „C“, parc. č. 792/2, okres Košice I., obec Košice-Staré Mesto, v katastrálnom území Stredné Mesto, zapísaný na liste vlastníctva č. 10527, o výmere 182 m2, druh pozemku je  pozemok, na ktorom je dvor,
b) pozemku KN „C“, parc. č. 2329/2,  okres Košice I., obec Košice-Staré Mesto, v katastrálnom území Stredné Mesto, zapísaný na liste vlastníctva č. 10527, o výmere 117 m2, druh pozemku záhrady,
c) pozemku KN „C“, parc. č. 2398/1, okres Košice I., obec Košice-Staré Mesto, v katastrálnom území Stredné Mesto, zapísaný na liste vlastníctva č. 10527, o výmere 1238 m2, druh pozemku záhrady,
d) pozemku KN „C“, parc. č. 2450, okres Košice I., obec Košice-Staré Mesto, v katastrálnom území Stredné Mesto, zapísaný na liste vlastníctva č. 10527, o výmere 445 m2, druh pozemku ostatné plochy,
e) pozemku KN „C“, parc. č. 2484/1, okres Košice I., obec Košice-Staré Mesto, v katastrálnom území Stredné Mesto, zapísaný na liste vlastníctva č. 10527, o výmere 591 m2, druh pozemku zastavané plochy a nádvoria,
2/ žiada starostu, aby vstúpil do rokovaní s mestom Košice ohľadne odňatia zvereného majetku mesta Košice uvedeného v bode 1).

p. Grega, starosta MČ: Prosím hlasujte.

Hlasovanie č. 31: za – 10, proti – 0, zdržalo sa – 1, nehlasovalo – 0

p. Grega, starosta MČ: Uznesenie bolo schválené.

Bod č. 25
Žiadosti o zmenu vzťahov k nehnuteľnostiam.

p. Grega, starosta MČ: Otváram rozpravu. Nikto sa nehlási do diskusie. Poprosím prečítať návrhy na uznesenie s tým, že nebudeme to celé čítať, len podľa predloženého návrhu. 

p. Süli, poslanec MČ a člen návrhovej komisie: Budeme hlasovať per partes. Návrh na uznesenie:
Miestne zastupiteľstvo mestskej časti Košice-Staré Mesto 1/ neodporúča Mestu Košice zámenu nehnuteľností pozemku k. ú. Čermeľ podľa LV č. 1713, vo vlastníctve    MUDr. Zuzany Grossovej /Toronto, Kanada/ za nehnuteľnosť, stavbu, súpisné číslo 246 /Kováčska 34/, k. ú. Stredné mesto vo vlastníctve mesta  Košice.  

p. Grega, starosta MČ: Prosím hlasujte.

Hlasovanie č. 32: za – 8, proti – 0, zdržalo sa – 3, nehlasovalo – 0

p. Grega, starosta MČ: Bod č. 1 bol schválený. 

p. Süli, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto 2/ neodporúča mestu Košice prenájom pozemku na parcele C KN č. 2407/1 k. ú. Stredné mesto za účelom prevádzkovania výkupu kovového odpadu z dôvodu chýbajúceho stanoviska ÚHA mesta Košice a   z dôvodu rozporu s územným plánom mesta Košice.

p. Grega, starosta MČ: Prosím hlasujte.

Hlasovanie č. 33: za – 11, proti – 0, zdržalo sa – 0, nehlasovalo – 0

p. Grega, starosta MČ: Bod č. 2 bol schválený.

p. Süli, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto 3/ neodporúča mestu Košice zámenu nehnuteľností, pozemkov, parcely E - KN č. 2479/232 k. ú. Letná vo vlastníctve mesta Košice, za pozemky parc. č. 2769/1 a č. 2769/2 k. ú. Letná, pre žiadateľku MUDr. Máriu Kujaníkovú, Havlíčkova 10, Košice, ktorá je vlastníčkou predmetných pozemkov, z dôvodu  rešpektovania záporných stanovísk ÚHA a referátu dopravy Magistrátu mesta Košice.

p. Grega, starosta MČ: Prosím hlasujte.

Hlasovanie č. 34: za – 7, proti – 0, zdržalo sa – 4, nehlasovalo – 0

p. Grega, starosta MČ: Bod č. 3 bol schválený.

p. Süli, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto 4/ neodporúča odkúpenie časti parcely č 8292/8 vo vlastníctve mesta Košice, k. ú. Letná o celkovej výmere cca 150 m2, za účelom vysporiadania okolia budovy, súp. č. 1701 s výmerou 556 m2, ktorá sa  nachádza na pozemku parcely č. 3693/1 s výmerou 556 m2, k. ú. Letná, pre spoločnosť TREATMENT DIAGNOSTIC IN ISRAEL – dr. KATS s.r..o., Garbiarska 11/3, Košice z dôvodu rešpektovania záporných stanovísk ÚHA a referátu dopravy Magistrátu mesta Košice.

p. Grega, starosta MČ: Prosím hlasujte.

Hlasovanie č. 35: za – 8, proti – 2, zdržalo sa – 1, nehlasovalo – 0

p. Grega, starosta MČ: Bod č. 4 bol schválený.

p. Süli, poslanec MČ a člen návrhovej komisie: Máme tu nerozhodné výsledky z komisie, kde  sme neboli ani za, ani proti. Návrh na uznesenie: Miestne zastupiteľstvo mestskej časti Košice-Staré Mesto 5/ odporúča navýšenie prenájmu časti pozemku p. č. 679/1, k. ú. Stredné mesto,  o výmere 96 m2, už uzatvorenej nájomnej zmluvy s mestom Košice,  za účelom dotvorenia existujúceho parku pred kinom Úsmev a dotvorenia pešieho koridoru do pripravovaného obytného domu pri kine Úsmev, pre spoločnosť  Cresco Hotels, s.r.o.,  Poštová 3, 811 06 Bratislava.

p. Grega, starosta MČ: Prosím hlasujte.

Hlasovanie č. 36: za – 7, proti – 1, zdržalo sa – 3, nehlasovalo – 0

p. Grega, starosta MČ: Bod č. 5 bol schválený.

p. Süli, poslanec MČ a člen návrhovej komisie: Keby to nebolo niekomu jasné, ide o pozemky pred nákupným centrom Čížik. Ja, ako predseda komisie, môžem hovoriť len za seba, doporučujem, aby sme vyhoveli tejto žiadosti, aby sa tam dalo kľudne zaparkovať a kúpiť. Návrh na uznesenie: Miestne zastupiteľstvo mestskej časti Košice-Staré Mesto 6/ odporúča zámenu pozemkov vo vlastníctve mesta Košice, v k. ú. Letná,  parc. č. 3559/207 o výmere 413 m2  a parcela 3559/173 o výmere 147 m2, za pozemky nachádzajúce sa v k. ú. Nové Ťahanovce, nachádzajúce sa pod verejnou komunikáciou, ktoré sú vo vlastníctve spoločnosti DUMAD s.r.o., Štefánikova 42, 040 01 Košice.

p. Grega, starosta MČ: Prosím hlasujte.

Hlasovanie č. 37: za – 8, proti – 0, zdržalo sa – 3, nehlasovalo – 0

p. Grega, starosta MČ: Bod č. 6 bol schválený.
p. Süli, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto 7/ odporúča uzatvorenie nájomnej zmluvy na pozemok vo vlastníctve mesta Košice a v správe mestskej časti Košice-Staré Mesto na parcele č. 3801/2, k. ú. Huštáky o výmere 261 m2 na výstavbu prístupového chodníka a schodiska – Stavba „Radové domy na Terase“, pre žiadateľa ENTO spol. s r.o., Jesenského 6, 040 01 Košice.

p. Grega, starosta MČ: Prosím hlasujte.

Hlasovanie č. 38: za – 7, proti – 0, zdržalo sa – 3, nehlasovalo – 0

p. Grega, starosta MČ: Bod č. 7 bol schválený.

p. Süli, poslanec MČ a člen návrhovej komisie: Komisia dospela k názoru, že neodporučiť stánky a rýchle občerstvenie. Neviem, či ste boli na železničnej stanici, tam je tak kultúrne zariadenie urobené, že na ulici predávať tam bez záchodov a bez hygienických zariadení robiť, mali by sme s tým prestať. Ale to komisia povedala, ja som tiež toho názoru, že nie. Návrh na uznesenie: Miestne zastupiteľstvo mestskej časti Košice-Staré Mesto 8/ neodporúča mestu Košice prenájom pozemkov k. ú. Stredné mesto na Hlavnej ul. parcela C KN č. 2606/1 o výmere 6 m2 a parcela E KN č. 1197 o výmere 6 m2 na Staničnom námestí za účelom umiestnenia historických stánkov, v ktorých sa plánuje podávať rýchle občerstvenie, pre spoločnosť insula s.r.o., Tomašíkova 5, Košice.

p. Grega, starosta MČ: Prosím hlasujte.

Hlasovanie č. 39: za – 7, proti – 1, zdržalo sa – 1, nehlasovalo – 1

p. Grega, starosta MČ: Bod č. 8 bol schválený.

p. Süli, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto 9/ neodporúča mestu Košice predlženie nájmu pozemku k. ú. Stredné mesto, parcela č.  2633/287 o výmere 327 m2  na Staničnom námestí, pre spoločnosť LunaS spol. s r.o., Sabinovska 32, 082 21 Veľký Šariš.    

p. Grega, starosta MČ: Prosím hlasujte.

Hlasovanie č. 40: za – 9, proti – 0, zdržalo sa – 1, nehlasovalo – 0

p. Grega, starosta MČ: Bod č. 9 bol schválený.

p. Süli, poslanec MČ a člen návrhovej komisie: Komisia dospela k tomu, že nedoporučujeme. Dávali sme tu návrh. Návrh na uznesenie: Miestne zastupiteľstvo mestskej časti Košice-Staré Mesto
10/ neschvaľuje dlhodobý prenájom resp. odpredaj časti pozemku vo vlastníctve mesta Košice, ktorý je v správe mestskej časti Košice-Staré Mesto, parcela č. C KN č. 3383/2,  k. ú.  Letná, pre vlastníkov bytov a nebytových priestorov na Haviarskej ulici 8/A v Košiciach, za účelom vybudovania jedného parkovacieho miesta podľa predloženej technickej dokumentácie.

p. Grega, starosta MČ: Prosím hlasujte.

Hlasovanie č. 41: za – 7, proti – 1, zdržalo sa – 2, nehlasovalo – 0

p. Grega, starosta MČ: Bod č. 10 bol schválený.

p. Süli, poslanec MČ a člen návrhovej komisie: Pán Jaroslav Greguš, v katastrálnom území Letná, chce medzi garážový priestor prestrešiť, aby tam mohol parkovať. Práve preto sme sa na komisii nezhodli na tom, či mu odporučíme odpredaj tohto pozemku alebo neodpredáme pozemok. Tak sme sa dohodli, keď dobre viem. Taký bol výsledok. To znamená, že existuje tam nejaký medzigarážový priestor, on si to nejako chce prestrešiť a chce ten pozemok pod dvomi garážami odkúpiť. To znamená, že chce si tam postaviť garáž, po slovensky povedané. Nevedeli sme sa zhodnúť, preto teraz dávam návrh. Prvý je odporučíme a keď neprejde, tak sme neodporučili. Návrh na uznesenie: Miestne zastupiteľstvo mestskej časti Košice-Staré Mesto 11/odporúča mestu Košice odpredaj pozemkov registra C KN, parciel č. 3144/59 a parc. č. 3144/60 v k. ú. Letná, nachádzajúcich sa v medzi garážovom priestore, za účelom zastrešenia a parkovania auta, pre žiadateľa Jaroslava Greguša.

p. Grega, starosta MČ: Prosím hlasujte.

Hlasovanie č. 42: za – 3, proti – 5, zdržalo sa – 1, nehlasovalo – 1

p. Grega, starosta MČ: Nebolo to schválené.

p. Süli, poslanec MČ a člen návrhovej komisie: Neprešiel návrh, aby sme odporučili. Bol som upozornený, že musíme hlasovať o druhej alternatíve, že neodporúčame. Návrh na uznesenie: Miestne zastupiteľstvo mestskej časti Košice-Staré Mesto 11/ neodporúča mestu Košice odpredaj pozemkov registra C KN, parciel č. 3144/59 a parc. č. 3144/60 v k. ú. Letná, nachádzajúcich sa v medzi garážovom priestore, za účelom zastrešenia a parkovania auta, pre žiadateľa Jaroslava Greguša.

p. Grega, starosta MČ: Prosím hlasujte.

Hlasovanie č. 43: za – 3, proti – 3, zdržalo sa – 2, nehlasovalo – 2

p. Grega, starosta MČ: Nebolo to schválené. Takže žiadne uznesenie sme neprijali. 

p. Süli, poslanec MČ: Tu sa hlásia do diskusie. Na Starej baštovej je nebytový priestor, bývalý suterénny byt a firma Boards Advertising, s.r.o., Slovenskej jednoty č. 39 chce to kúpiť. Máme teraz odporučiť alebo neodporučiť tento odpredaj. Pán starosta, otvor diskusiu. 

p. Grega, starosta MČ: Už bola síce, ale nech sa páči.

p. Blaškovičová, poslankyňa MČ: Nájomníci a spoluvlastníci bytov nesúhlasili. Táto žiadosť tu nikdy nie je. Sú tam suterénne domovnícke byty po celej Starej baštovej. V niektorých sú fitness, v niektorých telocvične, v niektorých si to nájomníci odkúpili. Súkromníci to prevádzkovali roky, mali tam nejaké kancelárie. Bez toho by to nebolo udržiavané. Bolo to ponúknuté vždy na odpredaj všetkým vlastníkom bytov. Hovorím, keby neboli súhlasili tí zo sedmičky, tak táto žiadosť tu nebude. Čiže určite je to niekto, kto sa o to stará, kto tam roky tú svoju kanceláriu prevádzkuje. Keby bol iný záujem, neboli by mu boli dali súhlas. Ja navrhujem, aby ste boli za. Ďakujem. 

p. Süli, poslanec MČ a člen návrhovej komisie: Bol problém, že sme nemali informáciu o tom, či spoločnosť vlastníkov bytov súhlasí alebo nesúhlasí. Nebolo to tam napísané. Preto je tu takýto problém, ale ďakujem pekne za vyjadrenie. Návrh na uznesenie: Miestne zastupiteľstvo mestskej časti Košice-Staré Mesto 12/ odporúča mestu Košice odpredaj suterénneho nebytového priestoru o výmere 62,9 m2, ktorý je využívaný ako administratívny priestor a je súčasťou bytového domu na ulici Stará baštová 7, v Košiciach, žiadateľovi Boards Advertising s.r.o., Slovenskej jednoty 39, 040 01 Košice v súlade s §16 ods. 3 zákona č. 182/1993 Z. z. o vlastníctve bytov a nebytových priestorov v znení neskorších predpisov.  

p. Grega, starosta MČ: Prosím hlasujte.

Hlasovanie č. 44: za – 10, proti – 0, zdržalo sa – 0, nehlasovalo – 0

p. Grega, starosta MČ: Bolo to schválené, odporučené.

p. Süli, poslanec MČ a člen návrhovej komisie: Teraz sa jedná o zámenu pozemkov  medzi firmou VALEA SK a mestom Košice, kde je výmena pozemkov, lebo táto spoločnosť má v majetku nejaké pozemky pod komunikáciami v meste a mestu tú zámenu, aby mesto mohlo získať pozemky pod komunikáciami, za to mesto odovzdáva nejaké nehnuteľnosti. Samozrejme je to v katastrálnom území Letná, to znamená v Starom Mesto. Preto tu je tak. Takáto výmena sa dá dvojakým spôsobom urobiť. Či mesto odkúpi tieto pozemky od tejto firmy alebo sa urobí výmena vzájomnou dohodou. Na komisii sme sa zhodli v tom, že komisia dáva návrh, aby sme neodporučili túto zámenu. Preto je to predložené v tomto znení. Samozrejme, zastupiteľstvo nemusí s tým súhlasiť, môže, ale nemusí s tým súhlasiť, aby sme predišli nejakej veľkej diskusii. Návrh na uznesenie:  Miestne zastupiteľstvo mestskej časti Košice-Staré Mesto 13/ neodporúča zámenu pozemkov vo vlastníctve mesta Košice na parcelách č. 343/4, 1964/2, 1944/1, 2009/4 spolu o výmere 296 m2, k. ú. Stredné mesto a pozemok na parcele č. 3093/44 o výmere 209 m2, k. ú. Letná z dôvodu usporiadania vzájomných majetkových vzťahov medzi mestom a spoločnosťou, kde mesto nadobudne vo verejnom záujme pozemky pod komunikáciami za pozemok vo vlastníctve spoločnosti VALEA SK s.r.o., ktorý sa nachádza na parcele č. 2788/18 s výmerou 793 m2, k. ú. Južné mesto. 

p. Grega, starosta MČ: Prosím hlasujte.

Hlasovanie č. 45: za – 4, proti – 3, zdržalo sa – 2, nehlasovalo – 1

p. Grega, starosta MČ: Nebolo to schválené.

Bod č. 26
Vyhodnotenie Staromestského kultúrneho leta 2016. 

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie. 

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto berie na vedomie vyhodnotenie Staromestského kultúrneho leta 2016 v predloženom znení.

p. Grega, starosta MČ: Prosím hlasujte.

Hlasovanie č. 46: za – 9, proti – 0, zdržalo sa – 0, nehlasovalo – 1

p. Grega, starosta MČ: Uznesenie bolo schválené.

Bod č. 27
Vyhodnotenie projektu 10. ročníka celomestskej speváckej súťaže „Spev bez hraníc 2016“.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie. 

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto berie na vedomie vyhodnotenie projektu 10. ročníka celomestskej speváckej súťaže „Spev bez hraníc 2016“ v predloženom znení.

p. Grega, starosta MČ: Prosím hlasujte.

Hlasovanie č. 47: za – 9, proti – 0, zdržalo sa – 0, nehlasovalo – 1

p. Grega, starosta MČ: Uznesenie bolo schválené.

Bod č. 28
Vyhodnotenie projektu „Kurz prvej zdravotnej pomoci pre žiakov 7. a 8. ročníka základných škôl“.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie. 

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto berie na vedomie vyhodnotenie projektu „Kurz prvej zdravotnej pomoci pre žiakov 7. a 8. ročníka základných škôl“ v predloženom znení.

p. Grega, starosta MČ: Prosím hlasujte.

Hlasovanie č. 48: za – 10, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené.

Bod č. 29
Vyhodnotenie projektu „Športová olympiáda detí predškolského veku“ z materských škôl v mestskej časti Košice-Staré Mesto.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie. 

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto berie na vedomie vyhodnotenie projektu  „Športová olympiáda detí predškolského veku“ z materských škôl so sídlom v mestskej časti Košice-Staré Mesto v predloženom znení.

p. Grega, starosta MČ: Prosím hlasujte.

Hlasovanie č. 49: za – 10, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené.

Bod č. 30
Vyhodnotenie projektu „Pláva celá rodina“.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie. 

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto berie na vedomie vyhodnotenie projektu  „Pláva celá rodina“ v predloženom znení.

p. Grega, starosta MČ: Prosím hlasujte.

Hlasovanie č. 50: za – 10, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené.

Bod č. 31
Vyhodnotenie projektu „Plávajú celé Košice“.

p. Grega, starosta MČ: Otváram rozpravu. 

p. Djordjevič, poslanec MČ: Musím sa k tomuto projektu vrátiť, keďže mailom som žiadal poslancov o pomoc v propagácii tohto projektu, dokonca som písal mail aj všetkým poslancom mestského zastupiteľstva, aj všetkým starostom mestských častí, pretože tento projekt mohli využiť všetci Košičania. Zo Starého Mesta mi s propagáciou na Facebooku pomohla pani Ing. Hulmečíková, pani Blaškovičová, bývalá starostka KVP, aj doktor Roland roznášal plagáty, starosta Ťahanoviec. Žiaľ, na akcii som bol iba s pani Hulmečíkovou, čiže sme boli iba na to v podstate dvaja na celý deň. Aj napriek tomu, že mi nikto nepomohol, bola to najmasovejšia športová akcia v histórii mestskej časti. 

p. Grega, starosta MČ: Aj ja ďakujem všetkým, ktorí sa aktívne na tom podieľali. Poprosím prečítať návrh na uznesenie.

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto berie na vedomie vyhodnotenie projektu  „Plávajú celé Košice“ v predloženom znení.

p. Grega, starosta MČ: Prosím hlasujte.

Hlasovanie č. 51: za – 10, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené.

Bod č. 32
Vyhodnotenie projektu IX. ročníka „Beh o pohár starostu mestskej časti Košice-Staré Mesto – Memoriál Milana Kováča“.

p. Grega, starosta MČ: Otváram rozpravu. Keďže sa nikto nehlási, uzatváram rozpravu a poprosím prečítať návrh na uznesenie. 

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto berie na vedomie vyhodnotenie projektu IX. ročníka „Beh o pohár starostu mestskej časti Košice-Staré Mesto – Memoriál Milana Kováča“ v predloženom znení.

p. Grega, starosta MČ: Prosím hlasujte.

Hlasovanie č. 52: za – 10, proti – 0, zdržalo sa – 0, nehlasovalo – 0

p. Grega, starosta MČ: Uznesenie bolo schválené.

Bod č. 33
Plán poslaneckých dní na rok 2017.

p. Grega, starosta MČ: Otváram rozpravu. 

p. Rácz, poslanec MČ: Nemám problém s plánom poslaneckých dní. Ale prečo sme nedostali plán zasadnutí miestneho zastupiteľstva na budúci rok?

p. Grega, starosta MČ: Ja som sa to tiež pýtal, ale je to z dôvodu. Pán prednosta?

p. Till, prednosta miestneho úradu: Mailom dostanete, každý rok posielame iba mailom. Tieto termíny sú iba informatívne. Aj otáznik visel nad dnešným zastupiteľstvom, či sa vôbec zídeme, aby to nedopadlo tak ako pred týždňom. Dostanete mailom informatívne, kedy bude.

p. Rácz, poslanec MČ: Je to informatívne, ale záväzne by sa to malo zmeniť najmenej jeden mesiac pred tým. Posledná otázka. V prípade, keď pána starostu zrazí auto alebo niečo také, zástupca starostu môže viesť schôdzu? 

p. Grega, starosta MČ: Môže. 

p. Rácz, poslanec MČ: Zvolať áno, ale aj viesť môže?

p. Grega, starosta MČ: Aj viesť potom. K tým termínom. Oni sú len orientačné, neschvaľujú sa, čiže preto sa môžu zmeniť. Aj ten mesiac tam bol predtým keď sme to menili. Ja viem, že sa bavíme o tom jednom termíne. Vtedy len jeden povedal, že nemôže, tak sme vychádzali z toho, že ostatným to teda vyhovuje. Ale prišli do toho nepredvídané veci. Pošlete to najbližšie, ešte do konca roka. 

p. Hanesz, poslanec MČ: Ja len veľmi v krátkosti. Skôr by som len dal nejaký podnet. Mám veľmi veľký problém ostať na nejakom zastupiteľstve celý deň. Aj dnes som si to musel vybavovať neviem ako dlho. Ja by som privítal tú možnosť, to dávam ako podnet, že najmä kvôli tomu, lebo viacerí máme aktívne zamestnanie, že či by sa tie zastupiteľstvá nemohli robiť kratšie, štyri, maximálne päť hodín. Buď dopoludnia alebo popoludní. Pre mňa by vyhovovalo viac popoludní. Ale proste takéto maratóny, aké my naplánujeme, nenormálne mi sťažujú vykonávať normálne aj vlastne mandát poslanca, aj v samotnom zamestnaní byť plnohodnotný. 

p. Grega, starosta MČ: K tomu len taká odpoveď. Naozaj tá dĺžka zastupiteľstva záleží na vás všetkých. Ako dlho sa bude diskutovať k nejakej téme. A práve preto by sme mali mať všetky veci predrokované, pred diskutované v komisiách, na stretnutiach spoločných a tu aby sme prišli a naozaj aby sme len zdvihli ruku a aby sme zahlasovali. Aby to nebol priestor na prezentáciu a na také mediálne výstupy. To je jedna odpoveď. Druhá odpoveď. Môžeme začínať aj o ôsmej, tak ako na meste, ale je to všetko v našich rukách ako skončíme. Je to stále vec toho, kto to zvoláva. Zatiaľ to tak je a momentálne takto fungujeme. 

p. Djordjevič, poslanec MČ. Faktická poznámka. Pán Ing. Hanesz, neviem či sa mám tváriť, že som to nepočul alebo reagovať. Ale mi vaša pripomienka od začiatkoch a čase pripadá úplne scestná, lebo keby sme začali o piatej večer, keďže rokujeme momentálne šiestu hodinu, už by sme mali 22:11 hod. Čiže nevieme ovplyvniť kratšie rokovania, keďže sa púšťame do diskusií, keďže máme úplne protichodné názory napríklad na parkovanie, ako aj na kontajnery. Čiže toto sa zabezpečiť nedá. A tým pádom by rokovania museli byť častejšie. Čiže potom dajte konštruktívny návrh, nech sú raz za mesiac. Ale také, že kedy sa má začínať. Lebo keď sa začne ráno a je dlhé, tak do večera to stihneme. Ale keď sa začne poobede, tak sa zbytočne prerušuje atď. Čiže rozmyslite si nabudúce keď niečo poviete. 

p. Grega, starosta MČ: No inak ešte k tým poobedňajším. Viete, zase sa na nás viažu iní. Tí, ktorí tu musia byť. Ťažko je všetkým vyhovieť. Ja len dám prípad svoj v meste. Je tam o ôsmej a musím tam prísť o ôsmej. Keď zvolá kedykoľvek mimoriadne alebo hocijaké iné, keď mi to nevyhovuje, tak tam neprídem alebo nemôžem a kvôli mne sa to tam nezmení. Takže je to tak a hotovo. 

p. Süli, poslanec MČ: Ten problém, ktorý tu máme na stole, dlho, krátko a ešte dlhšie, nie dlhšie, to je len preto, lebo niekedy ten strom diskusie kvitne. Politika, plagáty, pri voľbách, na voľbách. A na konci hovoríme o úplne inom. A v niekoľkých prípadoch bola jasná odpoveď napísaná tu v materiáloch. Jasne bolo povedané, bolo treba zahlasovať, ale sa diskutovalo viac ako 30 minút o ničom. Pán starosta, to je vždy na tebe. Dovolím si povedať. Pokiaľ poslanec nebude hovoriť k veci, máš právo mu zobrať slovo a zamerať sa len na to, čo je programom rokovania, nie výčitkám, osobným invektívam a kto kedy čo povedal. Niekedy sa tu cítim trápne, že tu vyčítali Trnkovi alebo Petrovčikovi, že plagát mal skôr, neskôr. Ja sa dívam teraz na ulici na billboardy, všade vidím predsedu vlády, že jak drží slovo. To je tiež kampaň politická, či sa vám to ľúbi, či nie. Pán starosta, práve preto prosím, podľa rokovacieho poriadku máš právo zobrať slovo každému, kto nehovorí k veci. 

p. Grega, starosta MČ: Dobre pán Süli. Áno, máte pravdu v tom smere. Môžem a budem to viesť rýchlejšie, pružnejšie. Uvedomujem si, že aj dnes to mohlo byť inak. Aj ja som možno hovoril dlhšie k niektorým veciam, ale naozaj mi nedalo, pretože keď jedna strana povie, druhá musí mať ten istý priestor to vysvetliť, lebo mnohí neviete niektoré veci. Ja sa s vami stretnem a vám ich poviem. Nechcem to hovoriť proste pred médiami, ale sú isté fakty, ktoré jednoducho ... . Dáte mi za pravdu, že inak by ste ani vy nekonali alebo by ste iné nepovedali. Budeme sa snažiť tak, aby to bolo pružné a budeme hovoriť k veci.

p. Djordjevič, poslanec MČ. Faktická poznámka: Reagujem na pána Süliho, s ktorým sčasti súhlasím. Áno, starosta má byť niekedy striktnejší. Mali by sme hovoriť k téme. Tak budem reagovať na váš strom kvitnutia. Aj vy ste ako koalícia kvitli a ako pán starosta má plagát tam na stole, ste sa niektorí vďaka jeho fotke ... . Vy ste tam bol na tom plagáte, že? Ako člen SDKÚ. Nie ste na tom plagáte?

p. Grega, starosta MČ: Nebol.

p. Djordjevič, poslanec MČ: Nie. Tak beriem späť. Hlboko sa ospravedlňujem. Čiže kvitneme ďalej. Čiže vlastne viacerí ste sa tam dostali hlavne vďaka starostovi. Potom jablká z toho vykvitnutého stromu popadali a dneska bolo potrebné aj ľuďom, aj médiám, povedať pravdu v niektorých veciach ohľadom zástupcu a vyčistiť si stôl. A je dobré, že sme si to povedali a môžeme od nového roku naozaj zabudnúť na to, čo bolo a ísť pracovať pre ľudí.

p. Grega, starosta MČ: Ďakujem, keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto berie na vedomie plán poslaneckých dní na rok 2017 v predloženom znení.

p. Grega, starosta MČ: Prosím hlasujte.

Hlasovanie č. 53: za – 9, proti – 0, zdržalo sa – 0, nehlasovalo – 1

p. Grega, starosta MČ: Uznesenie bolo schválené.

Bod č. 34           
Interpelácie poslancov

p. Grega, starosta MČ: Otváram rozpravu.

p. Djordjevič, poslanec MČ: Podal som interpeláciu ohľadom účasti na zastupiteľstvách, účasti na radách školy, lebo to je veľmi podstatný argument, resp. fakt, že rady školy tvoria aj  poslanci a stalo sa párkrát, že sme neboli ani o jeden hlas skoro uznášania schopní. Čiže viem, že treba aj zo strany úradu koordinovať riaditeľky, lebo uvedomujem si fakt, že ľudia tu pracujú a majú funkcie nielen svoje pracovné, ale sú aj v krúžkoch, atď., čo vlastne ja kvitujem. Čiže aj zo strany úradu aby boli inštrukcie na tie materské školy, aby včas dávali vedieť. Ale je to veľmi podstatné chodiť tam, lebo nielen, keď sme si rozdeľovali tieto fleky, sa hlásiť a písať všade, ale aj na komisie. Dal som túto interpeláciu, že by som dostal kompletný zoznam účasti na zastupiteľstvách, na komisiách, aj na radách školy. O účasti na komisiách, ktorú som povedal minule, že už je dobrovoľná, tieto nebudeme podmieňovať. 

p. Grega, starosta MČ: Dobre. Pán Djordjevič, dostali ste, už vám šla odpoveď. 

p. Djordjevič, poslanec MČ: Dobre. Bol by som tak isto rád, ak by sme v budúcnosti, keď už ideme šetriť a keď tu hovorím, že šetríme na Trnkovi, ja som aj za to, keď bude vôľa, aby sa to premietlo aj do odmeňovacieho poriadku. Nemám s tým problém. 

p. Grega, starosta MČ: Potom, určite na komisii tieto veci prejdete. Pokiaľ sa nikto nehlási, uzatváram tento bod.

Bod č. 35
Rôzne

p. Grega, starosta MČ: Dovolím si tak veľmi krátko. V týchto dňoch uplynú dva roky funkčného obdobia, do ktorého nás spoločne posunuli hlasy občanov Starého Mesta. Počiatočné nadšenia a chuť vedno, bez ohľadu na politické tričko, pracovať v prospech Staromešťanov, akosi postupne ochladlo. Predvolebné dohody sa premenili na papierovú históriu. Z niektorých partnerov sa stali súperi. Z bývalých kolegov oponenti. Chlapské slovo, dohody a otvorenosť vystriedali zákulisné intrigy. Mať iný názor však predsa neznamená byť automaticky nepriateľom. Napriek tomu ma teší, že sa nám za uplynulé dva roky podarilo zrealizovať viacero zaujímavých projektov. No nebyť občasných chvíľ, keď naše egá ovplyvnili naše konanie a rozhodovanie, mohli sme naozaj dosiahnuť oveľa viac. Na naplnenie našich predvolebných sľubov a cieľov nám zostávajú ešte necelé dva roky. Je to ešte dostatočne dlhý čas na to, aby sme mohli spoločne spraviť omnoho viac ako sme sľúbili našim voličom. Skúsme sa preto odosobniť a zomknúť sa oveľa viac ako nikdy doteraz a hľadať, a prinášať, čo najoptimálnejšie riešenia ďalšieho skvalitňovania života a infraštruktúry v Starom Meste. Načúvajme viac jeden druhému. Zabudnime na vzájomné spory a premeňme antipatiu na sympatiu. Hľadajme v sebe viac dobré ako zlé stránky. Nehádajme sa, neurážajme pred kamerami a pred médiami. To nech robia pajáci z rôznych reality show. Využime na kritickú diskusiu viac priestor komisií a stretávajme sa, ak je potrebné, častejšie aj pri neformálnych rozhovoroch. Dajme viac priestoru na spolurozhodovanie našim občanom a otvorme preto v tejto súvislosti naše komisie aj pre nie poslancov. Pri prijímaní závažných rozhodnutí využívajme viac formu ankiet, osobných stretnutí s občanmi, či miestnych referend. Jedným z našich najdôležitejších spoločných cieľov bude doriešenie problematiky čistoty okolo kontajnerov na území našej mestskej časti a preto je potrebné, aby sme začali realizovať uzamykanie kontajnerovísk a zároveň vytvorili podmienky pre výstavbu podzemných kontajnerov, ohľadom ktorých sme už oslovili výrobcov. Osadením ďalších kamier a užšou spoluprácou so štátnou a mestskou políciou musíme dosiahnuť postupné vytlačenie prostitúcie zo Svätoplukovej a Masarykovej ulice smerom k Hornádu. Vážené poslankyne, vážení poslanci, dovoľte mi poďakovať sa Vám všetkým, naozaj úprimne a zo srdca, na Vašu aktivitu, návrhy, materiály, doporučenia, či interpelácie za uplynulé dva roky. Ďakujem aj za kritické slová na moju prácu, či činnosť úradu, ktoré nám v mnohom otvorili oči. Moje dvere sú Vám v tejto súvislosti kedykoľvek otvorené a bol by som rád, keby ste ma na problémy upozornili hneď a nečakali až na zastupiteľstvo. Ďakujem touto cestou všetkým pracovníkom nášho úradu a správe trhu na čele s prednostom Karolom Tillom. Vďaka patrí aj vedeniu a pracovníkom Mestskej krytej plavárne a Múzea Vojtecha Löfflera, ktorým sa podarilo prekročiť už za jedenásť mesiacov ročný plán príjmov. Poďakovanie patrí aj riaditeľkám a všetkým pracovníkom našich šiestich materských škôl, samospráve Denného centra a samozrejme našim aktivačným pracovníkom. Dovoľte mi Vám všetkým ešte raz poďakovať a zapriať pokojné a požehnané Vianoce v kruhu Vašich najbližších. 

p. Lasky, poslanec MČ: Ďakujem pekne. Vážený pán starosta, kolegyne, kolegovia a pracovníci úradu, riaditeľsky škôlok, tak isto vám želám krásne Vianoce, vašim rodinám a keďže sa volám Lasky, tak posielam do vašich rodín naozaj tú skutočnú lásku, aby ste si to užili. Všetko pekné vám prajem.

p. Rácz, poslanec MČ: Chcem sa ešte poďakovať pani riaditeľke Löfflerovej galérie, lebo prakticky za týždeň zvládla tri akcie. Jednou bol ten koncert prekrásny, tretí bol Roskoványi, čo je naozaj ako top, ale do toho ešte ako, nepovedala nám, že nechce urobiť to, čo sme tam mali ako stretnutie lekárskej spoločnosti. Takže naozaj ďakujem a gratulujem. 

p. Süli, poslanec MČ: Na začiatku nášho rokovania som hovoril o chemickej fakulte UPJŠ. Bol by som rád, keby v Staromestských listoch, keď ešte vyjdú pred Vianocami, aby sme vyzvali občanov Starého Mesta, poslancov mesta a každého občana mesta, aby každý podľa svojich možností prispel na ten účet, čo vypísala univerzita. Pán rektor tam požiadal o pomoc. Keď dobre viem, bol tu predseda vlády, prisľúbil nejaké peniaze, teda pôžičku, ký poisťovňa zaplatí. Ja pevne dúfam, že to je iná kapitola ako hrad Krásna Hôrka, ktorá dodnes nie je hotová napriek týmto veľkým zbierkam a poisťovniam. Všetci sme hrdí na tú školu. Nie preto tam hovorím, že moja manželka tam študovala, ukončila, ale viem, čo stojí zariadenie do laboratória, čo stoja prístroje, aká je to námaha a títo ľudia ako sa snažia, aby vyučovanie a vedomosti, a vôbec ten proces bol na veľmi vysokej úrovni. Ja nechcem veľa hovoriť. Ja momentálne bez mihnutia oka môžem prispieť sto eurami, a to aj tak urobím v najbližších dňoch. Ten účet je na internete, keď dobre viem. Pokiaľ nie, tak na internetovej stránke UPJŠ to je. Manželka, kde robí na veterine, na univerzite, sa porozprávali s kolegyňami. Každá jedna prispeje podľa svojich skromných pedagogických možností. Je tu čas, keď hovoríme o láske, keď hovoríme o Vianociach, hovoríme o vlastenectve, o lokálpatriotizme, tak mali by sme to prejaviť vo finančnej podobe a podporiť túto školu, lebo je to nielen nejaká košická škola, ale patrí medzi popredné univerzity na území Slovenska. Preto vás pekne prosím. Nejaké uznesenie k tomu by sme prijať nemali. Každý podľa svojich skromných možností. Napísal som to na Facebook. Keby každý Košičan dal by len desať eur, bolo by to necelých 2,4 milióna eur pre túto školu a mohli by sme z brindy vytiahnuť. Ja dám desaťnásobok, lebo si toľko môžem dovoliť. Aj dám. Aj moja manželka dá. A každého, ktorého pozná, zatiaľ každý prispel. Nemusí každý. To nech je dobrovoľné. Ďakujem, že ste ma vypočuli. 
  
K bodu č. 36/ Záver 

p. Grega, starosta MČ: Uzatváram XIV. rokovanie miestneho zastupiteľstva a ďakujem za účasť. 

V Košiciach, 15.12.2016

Zapísala: Mária Vidová 

Overovatelia zápisnice: 	Ing. Eva Hulmečíková  Podpísala dňa: 05.01.2017
			
				Prof. MUDr. Oliver Rácz, CSc. Podpísal dňa: 11.01.2017

Mgr. Karol Till 					Mgr. Ľubomír Grega
    prednosta Miestneho úradu 			            starosta mestskej časti
mestskej časti Košice-Staré Mesto 				   Košice-Staré Mesto

Podpísal dňa: 11.01.2017					Podpísal dňa: 12.01.2017	

Schválený program:

1.	Otvorenie a schválenie programu
2.	Určenie overovateľov zápisnice
3.	Voľba návrhovej komisie 
4.	Ústna informácia o bezpečnostnej situácii v mestskej časti Košice-Staré Mesto
5.	Prerokovanie protestu prokurátora proti VZN mestskej časti Košice-Staré Mesto č. 2/2016 o pravidlách času predaja v obchode a času prevádzky služieb na území mestskej časti Košice-Staré Mesto a návrh na zrušenie VZN mestskej časti Košice-Staré Mesto č. 2/2016
7.	Informácia o činnosti starostu mestskej časti Košice-Staré Mesto od predchádzajúceho riadneho zasadnutia Miestneho zastupiteľstva mestskej časti Košice-Staré Mesto
8.	Správa o vývoji k problematike zatepľovania materských škôl
9.	Informácia o plnení úloh vyplývajúcich z uznesení predchádzajúceho XI. riadneho Miestneho zastupiteľstva MČ Košice-Staré Mesto, ktoré sa konalo dňa 24.08.2016 a XII. mimoriadneho Miestneho zastupiteľstva MČ Košice-Staré Mesto, ktoré sa konalo 19.10.2016
10.	Správa o kontrolnej činnosti hlavného kontrolóra mestskej časti Košice-Staré Mesto za obdobie od konania predchádzajúceho riadneho rokovania Miestneho zastupiteľstva mestskej časti Košice-Staré Mesto
11.	Návrh plánu kontrolnej činnosti hlavného kontrolóra mestskej časti Košice-Staré Mesto na obdobie I. polroka 2017
12.	Návrh na zmenu programového rozpočtu mestskej časti Košice-Staré Mesto na rok 2016
14.	 Žiadosti o poskytnutie finančnej dotácie na I. polrok 2017
15.	Sťažnosť proti vyhodnoteniu Verejnej obchodnej súťaže na prenájom pozemkov na výstavbu podzemného garážového domu Zimná - Jilemnického
16.	Informatívna správa – vytipovanie vhodných parkovacích plôch a podzemných parkovísk
17.	Žiadosť mesta Košice o stanovisko k umiestneniu kontajnerov na ul. Škultétyho
18.	Žiadosť SVB Kuzmányho 45 až 51, Košice o oplotenie kontajnerového státia
19.	Žiadosť obyvateľov Floriánskej ulice č. 2 – 14, Košice o uzamykanie a prestrešenie kontajnerového státia
20.	Žiadosť Ing. Cecílie Halásovej, Kmeťova č. 7, Košice o umiestnenie kamery na Kmeťovej ulici
21.	Žiadosť mesta Košice o stanovisko k osadeniu cestného spomaľovača
22.	Žiadosť mesta Košice o predloženie návrhu stanovíšť autobusových zastávok MHD na výmenu, resp. osadenie nového prístrešku
23.	Informatívna správa – žiadosť o prenájom pozemku REŠTART KUZMÁNKY, o.z. 
24.	Návrh na odňatie majetku zvereného do správy mestskej časti Košice-Staré Mesto
25.	Žiadosti o zmenu vzťahov k nehnuteľnostiam
26.	Vyhodnotenie Staromestského kultúrneho leta 2016
27.	Vyhodnotenie projektu 10. ročníka celomestskej speváckej súťaže „Spev bez hraníc 2016“
28.	Vyhodnotenie projektu „Kurz prvej zdravotnej pomoci pre žiakov 7. a 8. ročníka základných škôl“
29.	Vyhodnotenie projektu „Športová olympiáda detí predškolského veku“ z materských škôl so sídlom v mestskej časti Košice-Staré Mesto
30.	Vyhodnotenie projektu „Pláva celá rodina“
31.	Vyhodnotenie projektu „Plávajú celé Košice“
32.	Vyhodnotenie projektu IX. ročníka „Beh o pohár starostu mestskej časti Košice-Staré Mesto – Memoriál Milana Kováča“
33.	Plán poslaneckých dní na rok 2017
34.	Interpelácie poslancov Miestneho zastupiteľstva mestskej časti Košice-Staré Mesto
35.	Rôzne
36.	Záver